
VOJVODA 
RVOJE VUKCIG HRVATINIC 


I NJEGOVO DOBA. 


(1850.—1416.) 


,,Koliko ini nahodimo u knjigah,7“ier 04 
potopa svijeta nije se toliko svijet smel i 
rrtiel, koliko sade“. 


Dubrovčani vojvodi Sandalju Hraniću 
8. augusta 1405, 


S jednim tlorisom i zemljovidom te s četiri rodoslovne table. 

Šš 


TISAK K. ALBRECHTA (JOS. WMITTASEK). 





www.marinknezovic.info 


Predgovor. 















M u 


zagi pčento je poznato, da je osobito zanimljivo 1 
poučno ono doba u našoj prošlosti, koje ide 
2 od smrti kralja Ljudevita 1. Anžuvinca (1382) 
do dospjetka vojvode Hrvoja Vukčića (1416). Sva sila 
upravo dramatskih prizora, kao što je pogibija Karla 
IL. Dračkoga, uapšenje obiju kraljica Jeisavete i Marije, 
veličina Stjepana 1. Tvrtka, kralja bosanskoga, kosov- 
ska i nikopoljska katastrola, pojava Ladislava Napulj- 
skoga, uloga vojvode Hrvoja Vukčića, diplomatska pre- 
predenost mletačka i dubrovačka, čini, da-je to doba 1 
danas još od posebnoga interesa po Hrvate, jer se mo- 
derne političke prilike daju u neku ruku usporediti s ta- 
dašnjim. Kao onda što je bilo, tako se i danas opažaju 
jasno tri političke struje, koje se ukrštavaju na zemljištu 
izmedju Drave i Sare planine, Jadranskoga mora i Tr 
moka: ona, koja teži za jedinstvom naroda hrvatskoga 1 
srpskoga; druga, koja želi, da na našu štetu na Primorju 
šićari, naime talijanska (nekoć mletačka 1 napuljska), te 
napokon ona, koja je rad da premoć svoju preko hrvat 
skih zemalja prenese daleko na Balkanski poluotok, to 
jest ugarska. 
Prvi je historijski obradio ovaj period do godine 

1408. naš učeni Franjo Rački u svojoj raspravi 
»Pokret na slavenskom jugu krajem XIV. 1 početkom 
XV. vijeka«, u Radu jugoslavenske akademije, knjiga 
2, 3, 4. Od onda do danas prošlo je dakako već preko 
trideset 1 pet godina, a to znači, da je za to vrijeme 
na svjetlost izišlo mnoštvo novih vrela iz raznih arkiva, 
kojima se taj rad ne samo znatno popunja, nego 1 is- 
pravlja. Uza sve to onaj duh, kojim je prožeta Rački- 
jeva rasprava, ostaje 1 danas u cijeni svojoj, dapače, 
oni novo otkriveni spomenici samo ga podupiru i po- 
tvrdjuju. Iza Račkoga radio je oko toga doba duhoviti 
Vjekoslav Klaić u svojoj drugoj knjizi »Povjesti 
Hrvata«; on se dašto poslužio brojnim novim izvorima, 
no kako piše cjelokupnu historiju naroda hrvatskoga, 
to mu nije nužno bilo zalaziti u veće detalje, pa tako 
on 1 nije došao u priliku, da upotrebi ukupni izvorni 
materijal. Ja sam u ovoj radnji, u kojoj se prikazuje po- 
menuto doba, upotrebio upravo sve, što ima, a mislim, 
da se ne ću prevariti, ako reknem, da mi je od tiska- 
nih izvora malo koji umakao; to vrijedi ne samo za one, 
što su kod nas izišli, nego 1 za one, što ugledaše svjet- 
lost s one strane Drave. Stoga će u mnogome naći ne 
samo diletanta, nego 1 stručnjak nove gradje. 

Radnju svoju gledao sam da što lakšim, ugodnijim 
1 jasnijim slogom 1 jezikom napišem, tako, da čitatelja 
zanima, a ne umara. E da li sam u tom uspio, ne znam, 
pa prepuštam sud o tome mojim kritičarima. 

Konačno zahvaljujem svome drugu 1 prijatelju dru. 
Milanu Senol, što mi je tako lijepo izradio priloženu 
kartu Donjih Kraja. 


U Zagrebu u januaru 1903. 


Dr. F. pl. Š. 

GLAVA PRVA. 


Donji Kraji i Hrvatinići 
Važnost ličnosti Hrvojeve. — Donji Kraji; 


— Neki istorijsko-geografski podaci o D 
— Porodica knezov 


onjim Krajima u srednjem vijeku. 
a Stjepanića, kasnije prozvanih Hrvatinića : knez Hrvatin 
(1209. -— 1304.), rodjak i saveznik hrvatskih velikaša Šubića, knezova Bri- 
birskih. — Sinovi kneza Hrvatina, protivnici Mladena Šubića (I3I6. — 1322"), 
— Pavao Hrvatinić, knez Donjih Kraja (1323. — 1332.). — Hrvatinići i kralj 
Ljudevit 1. Anžuvinac (1357.). — Rat kralja Ljudevita I. s banom Tvrtkom 
od god. 1363. i vojvoda Vukac Hrvatinić, otac vojvode Hrvoja (1366.). — 
Hrvoje Vukčić Hrvatinić, vojvoda bosanski (1350.). Đ. 


— Clanovi porodice 
Hrvatinića osim Hrvoja. 


etrnaesti 1 petnaesti vijek stoljeća su velike feudalne 
gospode. 





Neprekidni spoljašnji ratovi | Vječne unutrašnje 
smutnje vazda slabe moć vlađaočevu, a jače moć si- 
lenih velikaša, ali zato redovito upropašćuju gradjanina i se- 
ljaka, To i jest poglavito obilježje pomenutoga vremena, tako 
da se na nj veoma zgodno mogu primijeniti riječi sv. Pavla: 
«Izvana borbe, iznutra strah». Kad vladalac nema pri ruci 
stalne vojske, već je treba da svaki puta izbije prošnjom od 
svoje samovoljne gospode, onda je posve prirodno, što možni 
feudalci osjećajući premoć svoju i predobro znadu, da je kralj 
njihov samo po njima kralj. Stoga i jest dogovor izmedju ne- 
kolikih takih silnika Prikladan, da vrhovnu državnu glavu bez 


Sišić: Vojvoda Hrvoie, Ju 


; Sranice im početkom XV, vijeka. 

: muke prisili na koncesije svake ruke, našto se najjači medju 

, njima (dakako, ako je i umno dorastao), lako prometne u onaj 

y stožer, oko kojega se svi državni poslovi okreću; vladalac pak 


mora da se zadovolji kićenim naslovom. 

Burgundskome vojvodi Ivanu «Bez Straha», Bernardu 
knezu d' Armagnac i Henriku grofu of Hereforde ne ustupa 
nimalo naš Hrvoje Vukčić Hrvatinić, koji ide u red onih rijetkih 
oligarha, što su moć svoju održali do podkraj svoga života. 
Miješa se u dinastička pitanja izvan domovine svoje, rješava 
ih 1 kod kuće, a konačno zavlada sam, dakako bez kraljev- 
skoga naslova. U njegovoj su se ruci za punih dvadesetak 
godina sastajale sve niti bosanske spoljašnje i unutarnje poli- 
tike, dok mu je ličnost bila u isto doba po kralja Žigmunda 
jedna od onih kopča, za koju se dulje vremena hvatao veći 
dio njegove državne radnje. Možni bosanski oligarha pored 
toga još kuje i svoje novce, najprije sa svojim porodičnim, a 

« kasnije herceškim grbom, redovito prima strana poslanstva, 
dajuć im mjerodavna uputstva i odgovore u diplomatskim po- 
slovima, odlikuje vjerne podanike svoje plemićkim rangom, 
šta više, još 1 onda, kad ga veće nije bilo na životu, postade 
mu herceški grb znakom kraljevstva bosanskoga: u bijelom 
polju crveno odjevena ruka, sa željeznim pregibom i željeznim 
rukavicama, koja drži mač, mašući njime poprijeko .na lijevo. 

Zavičaj spljetskoga hercega bili su Donji Kraji, to jest 
onaj prijedjel, što se širi u porječju gornjega i srednjega 
Vrbasa i Sane. Sva ona okolina, koja se pruža u podobi tro- 
kuta, kojemu je vrh na gornjem Vrbasu kod sredovječnoga 
Skoplja, a današnjega Donjega Vakufa, izmedju planine Dekale 
(1535. m), Vitoroga (1907 m), Čardaka (1647 m), Crne Gore 
(1630 m), Srnetice (1390 m) i Grmeča (1480 m) sa sjevero- 
zapadne, a Majdanske (650 m) na lijevoj obali, te Beharem- 
aginice (590 m) na desnoj obali Sane, pak Uzlomca (942 m) 
na desnoj obali Vrbasa, a Borje planine (1077 m) sa sjeverne, 
te konačno Očauša (1283 m), Zastjena (1208 m), Vlašića 
(I919 m) 1 Plane (ISIO m) sa jugo-istočne strane, sva ta oko- 
lima kažemo, sačinjavala je krajem XIV. i početkom XV. sto- 
ljeća pomenute Donje Kraje. Ime im je svakako otale, što oni 
odista na podnožju onih visokih planina, koje ih okružuju, 
mnogo niže leže, nego li njima susjedni prijedjeli s istoka i 

zapada, a zacijelo je novije ime «Krajina», što se još danas 
tamo čuje, potalo upravo od negdašnjega naziva Donji Kraji.') 
Tude su proticale osim Vrbasa i Sane još i rječice Pliva i 
Vrbanja, natapajući onaj goroviti, ali ipak bujnim šumama po- 
kriveni prijedjel. Medjutim Donji Kraji nijesu svagda zapremali 
toliki prostor, jer su vremenom sastavljeni, i to od politički 
prvobitno čisto hrvatskih župa, to jest onih s lijeve obale Vrbasa, 

pak onda bosanskih s desne obale. 
Donji se Kraji prvi puta spominju dne 20. jula I244. uz 
Usoru i Soli, kao sastavni dio banovine Bosne, koja se tada 
| (za Matije Ninoslava) nalazila pod vrhovnim gospodstvom 
ugarskim. Kralj Bela IV naime odredi pomenutoga dana, da 
biskup bosanski (a tada je to bio dominikanac Ponsa) 1 kaptol 
njegov imadu pravo pobirati u ime svojih prihoda desetinu u 
Usori, Solima i Donjim Krajima*). Dakako, koje su župe sači- 
njavale sredinom XIII. vijeka Donje Kraje, toga otale još ne 
saznasmo, ali prema jednom kasnijem spomeniku mogli bismo 
to donekle ipak odrediti. Godine 1406. otpremi bosanski kralj 
Stjepan Tvrtko II. u dogovoru s hercegom Hrvojem, vojvodom 
Sandaljem Hranićem i ostalim velmožama poslanike svoje na 
napuljski dvor kralju Ladislavu te ga umoli, da bi _ potvrdio 
kraljevstvu bosanskome stare medje, kako su mu bile za 

bana Kulina (180. —1204.), a u prvom redu one prema 
Ugarskoj. Ladislav Napuljski, veoma obradovan s poslanstva 
svoga «premiloga rodjaka» kralja bosanskoga, rado to učini 
(dašto, prema bosanskim uputama), dne 26. augusta pomenute 
godine. Eto, sada treba da nas poglavito zanimaju medje 
prema Ugarskoj, dakle Hrvatskoj, koje na žalost nijesu iz- | 
rijekom pomenute, ali se ipak mogu nekako odrediti deduk- 

tivnim putem. 

Kazali smo, da se u ispravi navodi Hrvoje, koji je onda i 
bio gospodar Donjim Krajima, pa stoga držimo, e se nije 
mučno domisliti, da im je medja prema Hrvatskoj morala tom 
potvrdom u glavnom ostati nepfomjenita, jer bi u protivnom 
slučaju herceg Hrvoje zacijelo morao štogod od svoje zemlje 
izgubiti za uhar Hrvatske, a na takovo što on ne bi nikako 
pristao; otale dakle izlazi, da su granice Donjih Kraja prema 3 
Hrvatskoj za bana Kulina, t. j. početkom XIII. stoljeća, bile 
iste kao i godine 1406., to jest crta povučena od Grmeč planine 

jugo-istočno do Skoplja na Vrbasu, ili drugim riječima, tad 
je Donje Kraje činio sav prostor Vrbasu na zapad, gdje su se 
nalazile župe Plivska, Zemljička, Vrbanjska i Mrenska?). To 
je čisto hrvatski prijedjel, koji je pripadao za narodne dinastije 
kraljevstvu hrvatskome, a po našem je sudu baš uza nj prvo- 
bitno 1 bilo vezano ime Donji Kraji ; sva je prilika da se ocijepio 
od Hrvatske za vizantinskoga vladanja, dakle pripao Bosni za 
Kulina bana. Kako je rasla i jačala moć porodice Hrvatinića, 
koja je tude <ospodila možda odavna, onako kao Šubići župi 
Bribirskoj, tako su se vremenom i granice Donjih Kraja sve 
to većma širile na sjever i na istok, prešavši Vrbas. Za 'naj- 
moćnijega Hrvatinića, našega vojvode Hrvoja, Donji su Kraji 
dosegli kroz neko vrijeme i najšire prostranstvo. U to doba 
sačinjavale su ih slijedeće župe: Pliva, Luka, Zemljik (Ze- 
maljnik), Vrbanja, Glaž, Mren, Vrbas, Sana, a tek privremeno 
i Dubica. Mi ćemo sada redom nadovezati neke geografijsko- 
historijske bilješke na svaku od ovih župa. 

Plivsku župu prvi spominje kao čest hrvatske države 
car Konstantin Porfirogenit zovući je 4 11224“), a kako se iz jed- 
noga poznijega svjedočanstva vidi, prostirala se s obiju obala 
rječice Plive, koja kod Jajca pada u Vrbas. Na jugo -istoku 
graničila je sa Skopljanskom župom, na jugo-zapadu sa Gla- 
močkom, na sjevero-istoku sastajala se kod Jajca s Lučkom, 
na istoku bio joj je Vrbas medjom, a na sjeveru Zemljička 
župa. Glavno mjesto bješe tvrdi Sokol grad na lijevoj obali 
Plive, kojemu se i danas još vide ostaci*). Ta se župa u izvo- 
rima opet pominje drugom polom XIV. vijeka, za navale kralja 
Ljudevita 1. Anžuvinca. Negdje koncem XIV. vijeka podiže u 
Plivskoj župi; upravo ondje, gdje se Pliva ruši u Vrbas, herceg 
Hrvoje tvrdi i glasoviti grad Jajce, koji se za turske najezde 
podiže nada sve ostale bosanske gradove, postavši kraljevskim 
prijestolnim gradom. Godine 1434. spominje se u jednoj ispravi 
Ivrtko Miatović kao plivski vlastelin). Prijedio oko Plive 
zove narod danas «Plivski podovi»). 

Lučka župa prostirala se na desnoj obali Vrbasa, 
Jajcu na istok, te joj se ime sačuvalo u današnjem nazivu 
onoga kraja Dno-luka, kojim protiče Lučina potok. Izvori 
je rijetko spominju; zna se samo, da joj je godine 1412. herceg 
Hrvoje bio gospodar, a knez da je u njoj bio Milat Čučić), 

te da se u njoj godine I461. dizao grad Komotin, kojemu se 
još 1 sada vide tragovi nad vrelom komotinskoga potoka. 

Alem UjTekazamli uzemaljnička župa šrla:,se 
s obiju strana srednjega Vrbasa do na domak današnje Banja- 
luke, koja medjutim nije toj župi pripadala. Zemljička se župa 
prvi puta spominje godine 1287., kad ju je dne 8. maja bosanski 
ban Prijezda poklonio «prvorodjenomu sinu» slavonskoga bana 
Stjepana III. Babonića, po svoj prilici zetu svome Vladislavu, 
a mužu kćeri si Katarine. Tom se prilikom navode njezine 
medje, ali ih zasada još nije možno točno odrediti prema da- 
našnjem geografijskom nazivlju. Tek to je jasno, da se prosti- 
rala na zapad Glaškoj, na istok Sanskoj, na sjever Plivskoj, 
i na jug Vrbaškoj župi. Od mjesta, što se u njoj spominju, ra- 
zumljiva su i poznata: Bistrica, Kola i Ponikve, dok nam nije 
uspjelo točnije odrediti položaj, glavnoga mjesta Zemljika.*). 
Medjutim Babonići nijesu bili dugo u posjedu Zemljičke župe, 
jer je prešla (ne zna se kako) u posjed Hrvojevih predja Već 
1323. spominje se Pavao Hrvatinić kao gospodar «svemu Zem- 
ljiku»"%). Dne 12. augusta 1434. spominje se u jednoj ispravi 
vojevoda Marko kao svjedok «od Zemalnika»!'). 

Vrbanjska župa sterala se na lijevoj obali rječice 
Vrbanje, a na desnoj obali Vrbasa. U njoj je bilo glavno 
mjesto grad Kotor, kojemu se i danas još vide razvaline, a 
pod njime varoš istoga imena. Kotor je bio najmilije prebiva- 
lište hercega Hrvoja Napose se spominje u jednoj ispravi od 
2. aprila I412., kad ga Hrvoje zapisuje ženi svojoj Jeleni kao 
jamčevinu za uzajmljene mu novce Istom se prigodom navodi 
kao svjedok i vojevoda Pripko «iz Vrbane»'*) 

Glaška župa širila se oko obiju obala rijeke Ukrine, 
na istok Dubičkoj i Vrbaškoj župi, sve do vrelišta savske pri- 
toke Usore. Ona je još godine 1334. bila u Hrvatskoj, odnosno 
u ondašnjoj Slavoniji, te potpadala u crkvenom obziru bisku- 
piji zagrebačkoj!?), a godine 1391. pripade Hrvojevim Donjim 
Krajima Glavno mjesto bio je Glaški grad, a pod njime se 
nalazila varoš Srida; na žalost točniji položaj obaju mjesta 
zasada nam još nije poznati“). Na tom se gradu nalazio ljeti 
1244. kralj Bela IV, te je odavle mir sklapao s Venecijom"). 
Godine 1285. bio je glaški župan knez Radoslav iz porodice 
Babonića). 

Mrenska župa nalazila se u porječju gornje Sane 
oko grada Ključa i Mrena na Sani, pod kojim se nalazila varoš 
Kljevci, što se još i danas pod tim imenom ondje nalazi!"). 
U tu su župu zacijelo j6š pripadali i Lužci, koji se godine 
1392. u jednoj listini naprosto spominju kao mjesto «u Donjeh 
Krajih:""). Grad Ključ navodi se prvi puta godine 1325. kao 
vlasništvo porodice Hrvatinića, no zacijelo da je to bio već 
davno prije, a onda opet 1354; tada ga nalazimo kao baštin- 
ski posjed najstarijega sina kneza Hrvatina Stjepanića, Vuko- 
slava Hrvatinića i sina mu Vlatka Vukoslavića!"), Grad Mren 
dopade od Hrvatske hercegu Hrvoju tek izmedju godine 
1385. 1 1301. 

Vrbaška župa zapremasše obje obale donjega Vrbasa. 
Sve do pod kraj NIV. vijeka pripadaše tadašnjoj Slavoniji, a tek 
onda je vojevoda Hrvoje pridruži svojim Donjim Krajima. Sre- 
dište je u njoj bio Vrbaški grad (danas Banjaluka; još 12909. 
kaže se za nj, da je bio kraljevski)?), onda Vojskovo, Turjak, 
Gradac, Podgradci, Viduši, Ivanjska i Lipovac?!). Sva se ova 
mjesta još polovicom XIV. vijeka spominju kao župe bisku- 
pije zagrebačke. 

Sanska župa obuhvataše obje obale srednje i donje 
Sane, te je takodjer tek krajem XIV. vijeka pripala Donjim 
Krajima. Spominje se od godine 1264. počevši veoma često u 
spisima biskupije zagrebačke, kojoj je pripadala?) a dugo je 
njome vladala porodica knezova Babonića Blagajskih, čija je 
kolijevka tude stajala. Tu su bila ova mjesta: Kozar, Blagaj, 
Japra, Vodica, Oštra Luka i Hrvaćani?s). 

Dubička župa, Uni na jug izmedju ušća Sane te 
Kozare i Prosare planine, pripadala je Donjim Krajima tek 
kroz četiri godine (1398.-—1402.), kad ju je Hrvoje osvojio na 
sablji. Tude su bila ova mjesta: Dubički trg, Greda, Slabinja 
i Strigova?*), 

Ogledavši tako one historijsko-geografijske sredovječne 
podatke, što su nam za sada o Donjim Krajima pri ruci, te 
koliko smo to smatrali za nužno, predjimo na vijesti, koje 
imamo o predjima Hrvojevim, tim davnim gospodarima jednoga 
dijela, naime baš jezgre, ovih strana. 

Najstariji član te porodice, koji nam je zasada poznat, 
jeste knez Stjepan, po kojem su se Hrvatinići i zvali u 

starije doba Stjepanići*. Kako se godine 1301. spominje 
kao pokojnik, dok mu je istodobno sin Hrvatin već zreo muž 
te i sam imade odraslih sinova, to bismo mogli otale izvoditi, 
da je taj isti knez bio u Donjim Krajima, valjda već godine 
1244., kad se oni prvi puta spominju, dakle da je i on tada 
pripoznavao, pored bana Matije Ninoslava, ugarsko-hrvatskoga 
kralja Belu IV. kao vrhovnoga gospodara?) Prema tome pak, 
što se godine 1299. u jednoj ispravi kaže, da su Hrvatin, njegova 

braća 1 njegovi sinovi rodjaci i srodnici hrvatskoga ena Pavla 
Šubića Bribirca, te njegove braće Mladena i Gjure, zaklju- 
čujemo, da je valjda postojala neka ženidbena veza izmedju ovih 
dviju, možda susjednih velikaških kuća; sada, e da li je Stjepan 
imao kćer Stjepka Šubića za ženu, ih je bilo obratno, to se 
dakako ne da konstatovati?"). dan (La je važno to, da su usli- 


jed ovake veze nastupili tješnji odnosi izmedju obih porodica, 


a potrajali su kroz puna dva decenija. Kad se kuća knezova 
Bribirskih stala krajem XIII. stoljeća živo zanimati za napuljske 
Anžuvince, nastojeći, da im pribavi baštinskim pravom zajam- 
čeni prijestol ugarski i hrvatski, nadju se kod toga i sinovi te 
unuci kneza Stjepana. Dašto, da su morali poradi toga koješta 
i pretrpjeti, jer im, nesumnjivo u znak blagođarnosti, napuljski 
kralj Karlo IL, jed našega Karla 1., dne I4. jula 1299. izdaje 
jednu priznanicu; razumije, se s razloga, da se kasnije ne 
zaborave njihove zaluge. U toj se ispravi kaže ovo: «Obzirom 
na čistoću vjernosti, pak obzirom na mile, korisne i obavljene 
službe, što su ih knez Hrvatin, sinovi i braća njegova, rodjaci 
i znanci plemenitih muževa Pavla bana hrvatskoga, te braće 
njegove Gjure i Mladena, knezova dalmatinskih gradova, ljub- 
ljenih i vjernih naših, nama činili, a čine još i sada u poslu 
i nastojanju oko kraljevstva ugarskoga, to im potvrdjujemo, ne 
bi li tako 1 u buduće činili, Donje Kraje u zemlji bosanskoj, 
što ih oni drže i posjeduju?*).» 

Ali ta priznanica nije stoga zajamčila i mir potomcima 
kneza Stjepana. Sva je prilika, da su iz susjedne Slavonije, što 
se tada nalazila Donjim Krajima na sjever, stale provaljivati pri- 
staše kralja Andrije III. Mlečanina u njih, te tako knezu Hrva- 
tmnu i njegovoj svojti ugrožavali miran užitak njihova posjeda: 
bosanskoga bana Stjepana Kotromanića nijesu se trebali bojati, 
jer je u Bosni bio pravi gospodar hrvatski ban Pavao i njegov 

brat Mladen 1.2) Kako su knezovi Stjepanići bili slabiji, to su se 
sasvim prirodno morali ili pokoriti, to jest od Karla I. prijeći 
Andriji III. Mlečaninu, ili se uteći zaštiti jačeva; oni su oda- 
brali ono drugo. U taj je čas ban Pavao u tim stranama sve, 
prava reći nekrunjeni kralj“), pa stoga i vidimo, edje ban 
Pavao zajamčuje u Skradinu dne 2. februara 1301, knezu Hrva- 
tinu svaki mir i sigarnost obećavši mu, da će poradi vjernih 
i velikih usluga njegovih, vazda štititi njega i posjede mu od 
ma koga", 

Doskora se zgodiše važne političke promjene. Nekako u 
martu 1301. bude Anžuvinac Karlo Lu Ostrogonu okrunjen za 
kralja ugarskoga i hrvatskoga"! a malo po tom zavlada u 
Bosni Pavlov brat knez Mladen I. kao ban bosanski. Više je 
nego vjerojatno, da mu je bila glavna zadaća, da u toj zemlji 
uništi bogomilstvo, koje se tude veoma brzo proširilo, a kan 
da su knez Hrvatin i njegov rod takodjer bili Pristaše te jereze 
i stoga naravno morali doći u spor s odličnim katolikom i 
rodjakom svojim, banom Mladenom l.; ban udari na njih silom, 
te im stade otimati neke posjede u Donjim Krajima. Stjepa- 
nići se onda utekoše vrhovnoj glavi banu Pavlu, pa tako je 
došlo dne 30. marta 1304. u spljetskom franjevačkom samostanu 
do izmirenja. U ispravi, koja je tom prilikom izdana, kaže se 
ovako: «Pavao ban Hrvata i Mladen ban bosanski, te Mladen 
knez triju polja (comes trium camporum)*) i čitave humske 
zemije, Gjuro knez spljetski i knezovi Pavao i Grgur, sinovi 
gospodina bana Pavla, položivši svečanu prisegu, obećaju, da 
će Hrvatina kneza bosanskih Donjih Kraja i njegove sinove 
vazda iskrenom ljubavi paziti, te da ne će dirati u njihove po- 
Sjeđe niti ih smanjivati. A da ova prisega ostane zauvijek 
stalna, nalaže ban Pavao, kao starješina i otac pomenitomu 
bratu Mladenu i svojim sinovima pod prijetnjom prokletstva, 
da imađu sve ovo, što je obećano knezu Hrvatinu, njegovoj 
braći i sinovima, točno i držati»*), Nije poznato, kako je iza 
toga vladao ban Mlađen 1, samo se to zna, a to ne sluti na 
dobro, da je on još u jesen iste godine 1304. ubijen od Bogo- 
mila*), Ako uvažimo ono dušmansko raspoloženje knezova 
Stjepanića prema Bribircima, kako nam se u daljim vijestima 

Javlja, onda smijemo nekom izvjesnošću posumnjati, da su kod 
toga ubijstva bili upleteni i predji vojvode Hrvoja. Medjutim 

prva je posljedica tih bosanskih smutnja bilo to, da je ben 
Pavao provalio u Bosnu, ondje učinio mir, a po tom postavro 
za bana prvorodjenca svoga Mladena II.55), Od sada nam se 
«mili rodjaci» knezova Bribirskih kroz dulje vremena ne spo- 
minju; tek nakon smrti bana Pavla (u junu 1312.) i neuspjeha 
bana Mlađena II. pod Zadrom čujemo opet nešto o njima. U 
taj nam se par oni pojavljuju kao odlučni protivnici bana 
Mladena II. 

Knez Hrvatin Stjepanić umr'o je nekako u isto doba, kad 
i ban Pavao, a svakako prije godine 1315%'). Knez Hrvatin 
ostavio je iza sebe tri sina Hrvatinića: Vukoslava, koji je 
vladao Mrenskom župom iz građa Ključa, Pavla, gospodara . 
Zemljičke župe, i Vukca baštinika Vrbanjske župe s gradom 
Kotorom. Stričevići njihovi, to jest sinovi braće kneza Hrva- 
tina, nijesu nam poimence poznati, a niti znamo pod izvjesno, 
gdje im je bilo držanje; možda u jednom dijelu Završja, to 
jest u krajevima jugo-zapadno Donjim Krajima oko Dumna, 
Hlijevna i Glamoča, jer nam se početkom druge polovice XIV. ; 
vijeka ujedared Hrvatinići ondje pojavljuju. Medjutim rekosmo, 
da su ona tri nam poznata brata Hrvatinića dušmani bana 
Mladena ]I. 

Nastojanjem nesavjesne Venecije, kojoj je velika moć 
kuće knezova Bribirskih bila trn u oku, nastale su u Hrvatskoj 
smutnje, koje su svršile ne samo ličnom propašću bana Mlađena 
ll., već i rasulom čitave njegove porodice na tlu današnje 


sjeverne i srednje Dalmacije, dakle na tlu interesne sfere repu- 
blike sv. Marka. Gradovi Šibenik i Trogir stadoše se buniti, 
ona mnogi velikaši hrvatski, šta više, njima se pridruži 1 
slavonski ban Ivan Babonić, a konačno, kad je kaos već bio 
općenit, uplete se u čitavu stvar sam kralj Karlo I i zaglavi 
je padom Mladenovim. U tom tužnom odsjeku hrvatske historije. 


POG 


uloga sinova kneza Hrvatina, a možda i njihovih stričev €): 


za tim, da se ban Mladen II. izdajnički pogubi, no kako je on 
bila još za vremena otkrivena, bude i osujećena. Godine 
opet pridružiše se oni sa svojim četama slavonskome 
Ivanu Baboniću, Kurjakovićima i Nelipiću, te su tako u veli 

pomogli, da je Mladen II. u septembru iste. todine bio Kod 
Biskoga, u današnjem donjem Dicmu, Sinju na jug. ametom 

potučen, a onda se oni poklone u Kninu kralju Karlu 1. Premda 
nam nijesu sačuvane isprave, ali je više nego vjerojatno, da 
je tom prilikom Karlo 1. i njima, kao što je ostaloj gospodi, po- 
; tvrdio stara privilegija i povelje. Pad bana Mladena II. bio je 
: i od velikoga zamašaja po politički razvitak banovine Bosne, 
2 kojoj su Donji Kraji pripadali. Sada se Stjepan Kotromanić 
: odružio od hrvatskoga bana, te zavladao pod vrhovnim okriljem 
i ugarskim sam u svojoj djedovini*). 
Kazali smo, da je knez Hrvatin ostavio iza sebe tri sina ; 
napomenut ćemo dakle o svakomu od njih ono malo, što se 
E za danas o njima znade, iz pouzdanih izvora. Prvi se spominje 
: knez Vukoslav. On je godine 1315. došao u Sanicu u Mrenskoj 
= župi, pa se tude izmirio s Vukom Obradićem i njegovim sa- 
ničkim plemenom, s kojim je bio od nekoga vremena u zavadi“). 
&* Deset godina poslije toga, naime 25. maja 1325., opet se sa- 
I. stajemo s njime. Toga su dana stupili pred njega u Ključu 
da braća Ceperna, Gjuro i Budec, te su ga zamolili, da bi dobro- 
it stivo dao sinu istoga Gjure, što ga je rodio s kneževom - 
kmeticom Maricom Hranićevom, ličnu slobodu, Vukoslav, spo- 
Ž minjući se njihovih zasluga i vjernih službi, dragovoljno to 
učini i to pred svjedocima: magistrom Damjanom, Radoslavom 
Radićem, Cepernom, Gjurom kneževim kapelanom, Vukoslavom 
Vukomirovićem, Budanjom Kolunićem, te Budislavom (Grdo- 
u milićem ; pristavi pak bjehu: Dragoš Mirović 1 knežev župan 
b- Radić*) Poslije toga nestaje knezu Vukoslavu 1 traga u spo- 
| menicima. Imao je tri sina, Vlatka, Vuka i Pavlatij, od 
kojih nam je najbolje poznat Vlatko Vukosilavić, a spo- 
SE minje se osim godine 1325. još i 1354. i 1357. zajedno sa svojim 
= sinom Vukoslavom Vlatkovićem. O njima će biti još 
nešto niže više govora. 

Drugi sin Hrvatinov bio je knez Pavao, a kazivali smo 
će već, da se vladanje njegovo širilo po Zemljičkoj župi. Prvi ga 
puta bilježe izvori godine 1323., kad je izdana pred njime jedna 
povelja, i to, kako se čini, na gradu Zemljiku u središtu isto- 
imene župe. U njoj se kaže, da je Berislav Skočić uveo pred 
brojnim svjedocima u polovinu posjeda polja Gomile kneza 
Beroja Dobroslavića, a konačno izrično naglasuje, da.se sve 
to zbilo u vrijeme, kad bješe «Stjepana bana sin u svoj Bosni» 
gospodar, a Pavao Hrvatinić «svemu Zemljiku»*?). Drugi i 

posljednji puta se sastajemo s knezom Pavlom dne 23. oktobra 
1332., kad se navodi u ugovoru, što ga je sklopio ban Stjepan 
Kotromanić s Dubrovčanima ; knez Pavao se tude javlja kao 
zastupnik i svjedok «od Završja», a to znači, da je Pavao 
Hrvatinić pored od oca baštinjene Zemljičke župe posjedovao 
u to doba još i zemljišta u tom kraju**). Dakako, kako je do 
njega došao, da li silom, založnim, ili baštinskim pravom, toga 
ne saznasmo. Iz listine kralja Ljudevita 1, što je izdana I4. 
marta 1357. na Višegradu, jasno se razbire, koji je dio Završja 
bio u vlasti kneza Pavla, ili bar, koji su dio njegovi sinovi 
Grguri Vladislav naslijedili: bješe to kraj oko Grebena 
i Glamoča*t?. 

Treći je brat knez Vukac, otac našega Hrvoja. O 
njem znamo još i najviše. Kako se razmjerno dosta kasno 
s njime sastajčmo, pa kad uzmemo u obzir godinu smrti _nje- 
gova oca kneza Hrvatina Stjepanića, a i to, što se javlja pravo 
reći baš kasno poslije braće svoje, to jest izmedju godina 1357. do 
1380., ne može biti sumnje, da je bio najmladji. Sta više, sinovi 
braće mu Vladislava i Pavla ističu se već kao zreli ljudi. dok 
nam se on prvinom spominje. 

Ni u Hrvatskoj ni u Bosni nije se nikad znala jedna ista 
grana dinastijska održati kroz dulje vremena; a tako je bilo1 u 
Srbiji. Razlozi toj veoma karakterističnoj pojavi imađu se tražit 
u jednu ruku u mal da ne redovitom pomanjkanju direktnih po- 
tomaka vladalačkih, to jest u tom, što oca nije redovito na- 
slijedio sin, a u drugu ruku u zatornoj bratskoj svadji, koja 
bi prečesto po vladaočevoj smrti preotela maha u porodici. 
Dakako iz toga se zla rodilo, kao prirodna posljedica sredo- 
vječnoga feudalizma, drugo: jaka plemenska aristokracija kod 
takih se prilika svagda znala i umjela uplitati u pitanje nasljed- 
stva, te pokazivala volju svoju u slobodnom izboru; trajno 
joj oteti to pravo, za čudo, nije nikad uspjelo ni jednom vladaru 4 
u našem narodu. : 

Ban Stjepan Kotromanić umr'o je drugom polom godine 
1353. ne ostavivši potomka. Stoga je sada vlast imala prijeći 
na Tvrtka, najstarijega sina brata mu Vladislava, u taj čas 
još malodobna mladića od kakih petnaest godina, u čije je ime 
preuzela vladanje mati mu Jelena, kći Kliškoga kneza Jurja II 
Šubića.**), Protiv ovake nove vlade podiže se Ključki knez 

Vlatko Vukoslavić, a možda i ostali rod!*). Svakako je pobuna 
bila ozbiljnijega značaja, dok vidimo knjeginju Jelenu gdje po- 
lazi nekako u to kritično doba sa svojim mladjim sinom Vukom 
u Ugarsku; više je nego vjerojatno, da je ona tom prilikom 
zatražila pomoći, ili bar zaštite u vrhovnoga gospodara bano- 
vine bosanske, kralja Ljudevita 1. To slutimo po tome, što je 
ugarski put Tvrtkove matere bio povoljan po njezin politički 
položaj: knez Vlatko Vukoslavić zatraži izmirenje, dašto pri- 
znavši novoga bana i privremenu žensku regenciju. U pomir- 
benoj ispravi pak, koja je malo po tom izdana knezu Vlatku 
Vukoslaviću, odmah se u početku naglasuje, da je to onda bilo 
«k'da pride gospoja bana mati s U gr? i svojim sinom s knezom 
s Vikom», dakle se polaže važnost na taj povratak njezin. 
Pomirenje izmedju otpornoga kneza Kbučkoga, ter knjeginje 
Jelene i bana Tvrtka bje zvanično proglašeno godine 1354. na 
saboru «vse zemle Bosne i Dolnih Kraj i Zagorija i Hlmske 
zemle» u mjestu zvanom Milje, koje će za cijelo biti identično 
s današnjim Mileševcem na desnoj obali rijeke Bosne u gra- 
dačkom kotaru. Sabor su posjetila mnogobrojna bosanska go- 
spoda, a izrično se u ispravi navode: kaznac Boleslav, tep- 
čija Ivan, knez Vlaj Dobrovojević, vojvoda Purćija, knez Mrkoje, 
župan Crnug, knez Vladislav Obradović, župan Vučina Tepčić, 
knez Vlatko Obrenović, i knez Bogđan Bjelanić. U odredjeni 
čas položiše «na moćeh i na evangelij» knjeginja Jelena, ban 
Tvrtko 1 pomenuti bosanski velikaši kano svjedoci i jamci, 
prisegu, kojom zajamčiše knezu Vlatku Vukoslaviću i njegovoj 
djeci svaki mir i sigurnost, dok god su živi; knez Ključki ne će 
u njih nikada biti niti jamac, niti talac, niti uznik, što vrijedi 
1 za djecu njegovu, dakle im se daje potpuna lična sigurnost; 
onda se kunu, da će mu ostati vladanje netaknuto, naime u 
onom stanju i opsegu, kako ga je imao u doba smrti bana 
Stjepana Kotromanića; a u tom se poslu odnosi prisega i na 
braću i na bratučeda kneza Vlatka, dapače i na njihove poda- 
nike, to jest od strane vlasti zajamčuje im se sigurnost imetka ; 
konačno se kaže, u slučaju ako bi knez Vlatko Vukoslavić «u 
koju nevjeru zašl'», da mu se onda ne učini ništa tako dugo, dok 
se ne sazove sabor Bosne, Donjih Kraja, Zagorja 1 Humske 
zemlje, koji će ga «ogledati», a to znači, da će sabor povesti 
istragu protiv njega i prosuditi njegovu krivnju; bude li pak 


io m RR EE e = =se=r=o Sese jE. Som | 








www.marinknezovic.info Po v 


+. = par o i. RI a ne a S sn 


m i a F a =" =- = = 


proglašen krivim, ne će mu se pogaziti zadana vjera, «dokole 
ne bude doma u svoje hiže u Ključi», to jest, knez Vlatko 
može se na odgovornost pozvati samo na njegovu vladanju“). 

Izmirivši se ban Tvrtko tako s knezom Vlatkom, udje na 
proljeće 1355. sa svojom vojskom u Hrvatsku i Dalmaciju, gdje 
je stao osvajati neke gradove u ime kralja Ljudevita I., dok 
mu je mati Jelena nastojala, da ma kako izmami udovici svoga 
brata Mladena III. (+ 1348.) tvrdi grad Klis, dašto 1 opet u 
kraljevsku korist), Medjutim uza sve to, što se ban Ivrtko 
pokazivao kao odan vazal ugarsko -hrvatskoga kralja, ipak 
Ljudevit I. nije bio sasvim zadovoljan; ubrzo se jasno poka- 
zalo, da je naumio banovinu bosansku umanjiti, a ostatak 
većma skučiti pod svoju vlast, ter od bana samoga učiniti u neku 
ruku svoga namjesnika. Razumije se, da ga je na to ponajviše 
moralo ponukati srećno ratovanje njegovo s Venecijom, čega 
je neizbježiva nagrada konačno imala biti tako željno izče- 
kivana i teško stečena dalmatinska obala. Ova opet pod kra- 
ljevskom vlasti ipak je u prvom redu bila upućena na zaledje, 
a to znači na Hrvatsku i Bosnu; stoga i jest Ljudevit 1. na- 
kanio, da to zaledje proširi, dakako na štetu Bosne, cije su 
zapadne oblasti i onako najvećim dijelom vremenom pootete 
hrvatske župe. 

Da lakše postigne, što želi, ugarsko-hrvatski kralj stao je 
najprije mamiti pod svoju vlast neke bosanske velikaše, tražeći 
od njih, da se odmetnu od bana Tvrtka, a pokore ravno njemu 
i njegovoj zaštiti. Sačuvao nam se taki jedan značajan primjer, 
koji za cijelo nije bio jedini, a inače tijesno ulazi u opseg 
naše radnje. Poznato nam je, da je još oko 1332. knez Pavao 
Hrvatinić zavladao u jednom dijelu Završja, 1 to krajem oko 
Glamoča i Grebena. Po smrti njegovoj, baštinili su taj prijedio 
njegovi sinovi Grgur i Ladislav, a pored njih još 1 Grgur 
Stjepanić, nesumnjivo član iste porodice, možda potomak 
kojega od inače poimence nam nepoznate braće kneza Hrva- 
tina. Na ove je knezove kralj Ljudevit obratio pažnju svoju, i 
to s uspjehom, jer već dne I4. marta 1357. piše im iz Više- 
grada ovako: «Saznali smo iz pouzdana izvora, da ste se 
naumili nama pokoriti; stoga vam obećajemo, da ćemo vama, 
u slučaju ako vaš naum izvedete, te se iskažete vjerni sv. 
kruni kraljevskoj i kraljici, sve vaše gradove i posjede, baštin- 

skim pravom stečene, potvrditi neopozovljivom potvrdom, te 
zajamčiti vaše uobičajene sloboštine, dapače izuzet ćemo vas: 
za vazda ispod moći i suda bana bosanskoga, te vas uzeti 
pod osobitu našu kraljevsku milost»). Knez Grgur Pavlović, 
a s njime zacijelo i drugi mu najbliži srodnici, odista se oda- 
zovu kralju Ljudevitu, te se iznevjere svome banu Tvrtku. 
Posljedica toga čina bila je, da su tada Zapadne Strane ili 
tako zvano Završje, došle pod vlast ugarsko-hrvatskoga kralja, 
pod kojim su i ostale do pred kraj XV. vijeka"). Dakako, taj 
je rdjavi primjer Grgura Pavlovića lasno mogao djelovati i na 
druge bosanske velikaše. Svakako ne ponavlja ban Tvrtko sa 
svojim bratom Vukom i majkom Jelenom bez razloga još prije 
Jula iste godine 1357. rodjaku Grgurovu, knezu Vlatku Vuko- 
slaviću, i njegovu sinu Vukoslavu Vlatkoviću prisegu od god. 
1354. pred mnoštvom najodličnije vlastele, a izrično je dopu- 
njava time, da mu je svaki mir i puna sigurnost zajamčena 
pored sve nevjere njegova bratučeda Grgura Pavlovića, 
pa počinio taj, što mu drago. Tom se prilikom uz ostalu banu 
vjernu vlastelu prvi puta spominje knez Vukac Hrvatinić, 
stric Grgura Pavlovića i Vlatka Vukoslavića?'), 

Ban Tvrtko time ipak nije osujetio nakana Ljudevitovih. 
Nesumnjivo je, da je Bosni zaprijetila velika opasnost od 
Ugarske, dok joj se gospodar morao malo prije jula ili odmah 
početkom toga mjeseca godine 1357. s kraljem nagoditi i mir 
sklopiti. Uvjeti toga mira dosta su nam dobro poznati: prvo, 
kralj Ljudevit I. potvrdjuje Tvrtku i bratu mu Vuku vladanje 
u banovini Bosni i Usori, ali se za uzdarje ban odriče u korist 
Ljuđevitovu čitave Humske zemlje sa svim gradovima, jer to 
da po pravu ide u ime miraza kraljicu Jelisavetu, kćerku 
bana Stjepana Kotromanića; drugo, ban Tvrtko se obvezuje, 
da će iz svoje banovine tjerati i goniti patarene i nalične here- 
tike; treće, ban će kralju biti iskreno vjeran i odan, ter će mu 
služiti kod svakoga poduzeća, kad ga kralj pozove; četvrto, 
ban, ili brat mu, vazda će lično boraviti na kraljevskom dvoru, 
dašto kao talac*). Tako postade ljeti 1357. ban Tvrtko potpun 
vazal ugarsko-hrvatskoga kralja: odista, ne samo neugodan, 
već 1 nepriličan položaj. Zacijelo je u to doba nastao onaj 
napis kod Zaušja blizu Donje Drežnice u današnjoj Hercego- 
vini, u kojem se kaže: «Se pisa rab božji i svetago Dmitrija 

u dni gospodina kralja ugarskoga Loišaigo- 
spodina banabosanskoga Tvrtka»*), Dubrovčani 
pak smatrali su bana Tvrtka više kao kraljeva službenika, nego 
li kao samostalna bana, jer ga u svojim spisima zovu: «po nalogu 
kraljevskomu ban»**). Ne može biti sumnje, da je taki položaj 
morao bana Tvrtka i njegovu vlastela veoma boljeti, i da su stali 
razmišljati, kako da ga se oproste. U tome treba tražiti pogla- 
viti uzrok krvavome sporu, što je u brzo nastao izmedju kralja 
i bana, a potvrdjuje ga i tajnik kraljev, Ivan arcidjakon Kikul- 
loški, jer pričajući u svom životopisu Ljudevita I, kako je on 
poslao vojsku u Ugarskoj podložnu Bosnu, kaže, da je to 
učinio stoga, da se ondje «uništi drskost nekih buntovnika»). 
Te nam riječi opet najkrasnije dopunjuje i rasvijetljuje sam 
ban Tvrtko, kad u jednoj ispravi svojoj od II. augusta 1366., 
obzirom na taj rat kaže: «K'da se podyiže na me ugrski 
kral u ime Ludovik», dakle je kralj rat započeo s političkih 
razloga**). Iz toga se jasno vidi, da ne valja davati osobite 
važnosti riječima kralja Ljudevita, kad u više svojih onodobnih 
isprava kaže, da ga je na bosansku vojnu navelo «pustošenje 
bezbrojne množine heretika i patarena, a na štetu prave vjere 
kršćanske»*'.) Pošto znamo sigurno, da je ban Tvrtko bio 
katolik*), to se te riječi mogu jedino tako tumačiti, ako uzmemo, 
da se oko bana svoga skupila sva zemlja i obje njene kon- 
fesije. Da je odista tako i bilo, uvjerit ćemo se odmah, čim 
saznamo, kako je bosanski rat ispao po ugarsko-hrvatskoga 
kralja. Nema sumnje, radilo se o opstanku Bosne kao auto- 
nomne banovine ili kao ugarske provincije. 

Kralj se odlučio da će Bosnu napasti u isti čas s dvije 
strane i s dvije vojske. Jednu je povjerio palatinu Nikoli Konthu 
i ostrogonskomu nadbiskupu Nikoli, svome kancelaru, u koga 
se nalazio veliki dupli državni pečat, a imala je, prešavši Savu 
negdje oko današnjega Šamca, ili Broda, provaliti u Usoru i osvo- 
Jiti grad Srebrenik. Druga vojska, kojom je zapovijedao on sam 
glavom, udarit, će sa sjevera iz Slavonije te provaliti u župu 
Plivu i njezino središte, tvrdi Sokol-grad. Prema onome, što je 
Ljudevit već prije učinio, naime da je oteo Tvrtku Humsku zemlju 
i Završje, očito je, da je sada smjerao Bosnu ograničiti na pr- 
votnu oblast toga imena: na porječje gornje Bosne negdje do 
Vranduka na sjever, do Drine na istok, a do Vrbasa na zapad. 

Već u februaru 1363. godine proniješe se po Dalmaciji 
glasovi, da će doskora kralj Ljudevit s kraljicom Jelisavetom 
doći u Zadar. Sada se užurbaše i drugi gradovi, želeći, da i 
njih posjeti kraljevski par, dašto s razloga, što su take posjete 
redovito ostavljale ugodnih uspomena, naročito u pogledu slo- 
boština 1 posjedovnih prilika gradskih, Tako zaključe Trogirani 
u svome vijeću dne 14. februara, da se imadu otpremiti posla- 
nici u susret kralju i kraljici, koji će stići u Zadar, da ih zamole, 
da pohode i Trogir. No malo dana potom saznalo se, da 
dolazi samo kralj, na što ohladi oduševljenje trogirsko, te 
vijeće zaključi dne 4. marta, da se kralju u Zadar pošalju lih 
dva poslanika, koji će ga pozdraviti, ter mu se pokloniti u ime 
općine. Medjutim kralj Ljudevit uopće nije došao u Dalmaciju?), 
već samo ban hrvatski Nikola Szćcsy, koji se nastanio u 
Kninu“). Dakako, radilo se o budućem ratu s banom Tvrtkom, 
pa stoga i jest razumljivo, zašto nam zapisnici trogirske gradske 
općine za to vrijeme bilježe tek take glase, što razjašnjuju 
kraljevo oružanje. Kroz čitav april, maj ijuni, jednako čujemo, 
gdje ban traži čas vojske, čas oružja, a jednom zgodom, dne 
13. juna, dapače i galiju! Zanimljivo je, što Trogirani dne 29. 
juna zaključuju, da će opraviti svoje gradske zidine, kan da 
žele da budu spremni na svako zlo#'). 

Istodobno uskomešalo se i dubrovačko državno vijeće: 
dakako, kao trgovačkoj vlasti, republici su bili sasvim drugi 
interesi na umu, nego li ostaloj Dalmaciji. Kad su drugom 
polovicom maja stigli u Dubrovnik zli glasovi iz Bosne, koji 
su javljali, da će brzo doći do smutnja, zabrinu se velje vijeće 
te u svojoj sjednici od 20. maja zaključi, da se o tom odmah 
ubavijeste Dubrovčani trgovci po svoj banovini Bosni, te da 
se podjedno od strane vlasti poduzmu nužne mjere, kako na 
spas onih trgovaca, tako i na očuvanje blagostanja dubro- 
vačkoga. Taj je predlog onda predložen gradskomu knezu i 
malomu vijeću. Malo se vijeće zatim sastalo dne 4. juna u 
sjednicu, te zaključi, da se otpreme poslanici spomenutim trgov- 
cima po Bosni, koji će im dostaviti republičin nalog, da se ni- 
pošto nijedan od njih ne bi usudio ostati, ili se nastaniti po 
bosanskim tvrdjama, dapače niti robe svoje u njima pohraniti, 
pod prietnjom globe od pet stotina perpera. Sjutradan budu 
kao poslanici odredjeni: zlatar Sime Sjepanov, Ratko Za- 

manja 1 Mikša Vlahov Saraka, a knez Vlaho Lukarević ih 
opskrbi posebnim naputkom, šta da rade, te naredbom na one 
trgovce. No trgovcima kano da se činilo, da baš ne će biti tako 
strašno, jer se nijesu rado odazvali kneževu nalogu, stoga 
dne 18. juna knez Vlaho Lukarević ponovno izdade na one 
trgovce nalog, zahtijevajući od njih, da se povuku sa svojom 
robom iz Bosne u sigurnije Primorje, a sve to pod prijetnjom 
gubitka lične slobode i imetka*). 

U to planu većirat. Koncem juna ili najkasnije početkom 
jula 1365. uze se kralj Ljudevit sa svojom vojskom kretati preko 
Slavonije na Vrbas, te pade u Plivsku župu, kojoj je, kako 
znamo, središte u tvrdom Sokolu gradu. Podsadom 1 jurišem 
na nj počela je vojna kraljeva, ali je 1 potpunim neuspjehom 
za nekoliko dana svršila. Znamo pod izvjesno, da se Ljudevit 
nalazio dne 8., 9. i IO. jula pod Sokolom gradom“), a već T9. jula 
izdaje on jednu povelju u Virovitici nedaleko Drave**): najbolji 
dokaz kratkotrajnosti rata. Krah ne govori o toj neuspjeloj 
vojni ni u jednoj listini svojoj, a prešućuje je | njegov tajnik 
i životopisac lvan arcidjakon Kikillčški; ali zato nam o njoj 
govori ban Tvrtko u povelji od II. augusta 31366., što ju je 1z- 
dao u župi Rami pod gradom Prozorom, ovako: «Stvarih milost 
svoju gospodsku svojemu vjernu sluzi, u ime vojvodi Vikcu 
Hrvatiniću, za njegovu vjernu službu u ono vrijeme, kada se 
podiže na me ugrski kral, u ime Ludovik, i prihodi u Plivu pod 
Sokol i ondazi mi vojvoda Vlkac vjerno posluži»*), Dakle Sokol 
grad obranio je vojvoda Vukac Hrvatinić, šta više, tom je 
prilikom kraljeva vojska tako nemilo postradala, da je Ljudevit 
ne samo naglo napustio podsadu, već se opet vrbaškom dolinom 
preko Slavonije povratio u Ugarsku. Za nagradu darova ban 
Tvrtko pomenutomu vojvodi Vukcu Hrvatiniću čitavu župu 
Plivsku*), pa tako je od sada, to jest od augusta 1366., poro- 
dica Hrvatinića vladala Vrbanjskom, Mrenskom, Zemljičkom i 
i Plivskom župom; dašto, na nov je posjed odmah 1 preneseno 
staro ime Donji Kraji. Medjutim je provalila i ona druga ugarska 
vojska u Usoru, te se dala na podsjedanje grada Srebrenika. 
Tajnik kraljev, jur poznati nam Ivan arcidjakon Kikiillčški, kaže, 
da je svako podsjedanje bilo uzaludno, tako da su palatin 
Nikola Konth i ostrogonski nadbiskup morali grad napustiti, 
izgubivši silu ljudi i stvari. Dapače, neke noći bude iz čadora 

nadbiskupova, koji je bio, kako znamo i kraljev kancelar, 
ukraden (tako priča naš životopisac) veliki dupli državni pečat, 


£ 


ž koji su po tom tati prodali nekom zlataru u erdeljskoj Bistrici*?), 
; U brojnim svojim poveljama potvrdjuje to i kralj: svakako je 
> to službena verzija o tome, kako je na neuspjeloj bosanskoj 
/ vojni nestalo državnoga pečata, a u istinu možda je izgubljen 
A na divljem bijegu. Prema tome dakle poraz velikoga Ljudevita 
S bio je te godine u Bosni potpun: Bosna je sačuvala oružjem 
u ruci svoj politički individualitet, a Tvrtko se sada prozove: 
A «Božjom milošću ban čitave Bosne», dok republika mletačka 
3 dne 7. septembra 1364. učini njega, brata mu Vuka i mater 
4 


Jelenu svojim gradjanima). 

Medjutim pobjedonosni ban nije se dugo nauživao slave 
svoje, jer već nakon dvije godine, to jest u februaru 1366., 
planu buna protiv njega i njegove matere, a kolovodja bio joj 
je rodjeni mu brat Vuk s knezovima Dabišićima, naime Vladi- 
slavom, Purćom i Vukom. Razlozi nijesu izrijekom poznati, ali 
je ipak vrlo vjerojatno, da se tom prilikom radilo o tom, da 
Tvriko ustupi bratu svomu Vuku, možda prigodom njegove puno- 
ljetnosti, stanoviti komad banovine i naslov suvlađdarski, a toga 
on nije hlio da učini. Buntovnici dobro uspješe, jer su, odr- 
žavši mejdan, protjerali iz Bosne bana Tvrtka i njegovu mater 
knjeginju Jelenu, ter proglasili Vuka svojim banom. Protjera- 
nomu banu ne preostađe sada drugo, nego se uteći zaštiti 
kralja Ljudevita; taj mu odista i pomogne, pa tako se Tvrtko 
povrati u Bosnu još polovicom marta iste kritične godine Ta646., 
ali 'ne u čitavo predjašnje svoje vladanje; čini se, da je kralj 
sebi pridržao koji dio"), Brat mu Vuk i Purća Dabišić srećno 
umaknu u Dubrovnik, no za to budu uhvaćeni Vladislav i Vuk 
Dabišić, ter nemilo postrađaše: prvi izgubi oči, a drugoga pro- 
guta tamnica") Sada se opet Tvrtko piše: »Milošću božjom i 
našega gospodara kralja Ljudevita ban Bosne.«7') Da je poro- 
dica knezova Hrvatinića za vrijeme te bune stajala uz Tvrtka, 
najbolje dokazuje to, što je još iste godine u augustu ban na- 
gradio vojvodu Vukca Hrvatinića župom Plivskom. 

Drugom polom maja slijedeće godine 1367. krene ban 
Tvrtko u Dubrovnik u potjeru za svojim bratom. Prvoga juna 
nalazimo ga u Dubrovniku, kad potvrdjuje ona privilegija, što 
mu ihje dao predšasnik i stric njegov, ban Stjepan Kotromanić, 

| ali uza sve to Dubrovčani ne htjedoše izručiti političkoga bje- 
' gunca."*) Prognani banić Vuk stao je sada iz progonstva svoga 
raditi protiv brata Tvrtka i to preko pape Urbana V. i kralja 
Ljudevita 1.) Ove svadje upotrebi konačno kralj, ne bi li 
osvetio poraz od godine 1363., te udje s vojskom u Bosnu i 
pade pod tvrdi Bobovac; grad je branio Stjepan Rajković, ali 
kao što pod Sokol-gradom, tako prodje Ljudevit i pod Bo- 
bovcem. Po odlasku kraljevu izmiri isti Stjepan Rajković oba 
brata: Vuk postade suvladarom s banskim naslovom, a zaci- 
jelo još mu je i stanoviti dio banovine predan u upravu. Za 
nagradu Tvrtko »satvori milost svoju i moje matere, mnogo- 
poštene gospoje Jelene 1 mojega brata gospodina bana Vl- 
kića«, obdarivši ga nekim gradovima i imanjima.7*) Iza toga je 
Tvrtko imao mirno vladanje, čime mu se pruži prilika, da stane 
razmišljati oko osiljenja vlasti svoje. Kod toga mu pomože 
još 1 to, što je kralj Ljudevit 1. sav svoj interes obratio na po- 
slove poljske, rađeći, da ga ondje zapane kruna, a tako zane- 
mario jug. 

Poznato je, da su nakon smrti cara Stjepana Dušana 120. 
decembra 1355.) nastali veliki neredi 1 teške smutnje u njegovoj 
državi, a take su je prilike u brzo i rasteple na sitnije dije- 
love, Doskora izumre Nejakim Urošem (2. decembra 1371.) di- 
nastija Nemanjića, a i Turci se gotovo u isti čas nadjoše, da 
se jave kao politički baštinici još nedavno tako snažnoga car- 
stva. Bistromu i prokušanomu oku Tvrtkovu nije mogla važ- 
nost takog novog političkog položaja na jugu njegove države 
uteći, Djed njegov, ban Stjepan Kotroman, koji je oko godine 
1314. umr'o, imao je za ženu Jelisavetu, kćerku srpskoga kralja 
Stjepana Dragutina, sina Stjepana Uroša 1.;"*) prema tome dakle, 
bio je u rodu po tankoj krvi s izumrlom dinastijom Nemanjića, 
a on ne samo da je to stao isticati,'“) nego se stao 1 otimati 
za posjede iste porodice. U slozi s knezom Lazarom Grebljano- 
vićem osvoji godine 1374. svu humsku zemlju i onu oko gornje 
Drine, a sam oko 1376. protjera iz Travunje Jurja Balšića, tako 
da mu je vlast tada sezala na jugu preko Humske zemlje i 
Travunje do Kotora i Onogošta (Nikšića), dok je na istoku 
držao u svojim rukama jedan dio Raše do Sjenice, gdje se 
takodjer nalazilo Mileševo s grobom sv. Save."") Osilivši se 
tako, odluči se, da na osnovu baštinskoga prava obnovi kra- 





www.marinknezovic.info o leprmkom —— 


nr. e= = a 
- na. lj ra = 
_u= _—'___—_ana' onim m oj min i = = _ po oma. o. jm dai a m. nn Pa 7 i iji i a sk o me oni -_ ooppommam 


4 20 


ljevstvo Nemanjića, Ljeti 1377. dade se na grobu sv, Save okru- 
ba niti »sugubim vijencem«, kako ga sam zove, to jest dvo- 
/ strukom krunom u znak srpske i bosanske zemlje, prozvavši 
se: »Steflan Tvrtko po milosti gospoda Boga kral Srblem, 
; Bosni, Primorju, Hlmsci zemli, Dolnim Krajem, Zapadnim 
f Stranam, Usori, Soli i Podrinju i k tomu.«%%) Tim su krunisa- 
njem, koje su Dubrovčani i Mlečani odmah priznali, prešla i 
sva prava Nemanjića na njega injegove baštinike. Nema sumnje 
da je kod toga sudjelovala i pomagala Tvrtka porodica kne- 
zova Hrvatinića, a izrično su nam navedeni u povelji od Io. 
aprila 1378., kojom novo-okrunjeni kralj potvrdjuje u Žrnovici 
Dubrovčanima njihove povlastice, Vlatko Vuković, Vukac Vla- 
dislavić i vojvoda Vukac Hrvatinić.") Ali oyo je i posljednji 
puta, što se vojvoda spominje pored kralja svoga, jer još ove 
godine, ili slijedeće 1379., umrije ostavivši iza sebe četiri sina: 
Hrvoja, Vuka, Dragišu i Vojslava. Od ovih svakako je bio naj- 
stariji naš Hrvoje, a rodio se valjda oko 1350. godine, možda 
na Kotor-gradu, gdje mu je otac imao baštinu, a i on sam naj- 
radije Botavio: Kako je kralj Stjepan Tvrtko visoko cijenio 
zasluge ove porodice, vidi se po tome, što je po smrti Voj- 
vode Vukca Hrvatinića u sporazumu s bosanskom vlastelom na 
svom kraljevskom dvoru u Moištri dne 12. marta 1380. obdario 
kneza Hrvoja dostojanstvom velikoga vojvode, koju je čast do 
onda nosio otac njegov, darovavši mu podjedno tri sela u do- 
š lini Lašve, Trbeušu, Lupnicu i Bilu, i to uz naročitu klauzulu, 
| da, ako bi tko od nasljednika Hrvojinih protiv njega ili nje- 
4 ovih potomaka počinio nevjeru, zbog kojih bi valjalo oduzeti 
ona tri sela od Hrvojeve porodice, onda neka to okaje krivac, 
j ali da se od ostalih suvlašnika ne može uzeti darovina. Toj 
svečanoj zgodi prisustvovao je od njegova roda vojvoda Vlatko 
Vuković, dok su starija braća i sinovci vojvode Vukca Hrva- 
| tinića zacijelo jur pomrli.*?) 

Pošto se vojvođom Hrvojem i onako bavi najveći dio 
ove naše radnje, to ćemo sada još u kratko napomenuti ostale 
članove porodice knezova Hrvatinića, da se vidi uloga njena 
u sredovječnoj historiji bosanskoj. 

- Sa svojom ženom Jelenom Nelipićevom, kćerkom kneza 
j Ivana Nelipića, koja se poslije smrti njegove preudala za bo- 
| sanskoga kralja Stjepana Ostoju, rodio je Hrvoje jedinca sina 

Balšu Hercegovića, a spominje se izmedju god. 1400. do 
I416. Čini se, da nije dugo vremena preživio oca svoga, dok 
mu obzirom na političku važnost ni sjena nije. Balša je ostavio 
dvije kćeri, Katarinu i Doroteju; prva se udala za bosan- 
skoga kneza Tvrtka Borovinića, a druga najprije za kneza Iva- 
niša Blagajskoga, i to nešto prije godine 1423.%') Doroteja ostade 
oko 1446. udovicom sa sinom Nikolom, na što je, možda u 
znak rodbinstva, bosanski kralj Stjepan Ostojić uzme u svoju 
zaštitu sa svim, što ima od krune ugarske,**) Ali već 1448. pre- 
udade se ona za kneza Martina Frankapana, pa mu tom pri- 
likom donese kao miraz grad Kozaru u Bosni, a kasnije još 1 
župu Vrbašku s Vrbaškim Gradom (danas Banjaluka).?*%) Hrvoje 
je imao, kako znamo, tri brata, s kojima ćemo se mi, kao 
s pomagačima njegovim, još bolje upoznati. Ovdje budi samo 
spomenuto, daje Vuk Vukčić rodio sa ženom Ankom kćerku 
Jelenu Katarinu (1396.—I42I.), koja se bila udala za čuve- 
noga vojvodu bosanskoga Sandalja Hranića,*) a Dragiša 
Vukčić imao sina vojvodu Ivaniša Dragišića (1434), čiji 
su sinovi knezovi Pavao, Marko i Juraj (1446.), napokon 
Vojslav Vukčić sina Jurja Vojsalića (1399.—1434.), oca 
vojvode Donjih Kraja, Petra Jurjevića (1434.—I452.) 1Jurja 
Jurjevića (1434.).%%) Od Hrvojevih sestara poznate su nam 
Vučica i Resa. Vučica se udala za strica braće Vukašina 1 
Vukmira Zlatonosovića, a Resa za tepačiju Batala Santića, go- 
spodara Toričana, Lašve i Sane (1392.—I400.).5) 





Stjepan 
knez Donjih Kraja 1244.(?) 
T Prije 1299. 

GLAVA DRUGA. 


Ugarsko-hrvatski prijestolni zapleti | 
počeci vojvode Hrvoja Vukčića. 


(1882.—1891.) 


Opća situacija nakon smrti Ljudevita 1. (I sept. 1382). — Politička radnja 
Stjepana Tvrtka u Hrvatskoj 1 Dalmaciji; Ivan od Paližne. — Venecija 1 
Budim (1382—1383). — Dolazak kraljice Jelišavete i Marija u Hrvatsku i 
Dalmaciju; ustanak Ivana od Paližne (1383). — Izmirenja buđdimskoga dvora 
sa Stjepanom Tvrtkom (28. marta 1355). — Porodica knezova Gorjanskih. 
— Pokušaj, da se udade kraljica Marija za francuskoga kraljevića Ljudevita 
(384 1385). — Unutarnji neredi za vladanja Marijina. — Porodica Horvata 
od plemena Banča. — Požeško izmirenje imaj 1395). — Ustaše. proglase 
i okrune Karla Dračkoga svojim kraljem; njegova propast (1385 —1386). — 
Zarobljenje kraljica kod Gorjana (25. jula 1386). — Općenito ratovanje 
&odine 1387. — Stjepan Tvrtko i dalmatinski gradovi (1387— 1300). — 
Smrt Stjepana Tvrtka i sud o njemu. 


raz 5. : a « 
(6 judevit 1. umr'o je u cik zore dne TI. septembra 1382. u 


I 






DE Trnavi blizu Požuna u 56. godini života. Historija ga 
5), ubraja medju velike vladaoce, a to je on odista i bio, 
jer za njegova četrdeset-godišnjega vladanja procvale 


su Ugarska i Hrvatska u svakom obziru. Osobita ga zasluga ide, | 
što je zadarskim mirom od 18. februara 1358. sjedinio s Hrvat- 
skom nakon više vijekova čitavu obalu jadranskoga mora od 
Rijeke do Kotora i sveukupno otočje. Sudbina mu je uskratila sina 

nasljednika, nadarivši ga trim kćerima: Katarinom, Marijom i 
Hedvigom. E da li je Ljudevit načinio kakih odredaba glede 
svojih kruna, naime ugarske, hrvatske i poljske!), o tom nema 
direktnih i vjerodostojnih podataka, ali unatoč tomu dolazimo 
do približno pouzdana rezultata, kad dobro uočimo sačuvane 
nam spomenike. Veliki je kralj doduše jednoć želio, da sa 
svojom očevinom tješnje sjedini Napulj i Poljsku na osnovu 
baštinskoga prava, a možda i Veneciju silom oružja, jer bez 
nje nije se moglo računati na siguran posjed, kako naših obala, 
tako 1 napuljskih u južnoj Italiji; no svojom mudrošću i savješću 
uvidio je konačno, da je upravo nemoguće, da jedan isti kralj, 
ako hoće da brižljivo vrši svoje vladarske dužnosti, vlada nad 
tri tako različne države. Stoga stade raditi oko toga, da ih 
bar sačuva rodu svomu. Ponajprije pregne na to, da zadobije 
Napulj svojoj prvorodjenoj kćeri Katarini i vjereniku joj fran- 
cuskom kraljeviću Ljudevitu Orleanskomu. Kad su se u tom 
pogledu kroz godinu 1374. stali voditi diplomatski pregovori u 
Avignonu, Parizu, Budimu i Napulju, Ljudevit je već bio 
kralj poljski. Nikako se opet ne može misliti, da je on htio 
ostaviti Katarini i budućemu joj mužu pored Napulja još i 
Ugarsku s Hrvatskom, te Poljsku, a to tim prije, što je onda 
osim Katarine imao dvije kćeri. Katarina je medjutim početkom 
1376. umrla, a kad je po tom papa Urban VI napuljsku Ivanu 
izopćio i lišio kraljevskoga prijestola (1379), Ljudevit odredi 
krunu napuljsku svome rodjaku Karlu Dračkome, od 1369. 
počevši hercegu hrvatskomu. Kako je namjeravao poslije 
podijeliti svoje krune medju preostale kćeri, o tome nemamo 
vjerodostojnih izvora, ali se ipak ne može reći, da je Toma 
Ebendorfer Haselbachski, univerzitetski profesor u Beču 
1 historik, koji se rodio podkraj XIV. vijeka., u svojoj kronici 
izopačio istinu, kad tvrdi, da je Ljudevit na umoru odredio, da 
Mariji 1 budućem joj mužu Žigmundu, sinu češkoga kralja i 
cara njemačkoga Karla IV., ostane Poljska, a Hedvigi i Vilimu, 
sinu austrijskoga hercoga Leopolda II. Habsburgovca, Ugarska 
i Hrvatska?). Šta više, mnoge nas prilike baš upućuju, da 
Ebendorfer ima pravo, a navlaš ta, što su poljski velikaši na 
želju Ljudevitovu priznali ne samo nasljedno pravo Marijino, 
nego što su se dragovoljno poklonili 25. jula 1382, nekako 
mjesec i po dana prije kraljeve smrti u slovačkom Zvolenu, 

kamo ih je Ljudevit poznao, trinaest-godišnjemu Žigmundu 
kao vjereniku Marijinom*). 

Ali poslije smrti kraljeve dogadjaji podjoše sasvim drugim 
putem. Ljudevita sahraniše velikim sjajem uz sveopću tugu 
dne I6. septembra u Stolnom Biogradu*), a već sjutra dan 
krunisa skup visokoga svećenstva, državnih velikaša i plemića, 
kćer Mariju za kralja, kao da bi bila sin pokojnikov, uz uobi- 
čajene ceremonije). Kako je Marija onda imala tek 12 godina, 
to je mjesto nje preuzela vladanje njena prirodna regentkinja 
mati Jelisaveta, kći bosanskoga bana Stjepana Kotromanića, 
žena ambicijozna i vladoblepna, bez pravoga vladalačkoga 
talenta, a uz to lakoumna, nepromišljena, a nada sve strastvena. 
Kraljica Jelisaveta dašto nije propustila, da o tom radosnom 
dogadjaju odmah ubavijesti prijateljske vlade. Toma od Gorazde 
odnio je vijest u Napulj, kojoj se kralj Karlo III. Drački tako 
obradovao, da je odredio poslaniku dvjesta zlatnih forinata kao 
godišnji dohodak*). No u mudroj Veneciji nijesu se tako odu- 
ševljavali: u početku (7. oktobra) držali su doduše za probi- 
tačno, da poslanstvo od dva člana podje kraljici udovici 1 
njenoj kćeri“), ali kako se medjutim nitko ne otimaše za to 
odlikovanje, smatrahu dovoljnim (12. novembra), da pošalju 
pismo). Nešto kasnije, kao što ćemo vidjeti, odustaše i od 
ove namjere svoje. Drugi odlični gradovi pak, kao Niuwnberg, 
Prag, Koln, Hag, što su bili u živoj trgovačkoj vezi s Ugarskom, 
dodjoše s poklonima i pozdraviše mladu vladaricu, moleći je, 
da bude milostiva 1 da im potvrdi povlastice, što su ih dobili 
od oca njena Ljudevita 1 djeda Karla 1). 

U to zauzeše Poljaci odlučno dušmansko stanovište spram 
kraljice Marije. Kad su se još nedavno njojzi i njenom vjere- 
niku Žigmundu poklonili, učinili su to u tom uvjerenju, da 
se klanjaju budućim poliskim vladarima. Videći, da je Marija 
okrunjena u prvom redu za ugarsko-hrvatskoga kralja, sta- 
doše se tudjiti, jer nikako nijesu željeli, da Poljskom opet 
vladaju iz Ugarske. Žigmund po tom podje medju nje, te stade 
zahtijevati, da mu se iznova poklone, ali mu Veliko-Poljaci na 
to odvratiše, da će to učiniti jedino pod uvjetom, ako se ob- 
veže, da će sa svojom ženom stalno medju njima boraviti, 
što je dašto značilo, koliko i odreći se Ugarske i Hrvatske. 
Pošto je Žigmund taj uslov odbio, izgubi i ono malo popu- 

larnosti, što je imao. Sada se Veliko-Poljaci sastanu dne 25. 
novembra 1382. u Radomskom na sabor, na kojem zaključiše, 
da će biti vjerni i poslušni onoj od kćeri Ljudevitovih, koja će 
kao očeva nasljednica medju njih doći i ostati. Tim zaključkom 
htjedoše Poljaci postići dvoje: odcijepljenje od Ugarske, a jer 
je Marija, vjerenica Žigmundova, bila kraljica ugarsko-hrvatska, 
nadahu se, da će se i Žigmunda oprostiti. Sabor radomski 
poslao je dva poslanstva, jedno kraljici materi Jelisaveti, a 
drugo visličkom malo-poljskom saboru. U brzo stiže u Vislicu 
odgovor kraljice Jelisavete, a donijeli su ga biskupi Mirko 
Cudar jegarski i Ivan čanadski, u kojem ona zahvaljuje na- 
rodu poljskomu na vjernosti, ter ga podjedno umoli, da 1 dalje 
bude privržen njoj i njenim kćerkam, a osim njih neka se ne 
poklone nikomu (dakle ni Žigmundu). Ovaj je odgovor sabor 
primio s veseljem, a Žigmund se vrati tužan kući u Češku. 
Nakon duljih pregovora bude konačno Hedviga 15. oktobra 
1384. okrunjena za kraljicu poljsku, a 18. februara 1386. udade 
se za litvanskoga kneza Vladislava Jagela"). 

Dok se kraljica Jelisaveta trudila oko zamršenih poljskih 
posala, dotle se u Hrvatskoj uzeše spremati vrlo ozbiljne pro- 
mjene, koje su ugrožavale teritorijalnu cjelokupnost kraljevine 
Prvi je napadaj došao od strane bosanskoga kralja Stjepana 
Tvrtka, rodjaka Jelisavetina, koji je odlučno naumio poslije 
Ljudevitove smrti proširiti granice svoje na jadransko more 1 
do Drave, tako da bi zajedno s onim, što je yeć imao, u svoje 
ruke dobio vlast nad čitavom zemljom, u kojoj stanuje narod 
hrvatski i srpski. Diljem daljih dogadjaja on je ovu želju svoju 
većim dijelom i ostvario, a što nije sasvim i trajno, u tom je 
toga moćnoga muža spriječila prerana smrt. Još za života 
kralja Ljudevita razmišljavao je o tome, kako bi razgranio 
vladanje svoje do mora i prije svega zauzeo Kotor i Dubrovnik. 
Porkulaba je kotorskoga i zadobio za sebe, jer taj se hvali, 
da je od njega primio vojske i hrane, ter da se njegovom po- 
moći mogao održati.!!) Ali s druge strane opet Stjepan Tvrtko 
već je odavna uvidio, da bez pomorske sile ne može postati 
gospodar Dubrovniku, pa stoga jednako šalje molbe u Vene- 
ciju, da mu se dadu nekolike ladje na raspolaganje. Republika 
sv. Marka ipak se tomu konzekventno opirala, posljednji puta 
dne 25. jula 1382.) Sad je dakle stao o tom raditi, kako bi 

smetao dubrovačkoj trgovini, pa tako grad osiromašio 1 učinio 
voljnim, da mu se predade. U tu svrhu sagradi na ulazu u 
Boku Kotorsku, na izvanredno zgodnome mjestu tvrd grad, koji 
prozva Sv. Stjepanom, danas Herceg-Novi, da bude kao pri- 
stanište bosanske trgovine, a onda kao središte za trgovinu 
dalmatinske soli i vina, konkurent Dubrovniku. *) 

Poslije smrti Ljudevitove stade Stjepan Tvrtko još ener- 
gičnije raditi. Početkom oktobra poslao je u dalmatinske gra- 
dove i k pojedinim hrvatskim velikašima svoje političke po- 
slanike, mameći ih, da se odruže od ugarske krune.'*) Koliko 
za sada znamo, kralj bosanski postiže cijelj svoju samo kod 
priora vranskoga Ivana od Paližne,!'") dok mu se drugi hrvatski 
velikaši ne odazvaše, sjećajući se očito zasluga Ljudevitovih 
povratkom Dalmacije materi zemlji. Gradovi takodjer uradiše 
isto. Zadar je na poruku Stjepana Tvrtka odgovorio time, da 
se njegovi prvi gradjani, kojim se pridruži još i župan Butko 
Budislavov Kurjaković, tada stariešina knezova Krbavskih, 
s braćom i unucima, dne 8. oktobra u manjoj kancelariji gradske 
vijećnice, pod prisegom združili u »savez, bratimstvo 1 vječno 
prijateljstvo, ter da će se medjusobno pomagati po svim si- 





lama i znanju uz vječnu vjernost i ustrajnu vjeru našim go- 
spodjama kraljicama«.!%) Zadarsko se vijeće medjutim ne za- 
dovolji time, nego dne 10. oktobra još zaključi, da se otpreme 
tri poslanika kraljici Mariji u Budim, koji će je prigodom njena A 
krunisanja pozdraviti, moleći je podjedno, da povjeruje posla- 
ničkoj izjavi. Poslanici, i to nadbiskup Petar, onda Andrija 
Grisogono i Martin Oranić, nadjoše kraljice u Njitri; ove su 
izjavu njihovu uzele veoma ozbiljno. Važno je i to, što je za- 
darsko poslanstvo ponijelo sa sobom još i razna preporučna 
pisma, upravljena na visoke ličnosti u državi, medju ostalima 
i na zagrebačkoga biskupa Pavla Horvata.'") Kraljica Jelisa- 
veta smjesta je poslala povjerenika u Zadar, Šibenik, Trogir, 
Spljet, Nin i u druge gradove hrvatske i dalmatinske, i to u 
ličnosti osobito pouzdana čovjeka, župana vesprimskoga Ivana 
Besenyeya, koji je jednoć spasao život kralju Ljudevitu.) Be- 
senyey je vjerno obavio zadaću svoju: Zadar je koncem no- 
vembra u odgovoru svome, što ga je dao kraljevskom povje- 
reniku, obećao, da će kraljicu u njenoj nakani, da obrani dal- 
matinske krajeve, pomagati svim svojim silama; o tom obavi- 

jesti on 1 kraljicu Jelisavetu posebnim pismom od 2. decembra.!*) 
No kano da sve to još nije bilo dosta, jer početkom slijedeće 
godine 1383. i opet stignu od strane dvora dva opunomoćenika, 
da utvrde u vjernosti 1 odanosti dalmatinske gradove, a s njima 
za cijelo i čitavu Hrvatsku; to su bili požeški prepošt Nikola 
i Detrik Bubek, zamjenik bana Mirka Bubeka. Dne 2. februara 
položi na njihove ruke ponovno prisegu vjernosti kraljicama 
sedamdeset i pet zadarskih gradskih vijećnika, u kojoj obećaše, 
da će se svakom udruženju, koje smjera protiv kraljica i sv. 
krune, svakoj zavjeri i izdaji, o kojoj štogod saznadu 1 otkriju, 
protiviti, ter je osujetiti.) Ne znamo doduše, ali nema sumnje, 
da su 1 ostali dalmatinski gradovi nalično radili. Republika du- 
brovačka učini to, u nazočnosti istih opunomoćenika, dne I6. 
februara.*!) 

Medjutim je mletačko vijeće nakon duljega krzmanja dne 
4. februara 1383. našlo dva poslanika, Pavla Morosinija i Petra 
Bragadina, koje je moglo poslati u Ugarsku. Snabdjelo ih je pre- 
porukama na kraljice, pojedine članove visokoga klera i plem- 
stva. U instrukcijama svojim vijeće je bilo veoma oprezno; posla- 
nici su naime imali samo izraziti tugu republike »s nenadokna- 
diva gubitka, što je zadesio čitavo kršćanstvo« smrću Ljude- 
vita 1. 1 radost radi krunisanja kraljice Marije, kojoj Venecija 
tek onako u glavnom nudja usluge svoje, ne ističući nikakih 
pojedinosti.) Kad je mletačko poslanstvo obavilo svoju za- 
daću, ter se povratilo kući s ugarskoga puta, izjavilo je, da bi, 
kao što je razumjelo iz riječi palatina Nikole Gorjanskoga, 
vojvode Ladislava od Lučenca i senjskoga biskupa Tome, kra- 
lica Jelisaveta rada bila sklopiti savez s Venecijom. Vijeću je 
milo bilo čuti ovu novost; nije doduše znalo, kud smjera, ali 
ipak je dne 4. maja 1383. ovlastilo bivše svoje poslanike u 
Ugarskoj, da uspišu u svoje ime pomenutoj gospodi, kako su 
svome vijeću izjavili misao o savezu, a ovo da ju je rado pri- 
hvatilo, te nije protivno ostvarenju njenom.?*) 

Dok se na tom radilo, kraljica Jelisaveta nije napustila 
jednom započete akcije protiv bratića svoga kralja Stjepana 
Tvrtka, od koga je u taj mah više zazirala, nego li od re- 
publike sv. Marka.**) Iza što je 17. aprila potvrdila stare po- 
vlastice dubrovačke, da bi grad održala u vjernosti,*") te pod- 
jedno izdala I. aprila proglas na sve žitelje kraljevine Dalma- 

cije i Hrvatske, zabranivši im dovažati sol i vino u Novi, jer 
da se to protivi sloboštinama i običajima grada Dubrovnika,?) 
poslala je bosanskoga biskupa Gjuru u Veneciju, tobože da 
primi zakletvu duždevu na turinski mir (25. aprila 1383.), a u 
stvari zato, da razbistri ono pitanje o savezu.) Ali bosanski 
je biskup jur zakasnio. Tvrtkova spretnost naime našla je te- 
rena u Veneciji; vijeće mu je dne 8. marta dalo tu povlasticu, 
da je dozvolilo svomu gradjaninu Nikoli Bazeju, da primi kod 
njega admiralsku čast,%) šta više, 27. marta prodalo mu je i 
jedan dobar brod, tobože kao mletačkomu gradjaninu.?) 

Čini se, da se u Veneciji još uvijek nije dobro razumjela 
cijelj ugarskoga saveza, a niti tajne namjere Tvrtkove, pa stoga 
se odluči vijeće, da pošalje u Budim Saracena Dandola,*) koji 
je imao nakon primljene protuprisege kraljice Marije na tu- 
rinski mir povesti razgovor o sklapanju saveza: cijelj saveza 
mletačko-ugarskoga bila bi zajednička odbrana njihova posjeda 
duž jadranskoga mora, idući gore prema Dubrovniku. Mle- 
tačka bi se republika obvezala, da će na odbranu dalmatinske 
obale staviti toliko oružanih brodova, koliko će u istu svrnu 
opremiti Ugarska; ova pak može u Veneciji naoružati toliko 
galija, koliko god hoće. Naprotiv, ako bi tkogod napao mle- 
tački posjed, onda će Ugarska staviti polovinu brodova, ali 
ne više od pet, koliko Venecija. Savez bi vrijedio na deset go- 
dina. Ova je inštrukcija datirana 6. jula 1353.,*') ali već nakon 
tri nedjelje, to jest dne 26. jula, posla vijeće za Dandolom dva 
teklića upućujući ga, da ne govori o savezu, dapače, ako bi 
tkogod s ugarske strane o tome poveo razgovor, neka u tom 
poslu izbjegne svaki odgovor, pa neka se povrati natrag.**) Ovu 
izvanrednu promjenu nazora tumači ta okolnost, što su četiri 
dana poslije odaslanja one dvojice teklića, naime 30. jula, Mle- 
čani ponovno uveli u svoju zlatnu knjigu začasnih gradjana 
Stjepana Tvrtka, djecu mu i nasljednike, jer da se pokazao 
»vjernim i pravim Mlečanom,« koji revno radi o boljku repu- 
blike.*) S istoga razloga još su mu 5. oktobra i to dozvolili, 
da može sebi u Veneciji sagraditi dva broda.) Da li je bo- 
sanski kralj tom prilikom preuzeo kakih obveza sa svoje strane, 
što je vrlo vjerojatno, nuzgredna je stvar: Venecija je shva- 
tila, da Stjepan Tvrtko, pošto je u svoj kraljevski naslov uzeo 
i jadransko primorje, hoće da osvaja dalmatinske gradove, a 

taka je težnja išla u prilog republici, jer je iz iskustva znala, 
da hrvatski banovi nijesu vazda jaki da odbrane iste gradove, 
kao i to, da je u doba takih smutnja ona uvijek najbolje pro- 
lazila. To je eto ona očekivala i od Tvrtkovih napadaja. Me- 
djutim se o stvari mletačko-ugarskoga saveza u Budimu zbilja 
povela riječ; to je učinio palatin Nikola Gorjanski. Ali konačni 
odgovor duždev od 30. septembra bio je, da on doduše drži 
mir s kraljicama, da im želi svaki mogući napredak, no da 
ne će ništa da zna o kakom zasebnom savezu*?). Sada uze 
ugarska vlada spočitavati vijeću, što je dozvolilo Tvrtku da 
gradi dva broda, s kojima može ofenzivno operirati protiv 
njezinih podanika, na što republika nekako zlorado odgovori, 
da u Veneciji doduše grade dva broda za bosanskoga kralja, 
ali te brodove da ne će ona naoružati, tek će im kapetan biti 
mletački gradjanin, kojemu će naložiti, da prijateljski postupa 
s podanicima kraljice Marije (I4. juna 1384.)%) 

Dok su se ovaki pregovori vodili, stizahu iz Hrvatske i 
Dalmacije sve to nemirnije vijesti, na koje je mati kraljica 
za sada odgovorila time, da je skinula s hrvatsko-dalma- 
tinskoga banskoga dostojanstva Mirka Bubeka, poslavši ga u 
Galiciju, a na njegovo mjesto imenovala bivšega erdeljskoga 
vojvodu Stjepana Lackovića od Čakovca (15. juna 1383.)*%) 
Novi ban, koji bijaše sin onoga Stjepana Lackovića, što je bio 
vrhovni vojskovodja u napuljskim ratovima, a 1 sam se jur 
odlikovao junačtvom u raznim Ljudevitovim vojnim ekspe- 
dicijama, stiže dne I. augusta u Zadar*). Ova je promjena 
ličnosti svakako bila od zamašnih posljedica. Mirko Bubek, 
sin kraljičinog blagajnika Gjurgja, koji je dugo i vjerno služio, 
bio je pouzdan čovjek kraljičin, a tako je i ostao, izuzev neko 
kratko doba; a i obzirom na vršenje službe ne može mu se 
spočitnuti, da je štogod propustio. Stjepan Lacković pak bio 
je većma samostalan, a nipošto slijepo odan kraljicama. Da 
umire Hrvate, riješile su se one napokon, da će poći medju njih. 
Već dne 2. septembra 1383. obavijesti Jelisaveta grad Trogir, 
da ga je naumila doskora pohoditi“). Put onamo i natrag 
vodio ju je kroz Zagreb*). Dne 24. oktobra stigla je u Zadar, 
gdje odsjede u ženskom benediktinskom manastiru sv. Marije. 
S njom su još bile obje kćeri, Marija i Hedviga, kardinal 
Valentin Alsani, hrvatsko - dalmatinski ban Stjepan Lacković, 

slavonski ban Lendvay i drugi.“!) No na glas o njihovom dolasku 
prior vranski Ivan od Paližne odmah istaknu zastavu bune na 
gradskoj kuli, što nam dokazuje, da je moralo već tada biti 
medju Hrvatima dosta nezadovoljnika i pristaša kralja bosan- 
skoga Stjepana Tvrtka. Jelisaveta medjutim pošalje protiv njega 
vojsku, na što se Vrana dne 28. oktobra odmah predade; iz- 
gleda, kano da je pomoć Tvrtkova izostala, jer inače čitav čin 
priorov nema 'nikaka ozbiljna smisla. Dašto, Paližnu skinuše 
s prioratstva vranskoga, a zamijeni &a Rajmundo Bellmonte*?). 
Iza što je podijelila razne milosti svojim vjernim privrženicima, 
vrati se kraljica kući (početkom novembra); u februaru 1384., 
nalazimo je u Budimu**). 

All u Dalmaciji nijesu nipošto bile duga vijeka posljedice 
Jelisavetina pohoda; opet se pokazala potreba, da se mijenja 
bansko dostojanstvo. Stjepana Lackovića zamijeni Toma od 
sv. Gjurgja, koji je 15. maja I384. stigao u Zadar.**) Pored 
svega toga ipak je Tvrtkova stranka sve to većma jačala, 
jer dne 8. jula bude u samom Zadru otkrivena zavjera nekih 
gradjana; urotnici budu strahovito kažnjeni, očito, da se zaplaše 
drugi, jer su ih najprije privezali konima za repove, ter _gole 
1 okrvavljene vucarali po gradskim ulicama, a onda im tek budu 
skinute glave. Sada se i opet morade dne 18. jula skupiti 
gradsko vijeće i nanovo položiti prisegu vjernosti ugarskoj kruni 
t kraljicama na ruke novoga bana*). No oblaci se ipak uzeše 
sve to većma nagomilavati. Opasnost je dobro osjetio i upo- 
znao palatin Nikola Gorjanski, pa stoga možemo uzeti, da je 
baš od njega potekla misao, da treba prvo i prvo pokušati 
poravnanje sa samim Stjepanom Tvrtkom; misao njegovu pri- 
hvatila je kraljica Jelisaveta, pak mu povjeri da je on glavom i 
izvede; ta i onako mu je bio kum. Još nije ogranulo proljeće 
1385., a već nalazimo palatina na putu u Sutjesku, prijestol- 
nicu bosanskoga kralja. Dalekovidni kralj nije u taj mah tek 
prividno mnogo zahtijevao, da se opet uspostavi sloga: 
samo grad Kotor, jer da je bio vlastništvo «njegovih roditelja 
i praroditelja», to jest vladara iz kuće Nemanjića. Nikola Gor- 
janski obećao mu je, da će mu se želja ispuniti, i tako sklopi 28. 
marta s «milim kumom» vječni savez protiv svakoga širom 
svijeta, izuzevši Jelisavetu i Mariju kraljice ugarsko-hrvatske, 
pak Hedvigu, kraljicu poljsku, «svoje premile sestre», kojima 

: se zakleo na vjernost i odanost do groba'"). Jelisaveta je 

j odista i ispunila želju Tvrtkovu; dne 20, jula 1385.već doznajemo 

preko Venecije, da je Tvrtko vladao Kotorom'"), a 23 augusta 

: potvrdjuje to bosanski kralj sam, veleći, da je primio «milošću 

njezina veličanstva, svoje sestre», Kotor na vječna vremena, 

grad svojih predaka*), Jasno je dakle, da Je ugarska politika 

poslije smrti kralja Ljudevita i u Veneciji i u Swjedki izvukla 
| kraći kraj. Hoće li to biti pravo gordoj i visokoj aristokraciji ? 

Premda je od septembra 1382. do jula 1386. kao vladar 

vrijedila u državi u prvom redu kraljica udova Jelisaveta, ipak 

valja priznati, da je duša čitave unutarnje i spoljašne politike 

bio palatin Nikola Gorjanski. Kako on i njegovi sinovi 


, u ovoj našoj radnji imadu znatnu ulogu, to nam se čini naj- 
zgodnije, da tom prilikom nešto u kratko kažemo o njegovu 
| rodu), 


U čongradskoj županiji, što se nalazi Segedinu na sjever 
I s desne obale rijeke Tise, leži varoš Dorožma, poznata u sredo- 

vječnim spomenicima pod imenom «Drusma», a bila j je sjedište 
' istoimene jedne plemićke generacije"). Prije PEdias 1209., kad 
je kralj Bela TV. nađario poradi osobitih zasluva kneza Ivana 
«de genere Drusma» i sina mu Stjepana, mačonošu 
svoga, posjedom Gorjanom u vukovskoj županiji, ne nalazimo 
joj nigdje traga. O tom Ivanu, pradjedu knezova Gorjanskih, 
ne čujemo više ništa, dok se sin njegov Stjepan ipak češće 
spominje, tako u martu 1296. u krugu plemića županije požeške, 
: 1297. Kao susjed nekoga posjeda u yukovskoj županiji, a 1290. 
i 1300. kao «homo regius» za uredjenje posjedovnih prilika u 
istoj županiji Kasniji. spomenici od I3I0. i I3I4. navode ga 
kao bana, po svoj prilici mačvanskoga, kao što su to bili i 
njegovi potomci. On ostavi tri sina: Pavla, Ivana i Andriju, 
: koji su utemeljitelji triju grana porodice knezova Gorjanskih, 
Pavlove ili banske, Ivanove i Andrijine ili palatinske. Od 

Ovih su za našu patijsat od važnosti samo banska i palatinska. 

- Kneza Pavla upoznajemo prvi puta 10. marta I3ro, kao muža 
| već davno zaslužna po Anžuvinca Karla I., kojemu je očuvao 
županije požešku, vukovsku i srijemsku od Gizpordeki i srps- 
koga kralja Stjepana Milutina. Od godine 1320. do 1326. nala- 
zimo ga kao bana mačvanskoga, a od 1330. do 1336. kao kra- 
ljičina sudca, Sredinom XIV. vijeka nestaje mu traga, jerje valjda 

oko 1350. umr'o. On ostavi takodjer tri sina: Stjepana, Ivana 
i Pavla; Ivan se dade na svećeničko zvanje, pa ga god. 1347. 
i nalazimo kao vesprimskoga biskupa, dok se Pavao spominje 
izmedju 1350. i 1377. kao posjednik mnogih imanja, ali i zajedno 
sa sinom svojim Ladislavom kao siledžija. O Stjepanu znamo 
samo to, da je 1337. bio župan križevački. Pavao je imao četiri 
sina: Ivana, Pavla, Ladislava i Andriju, od kojih nam je po- 
bliže poznat Ivan, god. 1379. kastelan ostrovički, a pogibe kod 
Gorjana 1386. Stjepanovi sinovi bili su klerik Dominik (1358.) i 
Pavao, god. 1382. župan zaladski; on takodjer pogibe 1386. 
Njegovi su potomci izumrli u muškom koljenu s Ladislavom 
(početkom XVI. vijeka), a u ženskom s Ladislavljevom sestrom 
Barbarom (f 1570.), koja se god. 1538. udala za grofa Franju 
Zaya Csčmčrskoga. Ivanova je grana cvala kroz vrlo kratko 
vrijeme, a izumre u pokolju god. 1386. njegovim unukom Gr- 
gurom. Najvažnija grana je Andrijna: sin njegov je Nikola, od 
god. 1354. do 1375. ban mačvanski, a od 1375. do 1386. palatin 
ugarski, koji je ostavio dva sina: Nikolu, od 1384. bana ma- 
čvanskoga, a od 1394. bana hrvatsko-dalmatinskoga. konačno 
od 1403. do 1433 palatina, ter po drugoj svojoj ženi Ani Celj- 
skoj šurjaka kralja Žigmunda ; onda Ivana, od god. I402. žu- 
pana temeškoga, a od I41I. do I417. vojvodu usorskoga. Nikola 
opet ostavi dva sina: Nikolu 1 Ladislava, od 1432. bana ma- 
čvanskoga, a od 1447. palatina, čijim sinom Jobom izumre god. 
1481. palatinska loza knezova Gorjanskih. 

Kazivali smo, da je kraljica felisaveta bila žena osobito 
vladohlepna, pa tako nije čudo, što se najedared naumila rije- 
šiti kraljevića Žigmunda, jer je željela, da joj budući zet bude 
poslušan muž, a ne drug u vladanju, koji bi krnjio njezin 
upliv i ugled; za Žigmunda se opet znalo u Budimu, da je 
lakomislen rasipnik, ali i to (a to su na ugarskom dvoru 


smatrali najvećom pogrješkom), da je vanredno pohlepan za 


vladanjem. Jelisaveta se tako stade raspitkivati na francuskom 
dvoru, i to s uspjehom. Kralj Karlo VIII. imenova dne 7. 
marta 1385. palatina Nikolu Gorjanskoga članom kraljevskoga 
francuskoga velikoga vijeća sa svakim pravom i dohotkom 
toga dostojanstva*!), što očito znači, da su u Parizu bili skloni 
prihvatiti ženidbenu ponudu budimsku. Žigmunda su dakle ne- 
rado gledali, ako ga i nijesu otjerali, kao što je to zabilježio 
Šišić: Vojvoda Hrvoje. 3 

Teodorik Nieheimski*) Da su pomenuti pregovori već 
dobrano napredovali, najbolje se vidi po tome, što mletačko 
vijeće dne 16. aprila 1385. naredjuje, da se poslanstvo fran- 
cuskoga kralja, što ima da podje u Ugarsku, preveze do 
Senja**). Ovo je sjajno poslanstvo i odista u Budimu sklopilo 
ženidbeni ugovor izmedju vojvode Orleanskoga Ljudevita, mla- 
djega brata francuskoga kralja, i Marije ugarsko-hrvatske kra- 
ljice, šta više, na nj je pristala i čitava država, kako to javlja 
dne 27.. juna savjetnik kraljičin Juraj knez Krbavski mletačkom 
duždu, kad je s Ladislavom od Lučenca vojvodom erdeljskim, 
Ivanom knezom Krčkim i još s nekih sto i petdeset velikaša 
bio na putu u Padovu, na polasku u Francusku, da «dovede 
kralja Ljudevita u Ugarsku»**). Ali oni ne dovedoše francuskoga 
kraljevića u Budim. Teodorik Nieheimski kaže, da od čitave 
stvari zato ne bude ništa, što je francuski dvor već bio sklopio 
ženidbeni ugovor s kćerkom milanskoga vojvode Viscontija ; 
no on se vara, jer se zna pouzdano, da su pregovori s Vis- 
contijem za kćerku mu Valentinu tek onda započeli, kad je 
nada na ugarsku ženidbu izčezla. To se pak zgodilo uslijed 
energičnoga uplitanja Žigmundova, koji se nije dao tako lako 
izigrati. Lasno je razumjeti, da taki postupak od strane 
kraljice Jelisavete nije mogao njenom dobrom glasu i popu- 
laritetu biti na korist, dapače, on je morao ozlovoljiti i ogor- 
čiti i Karla III. Dračkoga u Napulju, komu su bili Francuzi 
osobito opasni neprijatelji, i Vaclava kralja češkoga i rimskoga, 
brata Žigmundova, te rodjake njegove, markgrofove moravske 
Jodoka i Prokopa, napokon i samoga papu Urbana VI., koga 
Francuska nije htjela da priznade?), 

Brojne ove političke nezrelosti prate još i prečesti nu- 
tarnji administrativni neredi. 

Poslije smrti Ljudevitove činilo se, kano da su u državi 
dva kralja i da svaki od njih jednakim pravom zapovijeda ; 
dašto, time se samo uvećavalo opće nezadovoljstvo. Doduše i 
Ljudevit I započeo je vladanje svoje kao mladoljetnik, pak mu 
je vladohlepna mati Poljakinja Jelisaveta vodila regenciju, no 
isprave i naredbe izdane su isključivo u njegovo ime i pod 
njegovim pečatom. Sada opet nosili su zvanični akti na čelu 
čas ime Marijino, čas Jelisavetino, a koji puta i oba imena. 
Kaka je smutnja u brzo nastala uz taki postupak, najbolje se 

vidi iz nekih sačuvanih odgovora na kraljevske naredbe; tako 
primjerice Nikola Toldy, podžupan sabolčki, na pismo kraljice 
Jelisavete ne odgovara njoj, već kako i jest red, Mariji. Nalično 
su postupali i drugi, dok opet neki rade obratno, dapače ima 
slučajeva, kao što kod Pavla Fraknola, da nije pisma niti primio, 
niti pogledao, a zgodilo se i to, da dok kraljica Marija izdaje 
listinu u Seksardu, istoga dana glavni kancelar Jelisavetin u 
Višegradu takodjer u ime Marijino izdaje jedan spis, a kako 
nije imao uza se kraljičina pečata, to ga je ovjerovio svojim! 
Sve to izgleda doduše na prvi mah kao da su sitnice, ali 
upravo stoga još većma slabi povjerenje naroda spram vlasti. 

Uz ovo obje su kraljice neprestano uzele mijenjati pri- 
vatne posjede, jedne voljom dotadašnjih vlasnika, a druge silom, 
šta više, neke zaslužne porodice budu sada baš progonjene, 
naročito Cudari 1 Lackovići, čiji su članovi bili banovi hrvatski i 
slavne vojskovodje kralja Ljudevita. Jelisaveta oduzela je 27. 
jula 1384., «nevjernomu» banu Petru njegove posjede nedaleko 
poljske granice, a istodobno radila je i oko Urbana VI., da 
premjesti biskupa Mirka Cudara, kojega je lišila posjeda, 
s jegarske biskupije nekud u Italiju. što papa 1 učini dne 27. 
augusta 1384., imenovavši ga biskupom u Imoli*); konačno 
budu 1 Gjuro te Stjepan Cudari lišeni posjeda svojih. No treba 
priznati, da su Cudari dali i povoda takom postupku, jer 
kad se u Galiciji pročulo, da je kralj Ljudevit umr'o, onda su 
neki gradski kapetani stali brže bolje prodavati za novac po- 
vjerene im gradove litavskom knezu Lubartu. Tada su bili 
Cudari vojvode u toj zemlji. Tim je postupkom  Jelisavetinim 
bila ta porodica sasvim potisnuta u kraj; za vrijeme buna, 
što u brzo planuše u Hrvatskoj, mi o njima ne čujemo ništa. 
Bez sumnje se zato u znak nagrade biskup Mirko opet po- 
vratio iz Imole na erdeljsku biskupiju, a Petar na visoko dr- 
žavno dostojanstvo. Ali što su skrivili Lackovići, poimence 
vojvoda Stjepan od Čakovca, Andrija od Dobrogošća, onda 
Stjepan od Šimontornje, glavni konjušnik kraljev, i mladji mu 
brat Dioniz? To se tim manje daje shvatiti, što su vojvodu 
Stjepana, kao što smo vidjeli, imenovali banom hrvatsko- 
dalmatinskim, a Stjepan od Šimontornje bio je kroz sve vrijeme 
kraljevski konjušnik. Ipak ih dvor uza sve to neprestano muči 
raznim procesima, a ne dodju li na ročišta, onda im daje imena 

razglašivati po vašarima. Drugima opet gleda kraljica Jelisa- 
veta kroz prste, tako je primjerice Ladislava Tčttoša, za koga 
se dokazalo, da se u parnici protiv Petra Sekčeja služio krivo- 
tvorenim spisima, odsudila mjesto na gubitak glave i imetka, 
samo na novčanu odštetu, dapače ista Jelisaveta pisala je dne 
I4. augusta 1384. Ubalu Kallaju, da izbjegava buntovno društvo 
Stjepana Lackovića, ne pozvavši ga nikako na odgovornost?"). 

Lako je razumjeti, da ovakav postupak mora da ogorči, 
ojadi i razdraži duhove. Ovim nezadovoljnicima stavila se 
na čelo porodica Horvata.?) Ona polazi iz plemena Banča, 
koje je u predjašnje doba glavni posjed svoj imalo u bačkoj 
županiji u istoimenom mjestu, što se nalazilo nedaleko grada 
Bača, ali je držalo još neka imanja u županijama ostrogonskoj, 
barškoj, požeškoj i vukovskoj. Članovi njezini pojavljuju se 
već prvom polovicom XIII, stoljeća, a poznati su nam poi- 
mence Orbacije i Benedikt. Potomci njihovi ističu se kao vi- 
soki crkveni dostojanstvenici; tako bješe Orbacijev sin Stjepan 
(f 1266.) nadbiskup ostrogonski i prvi kardinal ugarski, pa si- 
novac njegov takodjer Stjepan (+ 1278.) nadbiskup kaločki, na- 
pokon još jedan Orbacije, unuk prvoga, prepošt požeški (1280. 
do 1286.) i Ivan, takodjer unuk njegov, arcidjakon gjurski i 
zaladski (1264.). Brat ovoga prepošta požeškoga bio je Toma, 
koji nosi u listinama pridjev »Aranyas de Horvati«, što 
znači, da je jur on bio gospodar mjesta Horvati, što se nala- 
zilo u vukovskoj županiji, negdje oko današnjih Starih Mikano- 
vaca, Djakovu na jugo-istok, i po kojem su njegovi potomci 
dobili ime Horvat.) Sin i unuk ovoga Tome, naime Pavao 
(1297., 1317.) 1 Petar (1348., 1351., 1355.), ističu se kao odlični po- 
sjednici, dapače, kad se dne 24. septembra I351. sastala skup- 
ština županije bačke blizu grada Bača, zastupao je Petar ondje 
i plemstvo županije vukovske, dakle i knezove Gorjanske, s ko- 
jima je graničio sa svojim posjedom s juga i istoka. Taj je 
Petar otac Pavla, Ivaniša i Ladislava Horvata, od kojih je prvi 
bio od god. 1379. biskup zagrebački, a drugi od 1376. do 1381. 
ban mačvanski. 

Ne može biti sumnje, da je biskup Pavao bio osobit pouz- 
danik i miljenik kralja Ljudevita; on i pečujski biskup Valentin 
Alsani bili su njegovi zastupnici i povjerenici, kad se u Tu- 
rinu god. 1381. s republikom mletačkom sklapao mir.) Tek 

onako iz daleka možemo slutiti, da je Pavla Horvata ojadila 
surevnjivost prema Alsaniju. Obzirom na duševne sposobnosti 
biskup je zagrebački daleko natkriljivao svoga druga, a i inače 
je bio stariji; uza sve to nova ga je vlada svagdje zapostav- 
ljala. Izgleda, kano da ga nije osobito volio palatin Nikola Gor- 
janski, s kojim je još kao susjed njegov lako mogao biti od 
mladosti poznat, ali i zavadjen, a možda se uopće nijesu nji- 
hove porodice ma bud s kojega razloga pazile. Trag nezado- 
voljstvu njegovome mogli bismo možda i u tome naći, što je na- 
umio poći u sv. zemlju, jer znamo pouzdano, da je u tu svrhu 
molio od mletačkoga vijeća jedan brod; u aprilu 1384. već se 
vraćao natrag u Hrvatsku,"') a medjutim je njegov drug postao 
kraljičin glavni kancelar,"“) a naskoro i kardinal."*) Kraljica 
Jelisaveta morala je Pavla još 1 time osobito ogorčiti, što je 
dne 29. septembra 1384. iz Kašove naložila gradjanima zagre- 
bačkim, da provale na kaptol, te ondje sve njegove nepo- 
kretnine i stvari pokaraju, tobože pod tom izlikom, što su bi- 
skup Pavao i njegov namjesnik (dakle po svoj prilici ovaj po- 
tonji) oštetili skupljača papinske desetine, nekoga Ivana de 
Pensauro.5) 

Osim braće njegove pridružiše se biskupu Pavlu još i dva 
odlična ugarska dostojanstvenika: dvorski suđac Nikola Sz€csl, 
nekoć ban hrvatski, i dvorski blagajnik Nikola Zambć. Nezado- 
voljnici isprva su samo zazorom, no kasnije bolju gledali nespret- 
nost i nesposobnost, kojom je ženska ćud slabom rukom ravnala 
državnim poslovima. Ugled države, kaki joj je pribavio veliki 
Ljudevit, a komu su baš oni bili glavni pomagači, stao se gu- 
biti, dapače i isti teritorij na jugu i sjeveru krnjiti. »Šta mi- 
slimo, dokle ćemo trpjeti vladavinu žensku, povodljivu i sklonu 
na srdžbu ?« kazivali su nezadovoljnici; »naše joj usluge ne pri- 
jaju, mrkim nas okom gleda dvor, zaboraviše na našu krv, što 
smo je nekoć prolili u službi pokojnoga kralja. Kolike li po- 
gibli i muke ne pretrpjesmo, kad je kralj Ljudevit mačem našim 
pokoravao razne narode! A sada nas nastoji kraljica da makne 
s časti, na koje bjesmo nekoć podignuti; pred nosom nam se 
zatvaraju vrata, nekoć nam širom otvorena. Nitko joj osim 
palatina Gorjanskoga nije po volji. Tome valja naći lijeka, da 
nam luda žena ne prolije krvi, da nam ne ispije duše i da nam 
ne otme blaga našega, što smo ga krvlju stekli.«%) Kako je u 

taj čas Karlo III. Drački, kralj napuljski, bio jedini punoljetni 
član Anžuvinske kuće, koji je poznavao zakone i uredbe 
Ugarske i Hrvatske, to se nezadovoljnici odluče za njega. Da- 
pače, kod toga mogla ih je voditi i ta misao, da će sjedinjene 
obale, napuljska 1 hrvatska, zavladati na jadranskome moru i 
tako Venecija ostati trajno bar u podredjenom stanju. Ta misao 
nezadovoljnika nadje mnogo odziva, a širili suje po posebnim 
glasnicima 1 pismima.“*) Jelisaveta je znala za sve to, pa stoga 
i opominje svoje pristaše na vjernost. Ali doskora se uvidjelo 
na dvoru, da se time, ai silom, ne će učiniti ništa. Palatin 
najprije predloži, neka se sazove sabor, na kojem će se uzna- 
stojati, da se uzrujani dusi primire; i doista on se sasta dne 
22. juna 1384., a kraljica Marija tom prilikom položi prisegu 
na temeljni akt državnoga ustava, naime zlatnu bulu kralja 
Andrije II. od god. 1222.7) Nikola Gorjanski pošao je na putu 
izmirenja još 1 dalje, a da mu je namjera i uspjela, ima se 
svakako pripisati zarukama kraljice Marije s francuskim kralje- 
vićem Ljudevitom, jer Žigmund kao Nijemac nije bio samo 
Poljacima mrzak, nego i Ugrima i Hrvatima. Oko Spasova 
1385. sastali su se u gradu Požegi nezadovoljnici, koji su se 
jur organizovali i složili, kako sami kažu, u »ligu«, s obim 
kraljicama i palatinom Nikolom Gorjanskim. Nakon duljega 
raspravljanja dodje do izmirenja izmedju obiju stranaka: Pavao 
Horvat, biskup zagrebački, Stjepan Lacković od Čakovca, 
nekoć vojvoda erdeljski, Nikola Szčcsi, zežeć državni sudac, 
Ivaniš Horvat, zežoć ban mačvanski, Nikola Zambo, zežeć bla- 
gajnik kraljevski i Stjepan Lacković od Šimontornje pozvaše 
dne 13. maja u ime svoje kao i u ime ostalih velikaša, braće 
rodjaka, prijatelja, drugova i privrženika svoje lige neke gra- 
dove njima odane, a medju njima poznat nam je Požun poi- 
mence, da, pošto su kraljice Jelisaveta i Marija zajedno s ba- 
runima 1 prelatima izravnale razmirice, što su do sada opsto- 
jale izmedju njih i članova lige, neka odsele vazda budu na 
pomoć pomenutim kraljicama u svim poslovima, a u prvom redu 
kod odbrane državnih granica. Taj je poziv ovjerovljen trim pe- 
čatima, 1 to dvoglavim orlom Szčćcsijevim, zmajem Lackovićevim 
1 uskrsnim jagnjetom Zamba;%) začudo grba porodice Hor- 
vata, to jest u štitu s lijeva pet liljana, a s desna tri poprječna 
snopa,“* nema na toj važnoj ispravi. Svakako je veoma zna- 

čajno još i to, da se ubrzo po tom izmirenju sastajemo s Ni- 


kolom Szćcsijem kao palatinom mjesto Nikole Gorjanskoga, U 
sa Zambćm kao blagajnikom kraljevskim, a sa Stjepanom 4 
od Šimontornje kao konjušnikom;?") no to nijesu sve pro- 3 
mjene, jer hrvatsko-dalmatinskoga bana Tomu od sv. Gjurgja “ 
nalazimo kao državnoga sudca, ali ga u brzo zamijeni J 


župan Ivan Kaplay.“ Pomirenje s Horvatima svakako ne po- 
traja dugo. Razlog bismo i opet tražili u tom, što ih je 
dvor zapostavljao, jer niti je biskup Pavao, niti bivši ban 
Ivaniš (koliko za sada znamo) čime odlikovan. Pa tako se ko- 
načno odluči negdje krajem jula biskup Pavao, da podje s Ni- 
kolom od Kaniže u Napulj po kralja Karla III. Dračkoga, dok 
se u Hrvatskoj i Ugarskoj proširio glas, da je otišao u Rim, 
da se pokloni papi.“) 

Karlo Drački imao je prijestol svoj zahvaliti, kako nam 
je poznato, kralju Ljudevitu 1., koji ga je s vojskom svojom 
pomagao, šta više, još godine 1383. podupirale su ga Jelisaveta 

Ž i Marija, poslavši u Napulj s vojskom Ivaniša Horvata protiv 
Kk opasnoga mu suparnika, francuskoga kraljevića Ljudevita An- 
žuvinca; srećom po Karla, već 24. septembra 1384. oslobodi 
ga neka zarazna bolest pogibeljna protivnika. Medjutim se 
Karlo zavadio i s papom Urbanom VI., koji ga je u svoje doba 
krunisao, tako da se taj našao prinudjenim, da ga dne I5. ja- 
nuara 1385. prokune, na što kralj s vojskom udari na Noceru, 
te stade u njoj podsjedati papu. Nekako početkom augusta 
oslobodi se Urban VI. iz zatvorene Nocere, a baš u taj par 
eto poslanika nezadovoljne gospode hrvatske i ugarske u Napulj. 

Poslanike ugarskih i hrvatskih velikaša nije stajalo mnogo 
truda, da predobe Karla Dračkoga za svoju osnovu. Biskup 
Pavao mu je dotle govorio o zapuštenom stanju državnome, 
čemu da samo on može pomoći, dok nije zaboravio na svoje 
obećanje, koje je dao Ljudevitu I, naime, da ne će nikad sme- 
tati njegovim kćerima u njihovu nasljedstvu.7) Zalud se tru- 
dila žena mu Margarita, da ga odvrati od toga, govoreći mu, 
da još nije svršio ni s pokorenjem sicilsko-napuljskoga kra- 
ljevstva; Karlo je samo toliko popustio, da joj je ostavio 
sina Ladislava, koga takodjer namjeravaše sa sobom povesti, 
po svoj prilici zato, da ga vjeri s Marijom. U veče dne I4. 
septembra 1385. ukrca se Karlo Drački u maloj luci napulj- 

skoj, te krene sjutradan s tri ladje put Castellamara, Sorrenta 
i Manfredonije. Tude je primio neke napuljske plemiće, koji 
su ga kopnom slijedili, a medju kojima su najvažniji bili Albe- 
rico da Barbiano, vrhovni zapovjednik sicilske vojske, i Franjo 
Naccarella Dentice, dvorski veliki meštar. Uračunavši i ugarsko- 
hrvatsko poslanstvo, nije ih sviju skupa mnogo bilo, jer su 
stali na četiri manje ladje; potom krenuše dne 23. oktobra iz 
Manfredonije put Hrvatske. Kroničari kažu, da kralj nije htio 
da sa sobom povede mnogo ljudi, jer se pouzdano nadao u 
pomoć svojih pristaša, ali po svoj prilici još i zato, što mu je 
trebalo ostaviti vojske na odbranu Napulja, čiju je vladu po- 
vjerio svojoj ženi; podjedno još je uzeo pod najam padovan- 
skoga plemića Jakova Scrovegna s njegovom četom kopljonoša 
i strijelaca. Brodovi pristaše u Senju, gdje bude Karlo dočekan 
velikim veseljem; oduševljenje pak samo je još poraslo, kad 
je stigao na zagrebački Kaptol, gdje je do decembra bio gost 
biskupa Pavla.“ 

Na budimskom dvoru već su doduše davno znali za na- 
mjere nezadovoljnih velikaša, ali kraljice kan da nijesu umjele 
dovoljno ocijeniti opasnosti, što im prijete s te strane, One su 
baš u onaj par, kad se biskup Pavao odlučio da ide u Napulj, 
u velike bile zabavljene kraljevićem Žigmundom, jer taj nije 
nikako bio voljan, da se tako lako odreče svoje vjerenice, a 
s njome i Ugarske 1 Hrvatske. Šta više, kako se nije mogao 
pouzdavati u svečane ugovore, riješio se, da će oružjem 1Z- 
nuditi svoje pravo. Stoga je prvo i prvo predao bratu Vaclavu 
Brandenburg, a rodjacima svojim Jodoku i Prokopu, morav- 
skim markgrofovima, prodadđe za dvjesta hiljada for. nekadašnje 
Matijino polje, što se steralo uz Vagu od moravske granice 
do Dunava. Skupivši na taj način nešto vojske, provali po- 
četkom augusta u Ugarsku, osvoji Njitru, te odavle krene na 
Požun, gdje mu se rado pokloniše 16. augusta Nijemci gra- 
djani. Potankih podataka doduše nemamo, ali o tom nema 
sumnje, da su se kraljice izmirile (ako i ne iskreno) sa Žig- 
mundom, pak da se on brže bolje vjenčao s Marijom (u sep- 
tembru), ter zadovoljan povratio u Češku, da kupi vojske 
protiv Karla Dračkoga.?) Medjutim stiže ono sjajno poslan- 
stvo početkom septembra u Francusku, odkale je imalo da 
povede kraljevića Ljudevita; vojvoda Orlćanski se odista dade 

na put, no u to ga 16. oktobra stiže vijest, da se Marija jur 
udala.) 

Dokrajčivši tako sa Žigmundom, uze se sada dvor bu- 
dimski baviti mišlju, kako da se poravna s nezadovoljnim plem- 
stvom, koje se tužilo, da su mu u mnogom pogledu povrije- 
djene stare povlastice. U tu svrhu bude sazvan za 8. novembra 
opći državni sabor u Budim, na koji je svaka županija poslala 
po četiri poslanika; kraljica Marija dne 15. novembra odista 
zadovolji javnoj želji, potvrdivši posebnom poveljom sva prava 
i sve povlastice stališa i redova, obećavajući, da će ih tvrdo 
i neoskvrnjeno obdržavati. Za uzdarje opet obreku plemići 
svaku pomoć u čuvanju i odbrani državnih granica, te priznadu 
Žigmunda za skrbnika i upravitelja kraljevstva." 

Medjutim je Karlo Drački, koji kano da je u taj čas glumio 
ulogu posrednika, a vidjevši, da mu je stranka dovoljno ojačala, 
krenuo iz Zagreba u Budim. Kraljice su mu na savjet svojih 
prijatelja pošle na kočijama u susret, a kad ih je Karlo opazio, 
sjaši s konja s još nekoliko svojih pratilaca, ter im se uze 
pješice približavati. Sada učine isto i kraljice. Poklonivši se 
duboko, pozdravi ih Karlo, na što se izmjenice poljubiše u 
čelo; gotovo je čitav sat potrajalo uzajamno pozdravljanje, a 
onda sjedne Karlo u kočiju s kraljicama, te veselo 1 razdra- 
gano udje u Budim, gdje je odsio kod nekoga pristaše svoga.) 
Karlo Drački odmah je po tom preuzeo vladu u svoje ruke, jer 
ga je sabor, što se sastao, izabrao državnim regentom, dapače 
on uze zahtijevati i to, da se Budim snabdjene vojskom ugar- 
skom, hrvatskom i talijanskom, a sam Karlo da se preseli u kra- 
ljevski dvor, tobože na zaštitu kraljica. Tako bude doskora u 
državi opet uspostavljen mir, što je tobože toliko obradovalo sve 
velikaše, da su ga, kako kronici kažu, općom voljom konačno 
izabrali za kralja.") Dašto, Karlo je rado svojim privrženicima 
dijelio velika državna dostojanstva, a čini se, da je pridržao 1 
neke od predjašnjih. Palatinat ostavi Nikoli Szćcsiju, Stjepana 
od Šimontornje opet povrati u čin konjušara, mjesto Ivana Ka- 
playa namjesti državnim sudcem Mirka Bubeka, Blaža Forgača 
učini kraljevskim podrumarom, a Ivaniša Horvata banom sla- 
vonskim.%) Dalje dogadjaje pripovijeda padovanski kronista 
Gataro ovako: Kad je kralj Karlo saznao, da ga hoće da iza- 
beru kraljem, odbi on u prvi mah to dostojanstvo, jer nije htio 

da uvrijedi Marije, te reče, da mu je dosta napuljsko kraljev- 
stvo, pošto i onako ni to još nije sasvim pokorio. No sada 
mu uzeše državni velikaši dokazivati, da ugarsko-hrvatski pri- 
jestol baš njemu po pravu pripada, a da mu ove države ne 
treba pokoriti oružjem kao Napulj, osvojivši je već ljubavlju; 
još mu medju inim važnim razlozima pobijahu njegovu odluku, 
da ne odbije krune, time, da samo tako može doći do trajna 
mira i reda, a to da je želja svih. Karlo napokon pristade. 
Ali kako ga je sreća brzo podigla, tako ga je isto i brzo 
strovalila. Još mu je samo trebalo, da se u tom pitanju glatko 
i mirno sporazumi i složi s kraljicama. Ponajprije pošalje one 
plemiće, što su ga nagovarali, da primi krunu, kraljici Mariji, 
da je nagovore, neka se sama od svoje volje odreče prijestola. 
Ovi izjave kraljici, da je javno mnijenje protiv nje, pa stoga 
neka se pomiri sa svojom sudbinom; narod nikako ne će da 
bude pokoran ženi, dapače ona da 1 nema prava na krunu, 
jer nema primjera, da je ikad žena vladala u Ugarskoj. A 
konačno ona da 1 nema sposobnosti, da vlada tako velikom 
državom; to je stvar muža. Ta i sama lako može prosuditi, 
koliko vrijedi slaba žena u nemirnim državnim prilikama. 
To da je volja naroda, kojoj se mora pokoriti, a to tim prije, 
što se i onako na stvari više ne da ništa mijenjati. — Na ovu 
odlučnu izjavu obje kraljice gotovo izgubiše svijest. Prva je 
k sebi došla Marija. »Ja se ne mogu odreći krune oca moga«, 
reče u suzama, »jer ona po pravu pripada meni. Radite, što 
znate. Kao žena ne mogu se takoj sili protiviti, samo vas molim, 
da nam, uzevši u obzir zasluge oca moga (ako ih još što 
Cijenite), poštedite život, pak da mi dozvolite, da mogu otići 
mužu mome, ostavljajući Ugarsku kao zatočnica«. Jelisaveta je 
kud i kamo mirnije odgovorila, izjavivši, da se želi lično po- 
razgovoriti s Karlom. Kad su ostale same, mati i kći padoše 
jecajući u naručja, ne bi li tako olakšale tešku bol svoju; ni 
dvorske gospodje se ne mogoše uzdržati od plača. Svladavši 
prvo uzbudjenje, Jelisaveta je brzo opet postala ona stara, te 
stade kćer svoju uvjeravati, da se u taj čas ne da ništa uči- 
niti protiv sile; ne predadu li dragovoljno krune, Karlo bi 
im lako mogao doći haka glave, a puk nije vrijedno dražiti, 
jer ako se on zaboravi, ne će im poštediti života. Stoga, od- 
reče li se Marija prijestola, onda lako mogu računati na ob- 

/ zirnost, a dok žive ipak mogu imati nade, da će im se oteto 
povratiti. Utrvši zatim suze, Jelisaveta pozove Karla, ter mu 
mirno reče: »Oholi i neukrotivi narod ugarski ne može ruka 
ženska da vodi; primi državu svojih starih«. 

I tako bude stvar po Karla na čistac izvedena. Vijest o 
izjavi Marijinoj 1 Jelisavetinoj s mjesta se raširila po gradu i 
državi. Svak je vjerovao, da kao što su tobože kraljice pozvale 
Karla u državu, da načini red, tako da se Marija svojevoljno 
zahvalila na prijestolu. Sabor po tom premjesti sjednice svoje 
u Stolni Biograd, gdje izabere prema svim  formalnostima 
Karla za kralja; krunisanje bi obavljeno dne 31. decembra 
1385. Da vijest o Marijinom odricanju nadje što veću potkrjepu, 
morala je i ona i mati joj prisustvovati svim svečanostima?!) 

Radosnu novost javili su Zadrani prvi u Napulj kraljici 
/ Margariti; vijest je tamo stigla dne 21. januara, na što su gra- 
djani napuljski toga dana u veče sjajno rasvijetlili svoje kuće. 
Tek IO. iebruara stigoše od kralja Karla II. pisma kraljici, 
velikašima i gradjanstvu. Tim povodom i opet budu u Napulju 
priredjene velike svečanosti i rasvijete. U nedelju dne 18. febru- 
ara pošli su Napuljci plemići na konjma ili pješke u Castello 
Nuovo, da pozdrave Margaritu, a tako su radili i cehovi. Sve 
su nadkrilili kapuanski i nidski plemići; svečanost bijaše baš 
sjajna, a veselje općenito. Grad Firenze takodjer posla jedno 
poslanstvo u Budim i Napulj, a ovomu se onda pridruže još 
1 oni Firentinci, što su stanovali u Napulju, i to u svilenom 
stajaćem odijelu na pokrivenim konjma. Na veče složiše 
bakljadu. Tako su radili i Genovezi. Da vrati milo za 
drago, projaši kraljica Margarita s devetero u bijelo obučenih 
velikaških dama po napuljskim ulicama, noseći na rukama 
zlatne trake. Još I. marta priredili su Jakov Standardo, Jakov 
Caracciolo i Nikola Minutulo po glavnim napuljskim ulicama 
razne viteške igre i svečano gombanje; tom su prilikom na 
svojim zastavama nosili kao ures znakove ugarskoga i hrvat- 
skoga kraljevstva“), Medjutim tada su već mogli slaviti daću, i 
a na barjacima nositi crnu vrpcu. 

Ma da se talijanski kronici, koji se mnogo bave kata- 
strolom Karla II. Dračkoga, u bitnosti podudaraju, ipak se u 
detaljima razilaze. Padovanski istorik Gataro, čiji je izvor za 
za ovu vijest svakako bio zemljak mu Jakov Scrovegno%), 

priča čitav dogadjaj najopširnije, dapače on bilježi i uzroke 
Karlove propasti. On tvrdi, da je novi kralj bio prisiljen, pošto 
je htio da podjednako razdijeli svima, okrenuti se protiv onih, 
koji su poslije smrti Ljudevitove sebi prigrabili na nepravedan 
način razna državna i druga dobra. Došavši tako u oprijeku 
s velikašima, zamrziše ga ovi, te počeše rovati protiv njegove 
vlade, dapače oni se pribiju kraljicama, koje su medjutim, do- 
duše ipak na dvoru, ali u najvećem očajanju provodile dane 
svoje, jednako u strahu, da će ih Karlo II. dati zatvoriti ili 
mučke pogubiti. No kad opaziše, da se dogadjaji tako razvi- 
jaju, da će novi kralj doskora imati znatan broj dušmana, nijesu 
zakasnile, da ih upotrebe u svoju korist. One se odlučiše 
s Nikolom Gorjanskim i još nekolicinom odanih im velikaša 
na podlo izdajstvo. 

Bio je 7. februara, kad su kraljice javile Karlu, da svakako 
žele s njime govoriti. Kako je i onako običavao češće poho- 
diti kraljice, odmah im se odazove, te podje k njima oko 
devet sati u jutro. Pozdravivši se, povukoše se kraljice same 
s njime onako u razgovoru u neku dvoranu, gdje su bili 
Nikola Gorjanski, Blaž Forgač, kardinal Valentin Alsani, Gjuro 
Bubek i sin mu Mirko. Razgovor se najživahnije raspredao, 
kad pristupi Blaž Forgač, skrivajući pod plaštem kratak mač, 
ravno kralju; po tom izvuče iznenada oružje svoje, te njime 
najvećom snagom udari kralja po glavi, tako da mu je pre- 
sjekao lubanju sve do lijeva uha. Na viku utrčali su i drugi, 
mahom pristaše jedne i druge stranke, pak sada se razvi 
žestoka borba, u kojoj bude ranjen kraljev pouzdanik Franjo 
Dentice, dok je Blaž Forgač izvukao tako teških ozleda, da 
se još nakon tri nedjelje sumnjalo o njegovu životu. Karlo 
II. opet dobio je tri udarca, jedan po licu, a dva po glavi, 
od kojih ga onaj prvi liši lijeva oka. Ranjeni kralj bude nato 
odnesen u jednu sobu, gdje ostade jadan do sedam sati na 
veče, a onda su ga na zapovijed kraljice Jelisavete zajedno 
s onima, koji su s njime ostali, zaključali. Ulicama budimskim 
prolazile su za to vrijeme razne oružane čete, na čelu im Ni- 
kola Gorjanski i drugi kraljičini velikaši, vičući: »Živila Ma- 
rija!« Karlovi ljudi pod vodstvom Barbiana i Naccarelle držali 
su tvrdjavu budimsku, no narod, koji se sada tek baci na 
Marijinu stranu, ugura se silom unutra. Uzalud je bio svaki 

otpor; tek glavna gradska kula održala se u vlasti Padovanca 
Jakova Scrovegna. 

Na vijest o pogibiji Karlovoj izidju Stjepan Lacković od 
Čakovca i Ivaniš Horvat sa svojim oružanim četama u ulice 
gradske vičući : » Živio kralj Karlo, smrt kraljicama!«, pa doskora 
opkole cio Budim; oni su kroz svu noć ostali pod oružjem, 
Ali videći, da je u taj čas svako naprezanje uzaludno, krene 
Ivaniš Horvat sjutra dan 8. februara na put u Zagreb“), te 
zdvajajući nad svojom sudbinom i nesrećnim udesom svoga 
kraljevskoga prijatelja, baci se u ruke bosanskoga kralja Stje- 
pana Tvrtka, koji kano da je i do sada pomagao nastojanje Karla 
Dračkoga, jer sin ovoga, Ladislav Napuljski, u listini izdanoj 
god. I391., izrijekom kaže, da je s ocem mu borio se za ugar- 
sko-hrvatski prijestol 1 vojvoda Hrvoje s bratom Vukom?). 
Od sada dakle, a ne već prije, složiše se stranka Tvrtkova, 
čiji je glavni zagovornik u Hrvatskoj bio Ivan od Paližne i 
stranka biskupa Pavla Horvata, kojoj se pridruže i mnogi 
ugarski velikaši, u jednu. 

Nekoliko dana kasnije prisiliše Karla II., koga su liječnici 
jednako liječili, da napusti svoju sobu, te da podje do pome- 
nute gradske kule i da naloži Jakovu Scrovegni, da je predade 
Nikoli Gorjanskomu ; Karlo II. i to uradi, a onda zatraži dne IA. 
februara od kraljica, neka mu dozvole, da se preseli u Višegrad, 
gdje da je bolji zrak za glavobolju, nego li u Budimu. Kraljeva 
se želja ispunila, no sada mu liječnici dadoše taki lijek, koji ga 
je za pet dana baš svega srvao, dok ga je rana neizrecivo 
boljela. Karlo je odmah uvidio e mu se primiče zadnji čas, 
pa stoga se požuri, da uredi svoje stvari. Nasljednikom na 
napuljskom prijestolu učini sina Ladislava, koga je povjerio 
skrbi Naccarellijevoj; isto mu je tako povjerio i kćer Ivanu sa 
ženom Margaritom. Učinivši oporuku, zatraži ispovijed 1 pričest; 
ohrabren tako na put u vječnost, preminu koncem februara. 
Pošto je bio pod prokletstvom papinim, to ga nijesu sahranili 
prema crkvenim ceremonijama, nego položili u neku kuću 
nedaleko benediktinskoga manastira sv. Andrije, koji leži na 
višegradskom brijegu**). Sin njegov Ladislav obrati se stoga 
na papu Bonifacija IX., moleći ga, da se dozvoli ocu mu 
pogreb, a to tim više, što se pred smrt svoju pokajao za 
one uvrijede, što ih je nanio papi. Na to papa naloži ostro- 

gonskom nadbiskupu dne 3. februara 1391., da pokojnoga kralja 
sahrani u crkvi pomenutoga manastira?"). Karlo II. uza sve 
svoje kratko vladanje ipak je ličnost simpatična, čemu mnogo 
pridonosi njegov tragični udes. Lakomislenost 1 slijepo po- 
uzdanje u ljude bile su one pogrješke njegove, s kojih je po- 
stradao. 

Opasnosti, što ih je prekužila, i uzbudjenost, koju je pre- 
trpjela, učinile su Jelisavetu nehajnom, ali ne pametnijom. Preko 
kćeri svoje Marije nagradila je Blaža Forgača, kad se taj 
jedva nekako iz rana opet pridigao, gradom Gimešom, nekoć 
vlasništvom Matije Čaka Trenčinskoga, i još nekim prostranim 
imanjima i posjedima), dok je velikom dijelu Karlovih pristaša 
oprostila, ili bolje reći dopustila, da pridrže svoja dostojanstva, 
po svoj prilici čekajući zgodnije vrijeme, da sa svakim poje- 
dinim obračuna. Ali ni pod koju cijenu nije se dala navesti 
na to, da pusti vladu iz ruku, ter da dade muža Marijina 
Žigmunda okruniti kraljem. Ovaj opet htio je svakako da 
postane gospodar u Ugarskoj i Hrvatskoj. S vojskom, koju je 
skupio protiv Karla II., provali ravno u zemlju te se utabori 
kod Gjura s nakanom, da silom ostvari svoja prava; s njime 
su još bili brat mu Vaclav 1 oba moravska markgrofa Jodok i 
Prokop, pa tako se činilo, da će Žigmund biti drugi Karlo 
Drački. Kraljice se uplaše i zamole češkoga kralja za posre- 
dovanje. Vaclav se prihvati toga posla, te pošto im je obećao 
svaku sigurnost i slobodu, dodju i one u Gjur, i to u pratnji 
ostrogonskoga nadbiskupa Dimitrije, pečujskoga biskupa Valen- 
tina, vackoga Petra, čanadskoga Ivana, Stjepana Lackovića od 
Čakovca, Nikole Zamba blagajnika, Petra Cudara i još nekih 
drugih velikaša. U Gjuru se zadržavahu kraljice od I. do 12. 
maja, kroz koje su se vrijeme vodili pregovori. Kod toga je 
osobito zanimljiva tajna to, što su Marija 1 Jelisaveta obećale 
Vaclavu, da ne će nikad dozvoliti, da se protiv njegove volje 
Žigmund kruniše za kralja: nema sumnje, da se i Vaclav ob- 
vezao, da ne će sa svoje strane protiv volje kraljičine požu- 
rivati Žigmundova krunisanja. Do javnoga sporazumka došlo 
je I2. maja 1386.; ugovor se sastoji od slijedećih točaka: 

I. Neka bude mir izmedju stranaka: Marije, Jelisavete, 
Jodoka, Prokopa i Žigmunda, kao što izmedju svih njihovih 
pristaša. 


Šišić: Vojvoda Hrvoje. 4 

I. Darovnice, koje su stranke pojedinim žiteljima dale, 
imadu se uništiti kao bezvrijedne. 

NI. Državne slobode ne smije nijedna stranka povrijediti. 

IV. Svaka stranka neka nosi mirno štetu, koju je dosada 
pretrpjela. 

V. Izdat će se zasebna diploma o osiguranju jutarnjega 
dara Jelisavetina, što joj ga je dao kralj Ljudevit I. prigodom 
njene udaje. 

VI. Žigmund će u ime izdržavanja dobiti Željeznu županiju, 
grad Trenčin i sva ona pogranična austrijska i moravska imanja, 
što ih je nekoć držao herceg Stjepan, mladji brat kralja Ljude- 
vita 1.; ushtije li osim toga još štogod imati, onda će odlučivati 
kralj Vaclav. 

VII. Žigmund može sa svojom ženom Marijom stanovati 
gdje god hoće, i to kako se doliči mužu i ženi. 

VIII. Dugovi Žigmundovi biti će iz državnih prihoda 
podmireni. 

IX. Jodok i Prokop dobit će u ime odštete za zemlju 
imedju Dunava i Vaga, koju su sebi stekli, do II. novembra 
slijedeće godine 200.000 fr., a kad im se ta svota isplati, 
pripast će taj dio države Žigmundu#). 

Kad se tako mir sa sinom Karla IV. bar na papiru uspo- 
stavio, vratiše se kraljice iz Gjura u Budim, te su se stale do- 
mišljavati, kako da umire narod, što se pobunio u Hrvatskoj. Iva- 
niš Horvat naime i mladji mu brat Ladislav potražili su poslije 
Karlove pogibije s ostalim pristašama i nezadovoljnicima kod 
brata Pavla u Zagrebu zaklonište, gdje su se stali spremati 
na odlučan otpor, Biskup Pavao dapače u tu svrhu založi cr- 
kvena imanja, blago i razne stvari, te je dobivenim novcem naj- 
Kraljice su se zacijelo sjetile, kako su prije dvije godine i po 
na lak način stišale bunu oko Vrane, pa su se i sada odlučile, 
da će pokušati naličnim načinom. Oko polovice jula krenuše 
iz Budima prema Djakovu, sjedištu biskupa bosanskih. U pratnji 
su njihovoj bili Nikola Gorjanski sa oba svoja sina, Nikolom 
i Ivanom, onda rodjaci njegovi Stjepan sin Pavlov, Pavao 
sin Ivanov, Grgur i Andrija; dalje Blaž Forgač glavni po- 
drumar, Ivan Treutel od Nevne, Ivan Alsani, Ivan od Kaniže 
sin Stjepanov, Akuš sin Mikčev, Filip Korogj sin Stjepana 

bana mačvanskoga i Ivan od Morovića. Odmorivši se dva tri 
dana u Djakovu, po svoj prilici zato, što su čuli, da ih neza- 
dovoljnici hoće da ovdje napadnu, kraljice i pratnja im krenuše 
u srijedu dne 25. jula, na dan sv. Jakova apostola, rano u jutro 
prema Gorjanu, da bi tako bile u većoj sigurnosti u dobro 
utvrdjenom gradu palatinovu. Ali u to ih nasred puta na | 
javnoj cesti pod vodstvom Ivaniša Horvata, Ivana Paližne i 
drugih velikaša napadne velik broj oružanih ljudi kopljem, 
mačem i strijelicama Nikola Gorjanski s čitavim svojim rodom 
i drugim pristašam, koje smo naveli, junački uzme braniti upla- 
šene kraljice, stavivši se pred njihova kola, oko kojih se 1 jest 
vodila glavna borba. Forgač pade medju prvima, a glava mu 


+." 





- == : 


skoga, takodjer pade, te i njemu bude glava odrubljena; Grgur 
Gorjanski bude proburažen, a teško ranjeni Pavao, sin Stjepanov, 
uhvaćen i zarobljen; tako i ranjeni Pavao Alsani s dva sina, 
Ivan Treutal od Nevne, Stjepan od Kaniže, Akuš sin Mikčev, 
Stjepan Korogj i Ivan od Morovića. Najdulje se održao sam pa- 
latin, dok ga napokon nije netko straga ispod kola povukao 
za noge i srušio; licem pade na zemlju, a u taj hip mu bude 
glava odsječena i bačena onesvješćenim kraljicama u kočiju. *) 
Potom budu kraljice proglašene zarobljenima te otpravljene 
u Gumnik (sada Bosiljevo), grad biskupa zagrebačkoga, a 
odavle onda preko Krupe u Novigrad na moru blizu Karina. 
Zarobljeni velikaši opet budu utamničeni po Požegi, Orljavi, 
Čakovcu i ličkom Počitelju. %) Glave triju ubijenih velikaša: 
Nikole Gorjanskoga, Blaža Foigača i Ivana Gorjanskoga, poslao 
je biskup Pavao u Napulj, gdje su ih najprije nosali okolo po 
ulicama gradskim, a onda izvjesili na javni uvid na glavnom 
trgu (16. septembra 1386). *) Medjutim kraljica Jelisaveta nije 
dugo tamnovala. Dne I6. januara 1387. naime stiže u Zadar 
glas, da je u Novigradu umrla, što nas navodi na misao, e 
se to zgodilo još početkom istoga mjeseca. Prema bilješkama 
savremenoga Zadranina Pavla Pavlovića svakako bi trebalo 
zaključiti, da je Jelisaveta umrla naravnom smrću, *) no to nije 
tako bilo: ustaše je dadoše na oči kćeri joj kraljice Marije, 
kako nam to ona sama pripovijeda, na najokrutniji način 
zadaviti, ) a onda je mrtvu tajno prenijeti u Zadar, gdje 
bude oko 9. februara u crkvi sv. Krševana sahranjena. Tek u 

d januaru 1389. dade je ugarski dvor prenijeti u stolno-biogradsku 
grobnicu; ladjom je dovezoše do Obrovca, a odavle onda 
kopnom preko Like i Zagreba u Ugarsku. **) Svršetak Jelisa- 
vetin svakako je veoma tragičan, no treba priznati, da su i 
grijesi njezini bili vrlo teški; glava nesrećnoga kralja Karla TI. 
našla je zamjenu. Razlog, s kojega se odlučiše ustaše na to 
krvavo djelo, nije nam poznat, a postaje samo još tamnijim, 
što se iz savremenih spomenika jasno razbire, e je čitava stvar 
udešena nekako tajno 1 sa željom, da ne izidje tako skoro 
na javu.*") Poslije toga čina dne 22. februara 1387. zaputi 
se iz Zadra ladjom biskup Pavao s knezom Tomom, bratom 
bivšega priora i bana Ivana od Paližne u Napulj, da se ondje 
: u ime svoje stranke pokloni sinu Karla II. Dračkoga, mladomu 
' Ladislavu Napuljskome kao svome kralju. Ladislav primi po- 
nudu, te tu odluku svoju dne 18. aprila iste godine javi svojim 
napuljskim podanicima iz Castel dell' Ovo, naglasivši izri- 
jekom, da »zločinačka smrt« oca njegova ne će dugo ostati 
neosvećena 1 nekažnjena, jer će izdajnike oštri mačevi uništiti, 
a tamnice progutati. %) 

Političku situaciju u ovaj čas prikazuje Rački ovim umnim 
riječima: »Katastrofa kod Gorjana čini veoma znamenito raz- 
doblje u tom ustanku. Prije svega njom se potvrdjuje, da su 
braća Horvati i Ivan od Paližne, u kojima vidimo kolovodje 
toga pokreta, našli medju svojim zemljacima toliko odziva, 
da su se mogli s kraljevskom vojskom ogledati na bojnom 
pole. < 6 Ako nadalje bacimo pogled, u koje su gradove 
ustaše zatvorili kraljice i njihove velmože, od kojih jedan leži 
u sredini donje Slavonije, drugi na Dravi, treći u sredini iz- 
medju gornje Save i Drave, četvrti na podnožju hrvatskoga 
Velebita, a peti kod zaljeva jadranskoga mora, -— ako, velim, 
na sve točke s kojih su se ustaše opirali pogled bacimo, to 
ćemo se lasno uvjeriti, da se već prvih mjeseci poslije smrti 
Karlove, to jest u prvoj polovini godine 1386. buna protiv 
ugarske vlade bila raširila po cijeloj Slavoniji, Hrvatskoj i 
Dalmaciji, počevši od Mačve i Biograda, pa sve do jadran- 
skoga mora. A uspjeh ustanka bijaše taj, da je on koncem 
jula razbio ugarsku vladu, smaknuvši njezinu glavu i prvoga 
krmilara Nikolu Gorjanskoga i ispraznivši prijestol zarobljenjem 
kraljica Marije i Jalisavete... Sada je dakle prijestol, na 

kojem je sjedio vlađalac ugarski, bivši ujedno kraljem hr- 
vatskim, bio ispražnjen; pače i život je kraljev visio o milosti 
pobunjenih Hrvata. Sudbina se Ugarske za taj čas. imala ri- 
ješiti na zemljištu hrvatskome.« ća 

Kad su u Budimu saznali za katastrofu gorjansku, sastaše 
se velikaši u vijeće te preuzeše u svoje ruke provizornu vladu 
s palatinom Nikolom Szecsijem i državnim sudcem Mirkom 
Bubekom na ćelu.) No u brzo sazna i Žigmund za tužne 
novosti, pak se odmah požuri u Ugarsku ; dne 5. septembra 1386. 
nalazimo ga u Stolnom Biogradu, 15. septembra u Ovaru ne- 
daleko austrijske granice, a 27. oktobra opet u Stolnom Bio- 
gradu,'"') U to je vrijeme podijelio nekim pristašama kraljice 
Marije raznih povlastica, nazivajući se ipak vazda samo mark- 
grofom brandenburškim i naročito ističući, da to čini u ime 
kraljičino. Ne može biti sumnje, da je pregnuo za vladom u 
Ugarskoj, te da je u tu svrhu stao oko sebe kupiti sve važ- 
nije faktore u zemlji. a ovi opet, uvaži i teške pi like državne 
konačno zadovolje njegovoj želji. Dne 22. novembra nazivlj 


se Žigmund prvi puta »regni Hun gariae dominusatque 
tutor«,!"* kasnije i .capetaneus«; ipak se pored svega toga 
ne smatraše vladarom, jer pomenuioga dana izrično javlja 
duždu, da onih 7000 dukata, što ih Venecija ima isplatiti kruni 
ugarskoj, ne izruči nikomu, dok god ne budu kraljice oslo- 
bodjene.!"“, Dašto, u tom i jest rečeno, da je prva zadaća no- 
yoga kapetana izbaviti ženu i punicu, ugušiti bunu u Hrvatskoj, 
te opet državi povratiti mir. Za bana slavonskoga stoga ime- 
nova Ladislava od Lučenca, koga je pomagao i brat mu 
Stjep an,'") dok u Mačvi učini banom Nikolu Gorjan- 
skoga, sina netom poginula palatina. Rat se razmahao još 
krajem iste godine 1386, jer su ustaše, pomagane bosanskim 
kraljem Tvrtkom, u isti čas s raznih strana udarale na sjever 
protiv nove vlade. Već koncem godine 1386. krene se Žig- 
mund u rat s izričnom namjerom, da oslobodi kraljice. Dne 
6. januara 1387. nalazio se u Csurgou blizu Drave,'*) 10, u 
Koprivnici,'"*) a 27. januara i 2. februara u Dubravi.'"?) Je li 
s ovom vojskom štogod i uradio, ne znamo, ali držimo da nije, 
dapače on ju je još pod kraj februara predao novom banu 
Ladislavu od Lučenca, vrativši se po tom u Ugarsku, dašto 
da požuri svoje krunisanje; dne 26. februara boravio je u 

vjernom gradu Kisegu, te mu tom prilikom potvrdi privile- 
gija.'%) U Hrvatskoj stadoše se medjutim spremati ozbiljni 
dogadjaji. Ladislav od Lučenca stiže koncem februara u Za- 
greb, gdje nadje grad razdijeljen u dva dušmanska tabora 1 
to tako, da je gornji grad ili Gradec pristajao vjerno uz Ma- 
riju i Žigmunda, a Kaptol uz napuljskoga kraljevića Ladislava. 
U to dodje vijest, da se na osvojenje Gradca, a na odbranu 
Kaptola, primiče velika vojska, vodjena Ivanišom Horvatom 1 
Ivanom od Paližne, koji se sada pisao banom Slavonije, Dal- 
macije i Hrvatske, te velikim vojvodom bosanskim Hrvojem 
Vukčićem. Na taki glas ban izdade brže bolje dne I. marta 
na Gradčane zapovijed, da odmah navale na Kaptol te da 
ondje poruše obrambene zidove i drvene stupove, što da im 
ne će teško biti, pošto u gradu nema ni straže ni branitelja, 
jer su ga mnogi »nevjerni« kanonici ostavili, Razlog je 
jasan: ban nije imao toliko vojske na raspolaganje, da po- 
sjedne i Gradec i Kaptol, pa tako mu se činilo, da je mnogo 
zgodnije, ako Kaptol ne padne utvrdjen u šake ustaške, nego 
otvoren, »jer«, kaže sam ban, »ako Kaptol utvrdjen dodje u 
ruke buntovnika, doći će u opasnost čitava kraljevina Slavo- 
nija, a Gradec će u prvom redu ljuto postradati«.'") Glas je 
odista bio istinit. Ivan od Paližne još je u januaru stajao na 
čelu svoje vojske, te osvajao neka nepokorna mjesta.!!") Da 
namakne potrebni trošak, dade on Firentincu Chionu Mari- 
niju za stanovitu svotu novca u zakup sav prihod od soli i 
carine u Dalmaciji za godinu 1387., a onda ubavijesti o tome 
dne 28. januara sve dalmatinske gradove, pozvavši ih pod- 
jedno na poslušnost prema pomenutom zakupniku i njegovu 
osoblju. '!') Ivaniš Horvat opet krenuo je dne 23. februara iz 
Zadra u Hrvatsku k vojsci,!!*, dok je u isto doba i vojvoda 
Hrvoje sa svojim bratom Vukom Vukčićem na čelu bosanske 
vojske pošao u pomoć toj dvojici vojskovodja. Hrvoje i Vuk 
prolazili su kroz posjede grofova Zrinjskih, pristaša Žigmun- 
dovih, pak ih oplijeniše ''%) Pred konac februara sjediniše se 
sve tri čete, te onda odmah početkom marta udare na Zagreb. 
Ban Ladislav od Lučenca bio je preslab, a da bi se mogao 
održati protiv take sile: on bude potučen, te ostavi Zagreb, 
na što pade i tvrdi Medvedgrad u vlast ustašku!!*) 

Politička situacija bila je u taj par vrlo nepovoljna po 

budimski dvor: nakon ponovnoga poraza kraljevske vojske 
došla je sva zemlja Dravi na jug, dapače banovine severinska 
i mačvanska, te dalmatinski gradovi, u vlast ustaša!!"), Kako su 
težnje njihove išle za tim, da s Hrvatskom i Ugarskom sjedine još 
i Napulj preko Ladislava, sina Karla II. Dračkoga, sasvim je 
prirodno, da se u prvom redu morala republika mletačka upla- 
šiti za svoj opstanak. Stoga uze ona sada živo nastojati, da 
se u Ugarskoj ustale vladalačke prilike napuljskih protivnika. 
Poslanik njezin, Pantaleone Barbo, koji je još od jula 1386. 
boravio u Budimu, dobije u tom smislu nalog, pa tako se na- 
pokon složiše ugarska gospoda, dakako tek jedan dio njih!!5), 
te izaberu Žigmunda, muža kraljice Marije, svojim kraljem ; 
na Cvijeti 31. marta bude u Stolnom Biogradu po starom obi- 
čaju i propisu svečano okrunjen!!"). Novi je kralj sam toliko 
cijenio zasluge Pantaleona Barba, da ga je još isti dan učinio 
vitezom!'), Kralju Žigmundu bilo je tada dvadeset godina; on 
nije bio bez talenta, ali nestašna i nemirna duha, kao i njegov 
djed Ivan. Mnogo je radio, no rijetko kad u pravo vrijeme, a 
uz to je bio rasipnik, čovjek strastven, te kadikad krvoločan, 
tako da pred ovim mnogobrojnim zlim svojstvima, iščezavahu 
njegova dobra. Žigmund je najbolje sam sebe karakterisao, 
uporedjujući se s papom Eugenom IV : »U tri si mi stvari nalik«, 
reče kralj, »a opet u tome nijesi: ti spavaš dugo, ja ustajem rano, 
ti piješ vodu, ja volim vino, ti bježiš od žena, ja ih ganjam; 
ti rasiplješ blago crkve, ja ne prištedim ništa; tebe bole noge, 
mene ruke, ti upropašćuješ crkvu, a ja državu!!?)«. Četiri dana 
poslije krunitbe izdade novi kralj iz Budima na Hrvate slijedeći 
proglas : 

»Žigmund, božjom milosti kralj Ugarske, Dalmacije i Hr- 
vatske itd., markez brandenburški, svim svojim vjernim plemi- 
ćima i drugoga stališa stanovnicima, koji su u našim kralje- 
vinama Dalmaciji i Hrvatskoj, pozdrav i milost. 





Vjerni ljubezni naši! 


| Pošto su Ivaniš Horvat, nekoć ban, i Ivan od Paližne, koji 
se smatra za priora vranskoga, izraziti protivnici sv. krune 
i kraljevine Ugarske i našega veličanstva, već dosada u našim 

I kraljevinama velikih bezakonja počinili i opet se, kako se opće 
glasa, čega ipak ne vjerujemo, spremaju, da ih čine: to ćemo, 
ako Bog da, za kratko vrijeme zajedno sa svojim vjernim bi- 
skupima i velikašima kraljevstva odlučiti, da se poprime zgodna 
sredstva, te da se takovi naši buntovnici dostojno kazne za 
svoju tvrdokornost. Zato vjernosti vaše molimo i ozbiljno 
vam nalažemo, da ustrajete u onoj odanosti, u kojoj bijahu 
dosada vaši prešasnici za prošlih kraljeva, i u kojoj bijaste a 
/ i još jeste, kako se nadamo, pa da se pomenutim protiv- 
i nicima muževno oprijete; to ćemo vam veledušno upamltiti, 
vama 1 svakomu od vas. 


Dano u Budimu na Veliki Četvrtak godine 1387.« 120%), 

No taj se proglas veoma slabo dojmio ustaša, šta više, 
on ih je samo potaknuo na još življu akciju. Neposredno poslije 
a Žigmundova krunisanja provale s vojskom u Baranju Ivaniš 
kh Horvat i Ivan od Paližne, dok je s drugoga kraja, iz banovine 
Ž mačvanske, isto uradio u temeškoj županiji Ladislav Horvat. 
Gradovi Pečuh i Temešvar padnu u ruke ustaša, te budu ne- 
| milice oplijenjeni, naročito Pečuh, sijelo kardinala Valentina 
Alsanija, možda protivnika biskupa Pavla Horvata; ako smijemo 

vjerovati Žigmundu i Mariji, ustaše nijesu poštedili ni crkve, 
ni oltara, ni manastira, dapače iste su arkive potamanili!'?!) 
Na trajni posjed Pečuha nije se moglo misliti, a to tim više, 
što su Ivanišove i Paližnine čete bile potrebne na drugome 
mjestu. Ladislav Horvat osvojio je doduše Temešvar, no morao 
ga je skoro ostaviti, jer je gradu u pomoć došao ban Ladislav 
od Lučenca s bratom svojim Stjepanom, banom severinskim 122), 
Ladislav Horvat povuče se u Srijem ; tude mu se onda pri- 
druži brat Ivaniš, dok je Ivan od Paližne pošao u hrvatski 
| Počitelj, gdje su bili zatvoreni neki velikaši. Braća Ladislav i 
E Ivaniš navale po tom na Berkasovo i Ilok, te osvojivši ih, prijedju 
' Dunav i udju u bačku županiju. '*%) U isto vrijeme udari pristaša 
napuljske stranke Stjepan Konth od Hćdervara na Ivanić, tada 
vlasništvo _ novoga zagrebačkoga biskupa Žigmundovca Čeha 
Ivana Smila, a pomogao mu je kod podsade istoga grada Krčki 
knez Stjepan, brat dvoru odanoga Ivana!*'), Ali u to se nakon 
f obavljene krunidbe Žigmundove stade s jakom vojskom pri- 
micati protiv braće Horvata mačvanski ban Nikola Gorjanski. 

Horvati sada prijedju Dunav, te se onda kod Čerevića, na pod- 
nožju Fruške gore, upuste u boj. Pobjeda je ostala na Gorjan- 
skovoj strani, na što mu se predade Ilok, a s njime i čitav 
Srijem, dapače 1 severinska banovina i Temišvar budu oslobo- 
djeni ustaške vlasti. Ivaniš Horvat uzmakne u dobro utvrdjenu 
Požegu, a Ladislav se svratio u Mačvu, gdje se spremao na 
dalji otpor, tražeći podjedno pomoći kod srpskog kneza La- 
zara Grebljanovića. Ban Nikola Gorjanski medjutim naklopi se 
za Ivanišom Horvatom, te ga stade podsjedati. Kako Ivaniš Hor- 
vat nije blo spreman na dulju obranu, uze doskora ugovarati 
s banom mačvdnskim o predaji: Nikola Gorjanski stavi Iva- 
nišu uvjet, da se obveže poštenom riječi, e će uznastojati, da 
se kraljice Marija 1 Jelisaveta puste na slobodu, a dok se to 
ne zgodi, ostati će on kao talac pod njegovom stražom. Ivaniš 
Horvat pristade, pa tako predade sebe i grad požeški svome 
glavnome dušmanu u ruke. U to je Ladislav Horvat dobio po- 
moći od srpskoga kneza Lazara, te se opet stao iz Mačve 
spremati na novu navalu. Na taki glas ode Nikola Gorjanski 
s vojskom svojom u Mačvu, ostavivši Ivana Horvata pod stra- 
žom u Požegi'**). Dok je on srećno ratovao protiv Ladislava 
Horvata 1 njegovih pomoćnih srpskih četa, dotle umače ban 
Ivaniš u Bosnu: stari prijatelj njegov Stjepan Lacković od 
Šimontornje, nekoć takodjer protivnik kraljice Marije a pristaša 
Karla II. Dračkoga, nesumnjivo još 1 sada u duši sklon usta- 
šama, izvede ga »svojom lisičjom lukavštinom« iz požeškoga 
grada, uzme ga k sebi u tabor, odkuda mu onda nitko nije 
bijega spriječio!*%). Svi ti dogadjaji odigrali su se kroz mjesec 
april, maj i početkom juna 1387. 

U isto vrijeme zgodiše se mnogo važnije stvari u Hrvat- 
skoj i sjevernoj Dalmaciji. 

Spominjasmo, kako je Žigmund još početkom 1387. sebi 
preduzeo, da što prije oslobodi zarobljene kraljice, no on je 
.brzo od toga nauma morao odustati, uvidjevši da je sam preslab 
za taki težak posao. Kako su medjutim stale kolati razne gla- 
sine o smrti kraljice Jelisavete, a valjda i o Marijinoj, to se on 
obratio na Krčkoga kneza Ivana s molbom, da se popita, što 
je za pravo na stvari. Koncem marta, ili svakako početkom 
aprila, javi pomenuti velikaš u Budim, da je saznao iz pouz- 
dana vrela, e se kraljica Marija nesumnjivo nalazi na životu, 

a po svoj prilici i Jelisaveta. Podjedno predloži knez Ivan, da 
je voljan dati se na vojnu za spas obiju kraljica, ako mu kralj 
pošalje vojske, a ujedno pribavi pomoći s mora. Dašto, Žigmund 
bude time upućen na savez s Venecijom. Na sam Uskrs dne 
7, aprila obrati se kralj na mletačkoga poslanika Pantaleona 
Barba u dyorskom perivoju, te mu razjasni, kako su već nje- 
gova punica i žena nakanile s republikom sklopiti savez, a to 
isto je i on sada rad učiniti; stoga neka pošalje vijeću tajnika 
Laurencija de Monacis, koji bi nagovorio dužda na to, da mu 
dade pomoći na moru. Dva dana po tom, dne 9. aprila, nakon 
vijećanja s državnim velikašima, reče Žigmund poslaniku ovo: 
» Gospodine poslaniče! Imam vam povjeriti jednu tajnu. Ja sam 
se sa svojim velmožama i biskupima odlučio, da podjem dvije 
nedjelje nakon duhovskih blagdana na vojnu protiv Ivaniša 
Horvata i Ivana od Paližne, naših buntovnika, da uništivši 
ih, doprem do onoga mjesta, gdje se nalaze naša gospodja 
mati i žena. No budući da se bojimo, da biih buntovnici lako 
mogli morem prebaciti na drugu obalu (na napuljsku), to vas 
lijepo molimo, da po tajniku vašem zamolite republiku, e bi 
izvoljela na more postaviti nekoliko galija, koje bi pazile, da se 
to ne desi. To pak treba odmah učiniti, jer bi inače mnogo 
vremena prošlo, ako se čeka, da se najprije utanači savez«. 
Pantaleon Barbo obeća učiniti tako, a republika videći u tom 
poslu i svoju korist. odmah se odazove kraljevoj želji'*"). Već 15. 
aprila uspisa dužd raznim dalmatinskim gradovima, nagovara- 
jući ih na vjernost kralju Žigmundu i sv. kruni ugarskoj. Gra- 
dovi, a poimence znamo za Spljet, Trogir i Šibenik, stadoše 
na to uvjeravati u odgovorima svojim dužda Antonija Veniera, 
da oni to i onako čine, dapače Spljećani dodadu, da će to 1 
od sada činiti, jer se od pomenute vjernosti ne će dati odvra- 
titi ni smrću ni mačem (što Veneciji nije moglo osobito drago 
biti)!*%). Podjedno opremi republika dvadeset i četiri galije, 
ukrca u njih dosta vojske i hrane, te ih povjeri zapovjedniku. 
Ivanu Barbadiku s nalogom, da ima ne samo spriječiti even- 
tualni ustaški pokušaj, da se kraljice prevezu krišom preko mora, 
nego i podjedno pomagati operacije kopnene vojske!“) 

Ova se opet uze spremati sredinom maja pod komandom 
Krčkoga kneza Ivana, a pomagana sinovima Budislava Kur- 
jakovića Butkom, Nikolom i Tomom, da podsjedne tvrdi lički 

Počitelj grad,'%%) na kojem se nalazio Ivan od Paližne, vrativši 
se brže bolje sa slavonskoga bojišta, te pazeći na zarobljene 
velikaše Stjepana Korogja, bivšega bana mačvanskoga, Stje- 
pana od Kaniže, braću Ladislava i Nikolu Alsanija i na još 
neke druge. Ivan od Paližne očito je bio iznenadjen, jer inače 
se ne bi morao uza svu hrabru odbranu, ispadajući i danju i 





=& 


> 


kr Iria 


== - e 





noću iz grada na kraljevsku vojsku, nakon malo dana poradi dh 
oskudice na hrani upuštati u pregovore. Knez Ivan tražio je 3 
od Paližne tvrdo obećanje, da će pustiti kraljicu Mariju 1 za- \ 


robljene velikaše na slobodu, a za uzdarje daje mu se slo- 
bodan izlaz iz grada. Ivan od Paližne ne htjede u prvi mah 
na taki uvjet pristati, jer je znao, što za njegovu stranku znači 
tamnovanje kraljičino, no konačno »istrošen gladom i nepre- 
kidnim vojevanjem« privoli i izidje iz grada Čini se, da je Krčki 
knez mislio, da se možda i Marija nalazi na gradu Počitelju, jer 
nam inače nikako nije jasno, kako je Paližna sa svojim ljudma 
mogao odavle umaći u Novigrad, ter_ se ondje zatvoriti, a da 
toga nijesu mogle dušmanske vojvode spriječiti. Dašto, sada 
zače podsada Novigrada: knez Ivan zatvori ga s kopna, a 
Mlečani s mora. Za cijelo i tude prisili glad Paližnu, da je stao 
ugovarati, ali kako nije htio priznati Krčkoga kneza kao za- 
stupnika nezakonita kralja Žigmunda, to se obrati na Ivana 
Barbadika: nakon što mu bješe zajamčena lična sloboda, otvori 
Mlečanima gradska vrata. Kraljica Marija opet se iza deset- 
mjesečnoga tamnovanja našla na slobodi.'?') To je bilo dne 4. 
juna, dva dana pred Brašančevo.'") Još isti dan imenova ona 
krbavskoga kneza Butka Kurjakovića svojim dvorskim žu- 
panom,!*% dok je nešto kasnije sinovac njegov Karlo imenovan 
privremenim kapetanom i upraviteljem Dalmacije i Hrvatske.) 
Iz Novigrada odjedri kraljica najprije u bliski Nin, gdje joj se 
dne 8. juna pokloni posebno poslanstvo iz Zadra, a na čelu 
mu ljetopisac Pavao Pavlović.!'%) Dne I5. juna zaplovi ona put 
Senja, kuda stiže sjutradan u nedjelju dne I6. juna.'*%) Kao 
gošća kneza Ivana: ostade Marija ovdje do pod konac mje- 
seca, dok je mletačko brodovlje odjedrilo natrag za Skradin, 
da ondje zaštiti interese kralja Žigmunda.'*") Dne 19. juna po- 
kloni se kraljici svečano mletačko poslanstvo, čestitajući joj 
srećno oslobodjenje. Kraljica ga vrlo časno primi, te se dne 
30. juna iz Senja zahvali posebnim pismom duždu Antoniju Ve- 

nieru i republici za pruženu joj pomoć; tom se prilikom Marija 
napose sjeti »svoga viteza« kapetana Ivana Barbadika, prepo- 
ručivši ga duždu.'*%) Medjutim dopre glas o Marijinom oslo- 
bodjenju i do pape Urbana VI., toga dušmana kraljevske kuće 
napuljske; on se odmah iz talijanske Luke obrati pismom na 
dužda, slaveći njegove zasluge kod toga!%%), i na kralja Žig- 
munda, čestitajući mu srećan uspjeh '*) Kraljica Marija 
ostavi dne I. jula Senj, te stiže s velikom 1 sjajnom pratnjom 
dne 4. jula u Zagreb, gdje se nakon toliko vremena opet sa- 
stade s mužem svojim Žigmundom. U Zagrebu bude kraljev- 
skom paru priredjen sjajan doček.!'*!), Malo poslije toga opet su 
Medvedgrad i Čakovac došli u vlast kraljice Marije.''?) Tako 
je kralj Žigmund do jula 1387. nekako izvršio dvije od svojih 
zadaća: oslobodio je ženu i bar prividno pokorio Hrvatsku 1 
Slavoniju. 

Da je odista tako, najbolje dokazuje rat, što je ponovno 
u Mačvi i istočnoj Slavoniji planuo. Ladislav Horvat doskora 
se oporavi nakon navale bana Nikole Gorjanskoga, dapače 1 
srpski mu je knez Lazar opet dao vojske u pomoć. Tom 
silom provali on početkom juna u Mačvu, te osvoji tri grada: 
Bitvu, Kupin i Biograd. Kad je Žigmund saznao za to, po- 
šalje protiv njega tek oslobodjena Stjepana Korogja; taj odista 
udje u Mačvu, pobijedi Ladislava Horvata 1 otme mu ona po- 
menuta tri grada. No u to stiže Ladislavu u pomoć Ivan od 
Paližne, a malo zatim i Ivaniš Horvat s bosanskom vojskom, 
pak oni potisnu Stjepana Korogja preko Save, udju u županije 
vukovsku i požešku, te oplijenivši sve posjede svojih protiv- 
nika, dopru do Drave. Već htjedoše ponovno upasti u Baranju, 
kad u to Stjepanu Korogju stiže od kralja pomoć, kojom sada 
potisne natrag ustaše, dapače tom prilikom i pogibe junački 
Ladislav, taj hrabri i neumorni branitelj ovih strana za stvar 
ustašku. Koncem jula već su Ivaniš Horvat i Ivan od Paližne 
bili s onu stranu Save, spremajući se bosanskom i srpskom 
pomoći na novi boj.''%) Istodobno nije ni Žigmund stajao skr- 
štenih ruku. Grad Gumnik opet dodje u ruke ustaške, stoga 
se odluči da ga osvoji. Dne 8. augusta nalazimo ga u Kri- 
ževcu,'**) a Io. i 12 augusta pod Gumnikom.'") Kako kralj 
izrijekom kaže, da je lično vodio osvojenje Gumnika, a već 
"0. augusta nagradjuje nekoga Petra de Kiskezo, što se tom 

prilikom junački ponio, moramo isto osvojenje staviti izmedju 
8. i 10. augusta. Dne 23. potvrdio je u Čazmi mletačkom po- 
slanstvu turinski mir,!t#) a na to krene u Ugarsku; dne 2. sep- 
tembra već sjedi na Višegradu. '*') 


Sabravši novu vojsku prijedje Ivaniš Horvat s nećakom 


Paližninim Berislavom, sredinom septembra, opet Savu, te 
upadne u vukovsku i srijemsku županiju. Njima se pridruže još 
i Ladislav Šuljok'*%) sin Filipov, te Stjepan Konth od Heder- 
vara. Berkasovo i tom prilikom nemilice postrada, a zacijelo 
i drugi krajevi. Žigmund se s Marijom u taj par nalazio u 
sjevero-istočnoj Ugarskoj, jer ga nalazimo dne 12. septembra 
u Velikom Varadinu,!'*?) I4. septembra u Debrecinu,!') a 22. 
istoga mjeseca u Dićsgyčru.!!') Ponovna provala ustaška tako 
razjedi kraljevski par, da je Marija dne 14. septembra lišila bi- 
skupa Pavla Horvata, te braću njegovu Ivaniša i pokojnoga 
Ladislava svih posjeda, naročito u požeškoj, vukovskoj i bačkoj 
županiji, te ih darovala Nikoli Gorjanskomu.!*) Šta više, sam 
se Žigmund uzeo spremati na bojište, jer dne 22. septembra 
javlja duždu, da je naumio četrnaest dana poslije Miholja, 
dakle 12. oktobra, sa svojom vojskom ući u Djakovo, da tako 
ukroti obijest kralja Tvrtka i ostalih buntovnika, kojima se sada 
još pridruži i bosanski biskup Gjuro.!#%) No Žigmund se brzo 
predomislio, jer mjesto njega podju u rat mačvanski ban Ni- 
kola Gorjanski i Stjepan Korogj. Kraljevske čete bile su i ovaj 
puta srećne, jer baciše ustaše preko Save u Bosnu i uhvatiše 
nekoliko odličnijih velikaša, poimence Ladislava Šuljoka, Stje- 
pana Kontha od Hederv4ra i Berislava od Paližne; oni budu 
predani kralju, da ih »dostojno kazni«.'*) Kaka e to kazna 
bila, imamo jasan primjer na Ivanu od Korpada iz šimegjke 
županije. Vojujući s Ivanišem Horvatom bude uhvaćen, te 
onda predan kralju; na Žigmundovu zapovijed dopratiše ga u 
Budim, te ondje »po običaju kraljevine i na osnovu za- 
konite odsude velikaške, svezan konjma za repove, koji su 
ga vucarali po ulicama; napokon mu bude glava odsječena, a 
tijelo sjekirama raščetvoreno i poput smrdljive lešine bačeno 
preko gradskih zidina«.!5) Ovaka je okrutna smrt stigla sada 
i Berislava od Paližne,-Stjepana Konta od Hedervara i Ladi- 
slava Šuljoka, a sve to »na umnoženje kraljevske časti 1 po- 
radi mira njegovih podanika«.!5%) Ima i primjera pomilovanju, 

dašto kod neuglednijih urotnika. Tako primjerice oprašta Žito 
mund dne 25. januara 1388. mitrovačkom sudcu Mačku, što je 
pristajao i pomagao Ivaniša Horvata." 

Žigmundovo oružje bilo je dakle srećno na čitavoj sla- 
vonskoj i mačvanskoj liniji. No nije tako bilo u Hrvatskoj 1 
Dalmaciji. 

Spominjasmo, kako je kralj Stjepan Tvrtko već odavna 
želio, da vladanje svoje proširi do dalmatinskoga 'primorja ; 
ovo pak zapravo i nije drugo nego lice kontinentalne zemlje 
bosanske, na koju je upućuje slaz planina i tok rijeka njezinih. 
Za prvih godina smutnja, što su nastale nakon smrti Ljude- 
vita 1., Tvrtko se privremeno zadovolji Kotorom (1385.), nadajući 
se doskora boljemu dobitku. No kad vidje, da se i Venecija 
stala uplitati u poslove ugarske i hrvatske (što mu je moralo 
samo vrlo neugodno biti), odluči se na otvorenu akciju. Za 
izliku diplomatsku moglo mu je osobito zgodno poslužiti, 
što su k njemu pribjegavale pobjedjene ustaše; on se dakle 
stavio na njihovo stanovište, ne priznavajući Žigmunda kao 
zakonita vladara, dok je u Mariji gledao raskraljicu, koja se 
javno odrekla vladanja. Budimski dvor opet, opazivši, da ustaše 
nalaze u Bosni glavno uporište svoje, stavi se na stanovište 
od godine 1366., kad je Stjepan Tvrtko bio vazal kraljevstva 
ugarskoga, te ga uze titulirati naprosto banom, '*) a djelo- 
vanje mu smatrati felonijom. Radilo se dakle o tome, hoće li 
se Bosna održati kao samostalna kraljevina, ili ne će. Stjepan 
Tvrtko bio je sebi svjestan teškoga položaja svoga, pa s toga 
sebi još za vremena zajamči ličnu slobodu; dne 9. aprila 1387. 
naime utanači s republikom dubrovačkom savez i prijateljstvo, 
i to naročito u svrhu: »ako bi se vrijeme slučilo, tere gospodja 
Marija kraljica ugrska bila u svoju oblast i svobodna, tere bi 
tirala volja (== ili) iskala gospodina kralja Stefana, što Bog 
upasi, a u onoj vrijeme gospodin kralj Stefan i njegove vla- 
stele bili (budu) u Dubrovniku, tada se obetuje (obvezuje) op- 
ćina dubrovačka gospodinu kralju Stefanu, da mu prepove i 
da mu da rok prav i podobu, kako do roka može on, go- 
spodin kralj Stefan, poći, izljesti iz grada Dubrovnika, gdje 
ljubo (drago) njemu gode bude.« 1) Dašto, taj je savez ostao 
njihova medjusobna tajna, jer inače ne bi novi kralj Žigmund 
»svojim milim i vjernim Dubrovčanima« svečano dne 28. okto- 

bra 1387. potvrdio privilegija dana im od Ljudevita I. i kraljice 
Marije. 1%) 

Mudri Stjepan Tvrtko dobro je znao, da će kod dalma- 
tinskih gradova najlakše svrhu svoju postići na taj način, ako 
im bude što češće i što veće materijalne štete nanašao, jer 
ovi će se onda konačno za volju mira i koristi svoje pokoriti 
njegovoj vrhovnoj vlasti. Još od godine 1386. zalijetavale su 
se bosanske čete do primorja, a naročito do Klisa i Spljeta. 1%) 
Plodovi take politike nijesu izostali. U julu 1387., baš onda, 
kad je Žigmund s Marijom slavio u Zagrebu srećno oslobo- 
djenje, odlučila se napokon općina grada Klisa, da otpremi u 
Sutjesku tri poslanika, i to: nadpopa Franka, Matiju Rogovića 
I Ostoju Juradina, koji će se pokloniti Stjepanu Tvrtku, ter ga 
priznati kraljem i gospodarom. Dne 22. jula izdade na to bo- 
sanski kralj općini kliškoj diplomu, kojom joj zajamči sve nje- 
zme povlastice, što ih je nekoć dobila »u vrijeme njegovih 
prešasnika banova Mladena i Pavla, te kneza Gjure« od ple- 
mena Šubić. !#%) Očito je, da je Stjepan Tvrtko kao rodjak kne- 
zova Bribirskih po svojoj materi Jeleni, kćerki kneza Jurja II. 
Kliškoga, htio naglasiti u neku ruku baštinsko pravo svoje na 
posjed Dalmacije, dakle onako, kako je to učinio i sa srpskim 
zemljama 1 opet na osnovu svojih rodbinskih veza. Prijelazom 
Klisa u ruke Tvrtkove, činilo se, da će se riješiti i pitanje spljetsko ; 
još koncem istoga mjeseca jula stao se grad buniti. Pročulo se 
naime, da se primiče velika vojska bosanska, na što se vijeće 
dne I. augusta skupi u sjednicu pod predsjedanjem svoga na- 
čelnika Ivana Pizzaccolija, te zaključi, da se ima Miha Madijev, 
unuk istoimenoga ljetopisca (+ 1358.), otpremiti kao poslanik u 
Bosnu. U potankoj instrukciji bude mu naloženo, da ide pred 
»preblagoga 1 preslavnoga gospodina Stjepana Tvrtka, kralja 
Raše, Bosne i Primorja,« i da mu u smjernosti preporuči grad. 
Neka ga dalje uvjeri, da je on poslije zakonita im vladara 
glavni gospodar, kojemu se preporučuju. Ako je pak njegovo 
veličanstvo odredilo i već otpremilo silenu vojsku svoju u 
spljetski kotar, da ondje čini štete, onda neka Miha Madijev 
izjavi, da se takova naredba ne slaže sa smjernim poštovanjem 
grada Spljeta naprama kralju, jer su Spljećani vazda spremni 
da izvrše zapovjedi njegove visosti, jedino ga mole, da od 
njih ne traži ničega, što bi ih moglo žigosati veleizdajom, da- 

kako prema ugarsko-hrvatskomu kralju. Napokon nalaže vijeće 
spljetsko Mihi Madijevu, neka nastoji oko Stjepana Tvrtka, da 
Spljet ostavi na miru, a grad Omiš poštedi za kraljicu Ma- 
riju. '#%) Medjutim Miha Madijev taj puta nije trebao da ode 
pred Tvrtka, jer je bilo prekasno. '**) Već sjutradan dne 2. 
augusta pritisne bosanska vojska spljetski kotar harajući po 
njemu. Grada ipak nije podsjela, znajući, da ga tako lako ne 
bi zauzela, kako nije imala uza se potrebnih sprava za taj 
posao, '#*%)_ a. pored toga još se u to pojavila u Dalmaciji i 
kraljevska vojska, kojom je zapovijedao novo-izabrani prior 
vranski Albert de Nagy Mihaly. Ova je vojska ponajprije 
ravno krenula na Vranu, koju je branio Ivan od Paližne, te 
je uze podsjedati, ali kako je još za vremena, oko 8. novembra, 
stigla jaka bosanska vojska, morađe se prior vranski Albert 
brže bolje povući u sigurni i Žigmundu vjerni grad Nin. 15) 
Prior_se očito uplašio, da tom priikom ne padne čitava 
Dalmacija u Tvrikove ruke, jer je dne 17. novembra javio 
nekim dalmatinskim gradovima, da je samo pred pretežnom 
silom morao uzmaći, što medjutim ne znači još ništa, jer da 
su mu upravo iz Ugarske stigli sigurni glasi, kako se sam 
kralj Žigmund lično sprema sa čitavom svojom vojskom u Dal- 
maciju; s toga ih opominje, da ne klonu duhom, nego da mu 
pošalju jednoga ili dva poslanika, koje će on usmeno još bolje 
u sve uputiti. 1%) Žigmund se odista spremao na rat, te je u 
tu svrhu stao na raznim stranama uzajmljivati novaca, !'%*) no 
konačno ipak nije došao, a za to je vrijeme vojska bosanska 
podsjela Nin i osvojila. važnu tvrdjavu Ostrovicu (17. de- 
cembra). !7%) Predaja Klisa i pad Ostrovice u velike se doj- 
miše dalmatinskih gradova, jer baš iz tih dviju tvrdjava oni 
su od vajkada bili obikli koješta rgjavo trpjeti; tako nije 
čudo, što se stala radjati oportunistička misao, da je bolje u 
taj čas priznati bosanskoga kralja Tvrtka svojim vladarom, 
nego li Žigmunda, koji mirno gledi stradanje njihovo. Ipak se 
oni odluče, da još zadnje sredstvo pokušaju: dne 26. decembra 
zaključi Trogir da se pošalju u Budim poslanici, koji će za- 
tražiti pomoći, što prouzroči bunu, u kojoj poginuše pristalice 
Žigmundove, 7!) dok je nalični zaključak u Zadru od 8. ja- 
nuara 1388. i u Šibeniku (pol. januara) i u Spljetu od 19 
januara bez zaprijeka prihvaćen. '") Instrukcija poslanstva 

spljetskoga (a take su po smislu bile i one ostalih gradova) 
jasno označuje desperatno stanje dalmatinskih gradova. »Pri- 
povijedat ćete kralju, kaže se u njoj, koliku su štetu počinili 
kralj bosanski, prior vranski i Klišani u našem kotaru, kako 
su toliki gradjani umoreni, toliki zarobljeni i otkupljeni, žene 
spljetske zlostavljene, dohodci gradski dva puta orobljeni, mli- 
novi uništeni, vinogradi i voćnjaci sasječeni, a polja pogažena.« 
A sve to Spljećani podnose poradi vjernosti svoje sv. kruni 
ugarskoj ! '"%) Ali sav taj jauk ne pomože ništa. Stvar Stjepana 
Tvrtka dnevno je jačala, osobito otkad bude imenovan Ivan 
od Paližne namjesnikom 1 banom hrvatsko-dalmatinskim, sa 
sjedištem u Klisu. Sada se Trogir dade potpunoma u vlast 
kralja bosanskoga, ne sklopiv s njime ipak (dašto, za svaki 
slučaj) nikaka posebna ugovora, dok po Spljet nastaše crni 
dani; ne samo da ga je Ivan od Paližne pritisnuo s kopna 
(drugom polom maja 1388.), već kralj Tvrtko otpremi poda nj 
i nešto brodova. Gradu je dogorjelo do nokata, pa stoga po- 
šalje Žigmundu fra Nikolu s punomoću i adresom datiranom 
ro. juna, u kojoj mu se predlaže pravi ultimatum. >»Više 
od tri godine, nariču Spljećani, bije nas mač kralja bosan- 
skoga, a već osamnaest godina trpimo kojekakih progona od 
Ivana od Paližne. Ti su nas dušmani prije svaki napose uz- 
nemirivali, ali od 18. februara ove godine gnjetu nas složnim 
silama, progone i uništavaju. Bosna i Klis puni su naših za- 
robljenika, mrtvaca, plijena i otkupa za zarobljenike. Sve, što 
imamo, oštećeno je, uništeno, popaljeno do istih zidina grad- 
skih. Šta više, naše zarobljenike ne samo da nemilosrdno muče, 
već ih trape gladom i žedjom, dapače kidaju im uda, od čega 
pogibaju. Naša nesahranjena tjelesa bacaju vukovima i psima, 
sve nam usjeve pooteše i ognjem uništiše, tako da su nam 
dohodci spali baš ni na što, a troškovi golemo porasli. S morske 
strane čekamo takodjer svaki dan kaku navalu od brodovlja, 
što je na zapovijed i trošak kralja Tvrtka sagradjeno u Ko- 
toru. Lani dne 2. augusta provalila je jedna bosanska vojska 
u naša polja, a sada je ista vojska, sjedinjena s onom priora 
vranskoga, od 18. maja opet upala u naš kotar, te uništavajući 
vinograde i sijekući stabla, ostala kroz trinaest dana«. Stoga 
mole što bržu pomoć i spas, a ako toga kralj Žigmund ne 
može učiniti, »onda, kaže instrukcija, zamolite od njega slo- 

bodan 1 otvoren list, po kojem nam je dozvoljeno, a da ne 
počinimo izdaje, da se sami pobrinemo za svoje 
stanje kako znamo. Ne dobijete li ni toga, onda uložite 
javni prosvjed pred velikašima, rekavši, neka nam se ne za- 
mjeri, ako počinimo štogod dvoru nepoćudna, jer smo na to 
prisiljeni poradi spasa našega. Obećaju li vam pomoć, onda 
kažite, da ćemo je još samo kroz mjesec juli čekati; a nipošto 
dulje, pošto se take nevolje više ne dadu podnositi«''). Žig- 
mund u neprilici obeća pomoći, ali od nje i opet ne bude 
ništa. 

Videći dalmatinski gradovi taki nemar budimskoga dvora, 
odluče, da će se sami, sklopivši savez na medjusobnu zaštitu, 
odbraniti, kako znadu. Taku je akciju započeo žilavi Spljet; 
dne 28. augusta zaključi vijeće, da se pošalje poslanik u 
Skradin i Šibenik, ter knezu Nelipiću, Bribircu Vidu Ugriniću 
1 Krbavcima s porukom, da zajedničkim silama udare na Klis, 
pa kad uhvate »prokletoga« Ivana od Paližne, onda im ne će 
teško biti osvojiti i one gradove, što su do sada već pali u 
bosanske ruke. Savez bude odista dne 6. oktobra utanačen i 
zajamčen u Skradinu u crkvi sv. Katarine. U aktu, koji je odmah 
potpisan od nazočne gospode hrvatske i gradskih poslanika, 
izrično se naglašuje, da se savez sklapa poradi »nemira i buna«, 
s kojih stradavaju kraljevine Hrvatska i Dalmacija, a naročito 
od kralja bosanskoga Stjepana Tvrtka, Ivana od Paližne i 
ostalih nevjernika, neprijatelja i buntovnika sv, krune ugarske«. 
Ima pak potrajati, doklegod se to bude potrebnim činilo kralju 
Žigmundu, a u slučaju, ako bi se kojim mu drago načinom 
desila promjena na prijestolu, »onda ne može i ne 
smije nijedan član -aveza pristati uz drugoga vladara, gospo- 
dara ili ličnost, bez privole ostalih«!7). Ovako složan korak 
dalmatinskih gradova pobudio je osobitu pažnju u pronicava 
kralja Tvrtka; s njime je svakako trebalo računati kao s od- 
lučnim faktorom u opsegu njegove interesne sfere. Stoga se 
dosjeti, da će postići diplomatskim putem ono, što mu nije oruž- 
jem potpuno uspjelo. Za taj posao odabere vojvodu Hrvoja 
Vukčića, koji je svakako u svim dojakošnjim zapletima igrao 
važnu ulogu, samo nam nije na žalost izrično navedena u 
oskudnim izvorima. Vojvoda Hrvoje i brat mu Vojslav stigoše 
negdje početkom novembra u Knin, koji je tada takodjer bio 

u Tvrtkovoj vlasti, te odavle pozovu gradove dalmatinske na 
predaju. Kako se čini, njima se odozove jedini Trogir, od 
dulje vremena i onako već sklon Stjepanu Tvrtku; dne II. no- 
vembra dodju pred Hrvoja trogirski poslanici, ali kako im 
instrukcije ne dozvoljavahu drugo, nego samo doznati, što 
bosanski vojvoda želi, to je Hrvojeva misija prošla bez oso- 
bitih posljedica!"%). Takom ponašanju gradova, dapače i istoga 
Trogira, nesumnjivo je bilo razlogom, što se dvor budimski 
napokon ipak odlučio, da nešto učini. 

Prvo i prvo bješe opet pokrenuto pitanje o savezu s Ve- 
necijom. U prvi mah nakon oslobodjenja Marijina on se nije 
činio potrebnim, ali kad se u Budimu saznalo za napredovanje 
Tvrtkovo, onda su na novo stali na nj pomišljati. Odmah 
početkom 1388. otpremi Žigmund u Veneciju poslanika s jasnim 
naloćom, da izvede savez s republikom na čistac, Vijeće u 
principu nije bilo tome protivno, no ipak je stavilo neki oso- 
biti uvjet, na kojem su se dalji pregovori razbili; koji je to 
uvjet bio i kaki, toga na žalost ne znamo (u aprilu 1388.)'''). 
Medjutim i oprezni Stjepan Tvrtko ne propusti, da svoje prija- 
teljske i dragocjene veze s republikom i dalje podržava. 
Uvjereni smo, da baš nije onako slučdjno, što su se njegovi 
poslanici s ugarskima desili gotovo u isto doba u Veneciji. Što 
su radili i što su uglavili s vijećem, i opet ne znamo, tek to, 
da su se dne 3. maja vraćali nakon obavljena posla kući'?), 
Ali u to se proniješe glasovi, da će Genovezi na svojim ladjama 
prevesti napuljsku kraljicu udovu Margaretu u Dalmaciju. Taki 
glas morao je uznemiriti i Budim i dužda, stoga se taj stade 
i raspitavati po svojim ljudma, što je na stvari“). Žigmund 
opet ponovno otpremi u Veneciju kao poslanika svoga vesprim- 
skoga biskupa Dimitriju, ne bi li sada bolje uspio. Dužd medju 
tim dne 9. septembra odvrati, daje republika iskreno odana 
kraljevskom paru i njihovim probitcima, čemu je najrječitiji 
dokaz oslobodjenje Marijino, ali da ipak želi, e bi Ugarska i 
Venecija i od sada ostale bez naročitoga saveza u dobrom 
prijateljstvu; kao razlog navodi vijeće mletačko to, što hr- 
vatska gospoda i gradovi u Dalmaciji upravo zaziru od takova 
saveza!%, Po tom ne preostade Žigmundu drugo, nego se po- 
uzdati u sama sebe. Ladislav od Lučenca, ban slavonski, bude 
imenovan gubernatorom Dalmacije i Hrvatske'"'), te podjedna 

vojvodom kraljevske vojske; dne 23. decembra stiže u Zadar, 
gdje se stade spremati na rat protiv bosanskoga kralja!) Već 
4. januara 1389. pošalju mu Šibeničani petdeset momaka, a 
zacijelo su i drugi gradovi tako radili'*). Početkom februara 
ostavi ban Zadar, te podje protiv ustaša, ali kako nije imao 
dovoljno vojske uza se, podlegne brojnim bosanskim četama ; 
u martu se po svoj prilici već povrati u Zadar“), 

Medjutim učestaše na novo glasovi o dolasku kraljice 
udove Margarete, ili njena sina Ladislava u Dalmaciju, što više, 
pogovaralo se dapače 1 o dvojici kardinala, koji su imali mla- 
doga kraljevića okruniti.'", Razumije se, da je Venecija oso- 
bito budnim okom pratila sve te stvari, te ih podjedno i do- 
javljivala u Budim. Tako dne IO februara 1389. otpremi Žig- 
mundu poznatoga nam Laurencija do Monacis, da mu saopći, 
kako je Venecija na glas, da su Zadrani opremili jednu galiju, 
na kojoj će iz Gaete prevesti Margaretu, ili sina joj, u Dalma- 
ciju, odmah zapovjedila onom kapetanu, što je u jadranskom 
moru čuvao stražu, da sa svojih šest ladja pomno bdije i na- 
stoji, da uhvati onu galiju. Dakako, sve su to bili samo pusti raz- 
govori, tek to je istinito, da se biskup Pavao još od ljeta 1388. 
nalazio već po treći puta u Napulju, radeći ondje za svoju 
stranku; no kad se početkom 1389. vraćao kući s Ivanom Gri- 
sogonom i njegovim bratom Krešom, uhvati ga kod Tarenta 
žestoka bura, koja mu razlupa ladju. Kako se u blizini nala- 
zila mletačka galija, bude tom prilikom pomoću nekoga tali- 
janskoga kneza biskupu Pavlu oteto pismo kraljice Margarete 
na njezine hrvatske pristaše; prijepis toga pisma pošalje dužd 
u Budim.'?%) Sve te usluge mletačke ipak nijesu bile od veće 
koristi ugarskoj stvari. 

Nakon poraza Ladislava od Lučenca bile su kralju Stje- 
panu Tvrtku ruke proste. U martu 1389. pozove on ponovno 
dalmatinske gradove, da mu se pokore, pa da mu u tu svrhu 
pošalju svoje poslanike. Glede toga upućeni smo u spljetske i 
trogirske poslove. Spljetsko vijeće skupi se dne 24. marta u 
sjednicu, te izabere Nikolu Sriću i Ivana Marinova kao svoje 
punomoćnike. Instrukcija, koju su dobili, vrlo je zanimljiva, jer 
nam pokazuje onaj neugodni položaj, u kojem se Spljet tada 
nalazio. »Zatraži li kralj Stjepan Tvrtko, da mu se pokorimo, 
kaže se u njoj, onda gledajte da saznate, što o tome misle oni 

gradovi dalmatinski, koji budu ondje zastupani. Držimo, da će 
zahtijevati rok, do kojega da im se dozvoli, da pošalju posla- 
nike svoje kralju ugarskomu za pomoć. Taj rok, a treba da 
bude što duži, zamolit ćete i vi, i to tim riječima: Prejasni vla- 
daoče i gospodaru naš! Mi Spljećani želimo, da budemo sluge 
vaše prejasnosti, ali tako, da i čast vašega veličanstva i mi 
sami ostanemo čisti od izdajničkoga žiga. Poradi toga želimo 
da pošaljemo ugarskomu kralju naše poslanike, koji će mu ob- 
jasniti naše stanje, ter od njega zatražiti pomoć. Pomogne li 
nam on do zamoljena roka, ostat ćemo njemu vjerni kao i do 
sada što smo bili; ne pomogne li, onda želimo da budemo 
vaši i da predjemo pod jednakim uvjetom u vašu vlast « Stjepan 
Tvrtko prihvati ovaki uvjet dalmatinskih gradova. Dan 15. juna 
bude odredjen kao posljednji rok, do kojega se imadu podvrći 
kruni bosanskoj. Spljećani dapače budu napose odlikovani time, 
što im bude dopušteno, da budu baš zadnji medju onima, koj 
će se predati zaštiti Tvrtkovoj. Kad izminu rok, poslanika još 
nije bilo natrag iz Ugarske; sada uzmu Trogirani i Spljećani 
zahtijevati, da im se produži.!7) Stvar je jasna: oni su se na- 
dali, da će medjutim Žigmund s obećanom pomoći odista i 
doći. To pak u taj čas kralju nije nikako bilo možno. Pored 
prazne državne blagajne (nešto obično kod njega) još su Žig- 
munda smetali nastali nemiri na sjeveru i na istoku njegove 
države; ponajprije odcijepila se još 1387. tako zvana Crvena 
Rusija (Halič) s građom Lavovom od Ugarske, za njom se po- 
vede Moldavska, a konačno i Vlaška, kojoj je tada bio go- 
spodar vojvoda Mirča. No to nije sve_ Da rascjepka sile Žig- 
mundove, bosanski je kralj jednako pomagao ustaše u Mačvi, 
otkuda je naročito Ivaniš Horvat provaljivao u Slavoniju. Ovdje 
su ustaše dobivale i dalje još pomoći od srpskoga kneza La- 
zara. Situaciju na ovoj strani bojnoga poprišta najbolje raz- 
jašnjuje pismo Žigmundovo od 24. februara 1389. pisano u Lipi 
nedaleko Temišvara nekom Ivanu, sinu Gjurinu, i Ivanu, sinu 
Tiboldovu. Tu se kaže: »Saznali smo iz pouzdana izvora, da 
su nevjernici kraljevskoga nam veličanstva, Ivaniš Horvat i 
Ivan od Paližne sa svojim drugovima naumili provaliti u kralje- 
vinu Slavoniju i njoj nanijeti štete, što bolje mogu. Pošto smo 
mi upravo za putom protiv Lazara, da ga spriječimo u napada- 
jima dosada našoj državi nanesenim, te da ga pokorimo našoj 

zapovijedi, nalažemo vašim vjernostima, tražeći podjedno, da 
se, uvaživši odsutnost i blagonaklonost našu, odmah sjedinite 
s vjernim našim izabranim priorom vranskim Albertomna zgod- 
nome mjestu na odbranu ne samo kraljevine Slavonije, nego 
i vašu, dotle, dok mi ne uzmognemo onamo stići, da s vama 
zajedno ono činimo, što se nadamo božjom pomoći u brzo 
činiti.«*%) Medjutim do rata s Lazarom u taj čas nije došlo, 
jer je posredovanjem Grebljanovićeva zeta, bana mačvanskoga 
Nikole Gorjanskoga, izmedju obiju vladara došlo do mia, 19) 
Taj mir posljedica je ozbiljne pogibije, što se primicala s juga 
i Srbiji 1 Bosni od snažnih Osmanlija. 

Nijedna se vlast u Evropi ne može pohvaliti tako naglim 
a trajnim napredovanjem i uspjehom, kao što se to može 
carstvo osmanlijsko. Od zauzeća Bruse (1326.) i Nikomedije 
(1328.) u Maloj Aziji, to jest od utemeljenja osmanlijske države, 
nije pravo prošlo ni jedno stoljeće, kad li se već konjanici 
njezini pojaviše na granicama ugarskim i hrvatskim. Za dru- 
goga sultana Orkana (1326.—1362.) stupiše Osmanlije prvi puta 
na tlo evropsko kao osvajači, kad je ono mladi I junački Su- 
iejman pod konac godine 1353. sa 80 najboljih momaka zauzeo 
gradić Zimpi (danas Čini ili Džemenlik), 5 km sjeverno od 
Galipolja, a na proljeće god. 1354. i Gralipolje. Time uhvatiše 
Turci stalan položaj na sjevernoj strani Dardanela, te se više 
nijesu dali navesti, da bi pustili zauzeti položaj, unatoč sve 
vizantijske diplomacije i njena novca, dobro znajući, da ih 
slabo grčko carstvo već poradi svoje domaće smutnje i svadje 
nije jako da odavle silom makne. Kršćani opet, ne samo da 
nijesu bili od volje da pomažu nesrećne Grke, već koristeći 
se njihovom nevoljom uzeše im otimati poput Osmanlija grad 
za gradom. Sve se to promijeni, kad je treći sultan Murad I. 
(1362. 1389.) god. 1369. zauzeo važno Drenopolje na Marici, 
te u nj premjestio svoj prijestol iz anatolske Bruse; ovim se 
čmom Turci oglasiše kao nova država u Evropi, a podjedno 
je iznesena na vidik njihova namjera, da žele osvojiti istočno 
rimsko carstvo i balkansko poluostrvo. Neprekidno napredo- 
vanje Muradovo stegne vizantijsko carstvo na malenu oblast 
oko Carigrada, koja se, opkoljena turskim pozicijama u Čorli 
I Vizi, pružala dosta uskom brazdom uzduž drenopoljskoga 
puta do iza Lula-Burgasa. Kako su po osvojenje malaksaloga 

carstva u taj čas bili važniji (kao jači) susjedni Srbi i Bugari, 
to je sasvim prirodno, da je sultan ponajprije morao doći 
s njima u sukob. Srpski kralj Vukašin (1366.—1371.) i brat mu 
despot Jovan Uglješa, videći se tako u nevolji, naumiše što 
prije napasti Osmanlije nadmoćnom silom, te ih satrti u nji- 
hovu glavnom položaju u Drenopolju, računajući, da će ih 
onda lako krenuti iz Evrope, ako im uspije taki udarac. Na 
to ih je mišljenje nukalo jošito, što je baš u to doba glavna 
vojena snaga turska s Muradom ratovala po Maloj Aziji. Braća 
skupiše do 60.000 vojske, koju su dale srpske zemlje oko Šar- 
planine 1 sve južne srpske zemlje oko Vardara i Strume, za- 
jedno s grčkim krajevima južne Maćedonije, Drame, Mosino- 
polja i Volera, te krenuše u septembru godine 1371. u dolinu 
gornje Marice. Medjutim sabra osmanlijski vojskovodja u Evropi, 
Lala Šahin, nekako oko desetak tisuća ljudi, te posluživši se 
ratnom lukavštinom udari na svoga dušmana. Stigavši Srbi do 
Črnomena na Marici, dva dana hoda od Drenopolja, iznenadiše 
ih Osmanlije svojim deke žestokim napadajem u suton dne 
20, septembra 1371., kad se ni živa duša nije tome nadala. 
Smutnja bijaše tolika, da su se Srbi izmedju sebe dugo vre- 
mena borili, a zorom stali bježati a da ih nitko ni gonio nije. 
U boju poginuše kralj Vukašin i oba mu brata, despot Jovan 
Uglješa i vojvoda Gojko, te sila druge srpske vlastele. S osman- 
lijske se strane istaknu rijetkim junaštvom Evrenos beg, dapače 
jedan mu izvor i pripisuje misao, da se noću udari na Srbe. 
Odkad Turci stalno prijedjoše u Evropu s namjerom, da se 
ovdje i nastane, ovo je prvi rat, kojim se pokušalo riješiti 
načelno pitanje, hoće li, ili ne će li biti osmanlijskoga carstva 
na balkanskom poluostrvu. Posljedice toga nesrećnoga boja 
bile su velike. Srbi ostaše bez vladara, te uz to izgubiše sve 
svoje južne zemlje za uhar Osmanlijama, koji tom pobjedom 
opet sebi osiguraše opstanak u Evropi, a podjedno otvoriše 
vrata za prodiranje u zemlje bugarske, srpske, hrvatske i 
ugarske. U brzo dodje red na nesložne Bugare: godine 1382. 
osvoji Indže Balaban beg važnu tvrdjavu Sredec (Sofiju), koja 
je čuvala prijelaze u zapadni dio Balkanskoga poluostrva, a 
time bješe tako reći, uništena moć slabog bugarskog cara 
Šišmana. Padom Sredca još se i to zgodi, da su Osmanlije 
razdvoji Bugarsku od Srbije te došli u priliku, da bez oso- 

bite pogibli napadaju sada jednu, sada drugu državu, dapače 
da provaljuju u isto Podunavlje. Pod vodstvom Lala-Šahin- 
paše upade godine I384. prvi puta turska vojska u Bosnu, te 
je nemilice oplijeni i popali,''") a 1386. pade sultan Murad pod 
Niš i uze ga podsjedati. Nakon dvadeset 1 pet dnevnoga junač- 
koga otpora predade se grad, na što se knez Lazar povuče 
na obranu Topličke linije. Tude ga posluži bolja sreća, jer 
slijedeće godine 1387. razbi kod Pločnika sultana i to tako 
odlučno, da je taj jedva spasio olavu na divljem bijegu. Ovo je 
bila prva pobjeda kršćanskoga oružja na balkanskom polu- 
otoku, no bez osobitih posljedica, tek što je Turcima za kratko 
vrijeme spriječila dalje prodiranje u Srbiju i Podunavlje, a 
gnjevnoga sultana Muwada pobudila, da navali na Srbiju jakom 
silom. To je dobro znao knez Lazar, pa se stoga stade spre- 
mati na rat, tražeći podjedno saveznika, dok se sultan odluči, 
da naglim napadajem odstrani pogibiju, što mu je otale prije- 
tila. Već 1385. svane u Bugarskoj ; njegov vojskovodja Ali-paša 
prijedje Balkan s 30.000 momaka, osvoji Šumen i Trnovo, pak 
podsjedne cara Šišmana, zeta Lazareva, u Nikopolju na Dunavu, 
Kako Ali-paša ne mogaše rata dokrajčiti, pozove u pomoć 
samoga sultana; kad Murad stiže pod Nikopolje, car Šišman 
zamoli mir, a taj mu bude i dozvoljen uz obvezu, da plati 
danak i da predade tvrdjavu Drstar (Silistriju) kao jamčevinu 
Za Šišmanom se povede i drugi bugarski car, naime Sracimir 
u Bdinu (Vidin). 

Nakon pada Bugarske došao je red na Srbiju. U cik pro- 
ljeća godine 1389. povede Murad golemu vojsku iz Plodiva 
preko Ihtimana, Kjčstendila i Kratova na odlučni mejdan ; obje 
se vojske sastadoše na Kosovu polju dne 15. juna. Kosovo 
je prostrana ravnica, isprekidana tamo amo oniskim humcima 
duž rijeke Sitnice, koju okružuju sa strane visoke planine 
Dragodan, Veternik, Veljetina i Žegovac. U tu visoku ravnicu, 
dugačku do četrnaest, a široku gdjekad do šest sati hoda, vođe 
klanci probijeni potocima, 1 to s jugo-istoka kačanički, kojim 
teče Lepenica, pritok Vardara, a sa sjevero-zapada banjski, 
kojim teče Banjska; ti su klanci zaslonjeni visokim gorskim 
kosama, prvi Ljubatinom, drugi Rozgonom. Uzmemo li kartu 
u ruke, odmah ćemo primijetiti, da je Kosovo polje kao 
stvoreno od prirode, da bude odlučno bojište. Vojske naime, 

koje s jedne strane iz Srbije i Bosne, s druge strane iz Maće- 
donije i Trakije idu, moraju se baš na tom polju skobiti. A to 
nam i historija potvrdjuje. Godine 1073. potukli su Srbi tude 
vizantijsku vojšku nedaleko od Prištine; oko IL70. održao je 
veliki župan Nemanja pobjedu nad braćom svojom i tako se 
utvrdio na svom prijestolu; 1448. postrada ovdje Ivan Hunyady 
u boju s Turcima, a 1689. austrijski general Piccolomini, na- 
pokon I831. vodja bosanskih ustaša Husein kapetan Gradašćević. 
Dakako najvažniji boj, koji je već često u svim svojim potanko- 
stima opisan, a još više opjevan, onaj je, o kojem upravo go- 
vorimo. Izvori za nj nijesu malobrojni, ali su od veće česti iz 
mnogo kasnijega vremena, ter izmedju sebe protuslovni, tako 
da nauka još i danas nije u potankostima došla do pouzdana 
rezultata. Kao sigurno se može uzeti, da su Turci zapremili 
zgodniji južni dio polja, a Srbi nespretniji sjeverni, da se s obiju 
strana vrlo hrabro borilo, da je iz početka pobjeda naginjala 
na srpsku stranu, naročito kad se pročulo, da je sam sultan 
Murad poginuo od noža srpskoga viteza Miloša Kobilića u 
svom čadoru, ali da su kasnije raspaljeni Turci tolikom silom 
udarili na Srbe, da su ih potisnuli natrag, uhvativši istoga 
kneza Lazara, kojemu su onda iz osyete za smrt sultanovu 
odsjekli glavu. S knezom Lazarom borila se i bosanska vojska, 
koju je kralj Stjepan Tvrtko poslao pod vodstvom vojvode 
Vlatka Vukovića u pomoć; vrlo je vjerojatno da je u njoj bio 
i vojvoda Hrvoje, dok se u jednom izvoru izrično navodi ban 
Ivaniš Horvat. Sinteza čitavoga boja (da se tako izrazimo), 
svakako leži u pogibiji sultan-Muradovoj; njome je poraz srpski 
znatno umanjen, kao što se u drugu ruku ne može tajiti, da i 
pobjeda turska po njoj u velike gubi. Šta više, u srpskom se i 
bosanskom taboru u prvi kraj stalo uzimati, da su Turci uopće 
biil poraženi, jer samo nam takovo hvaćanje može protumačiti 
ponašanje kralja Stjepana Tvrtka, kad dne I. augusta iz Sutjeske 
javlja općini grada Trogira, da je dne 15. juna na Kosovu 
slavno pobijedio dušmana naroda kršćanskoga, »nevjernoga« 
Murada, koji je već sebi pokorio mnoge narode, te upravo 
sada pokušao da provali u bosanske i dalmatinske strane; to 
isto poručuje Tvrtko i u Firencu, koja mu na to dne 20. oktobra 
pošalje čestitku, dapače, tako se isto stvar shvatila i u da- 
lekom Parizu. Iz svega se jasno razbire, da se tada nijesu 

ni iz daleka znale prosuditi posljedice kosovskoga boja: ako je 
bitka na Marici slomila Dušanovu državu, tako da nam se ona 
odsele pojavljuje tek u ostacima, to je Kosovo na mnoge vijekove 
uništilo politički individualitet srpstva stegnuyši ga na vjerski 
pojam, a to je važnije, nego li je ono momentano oslabljenje 
države, pošto su kneževine Lazareva sina i nasljednika, Stje- 
pana Lazarevića, ter ona potomaka Vuka Brankovića, još i 
dalje potrajale sve do polovine XV. stoljeća. U historiji zapad- 
noga dijela balkanskoga poluotoka kosovska je bitka svakako 
jedan od onih dogadjaja, kojim se svršava jedna stara, a po- 
činje u punom smislu riječi, jedna nova epoha!*!). 

Turski rat medjutim nimalo nije priječio kralja bosanskoga, 
da ne nastavi svoje politike u Hrvatskoj i Dalmaciji, a to tim 
više, što je za odsutnosti vojske bosanske ban Ladislav od 
Lučenca opet pokušao ratnu sreću, te zbilja u julu 1389. zau- 
zeo važni Klis, na što su se primorski gradovi ponovno čvrsto 
naslonili na Žigmunda. No u augustu eto opet bosanske vojske ; 
dne 30. septembra provali ona iz Vrane u kotar zadarski, te 
ga sasvim popali i uništi. Zadrani sada zamole odKrčkoga kneza 
Ivana vojne pomoći, naročito konjanika, ali prije, nego li ova 
stiže, Bošnjaci na novo dne I5. novembra pohode zadarski 
kotar, te zarobe silu stoke. Sada se trebalo čegagod odlučna 
latiti protiv akcije Tvrtkove. 

Onim konjanicima, a bilo ih je četiri stotine, što ih posla 
Krčki knez Ivan, pridruži se još hiljadu zadarskih pješaka i 
dvjesta paških, te oni svi zajedno podju da pomognu kraljevskoj 
vojsci, koja je u taj mah podsjela Vranu. Dne 24. novembra 
došlo je do bitke pod gradskim zidinama, u kojoj bje Ivan od 
Paližne prisiljen, da se povuče natrag u grad; ali kad se boj 
ponovi oko 10. decembra, okrenu se i sreća: Žigmundovci budu 
razbijeni do nogu, ter se baš »sramotno«, kako kaže Zadranin 
Pavao Pavlović, povratiše u Zadar. Ta je odlučna pobjeda 
Paližnina učinila još i to, da se grad Klis u srijedu dne I5. de- 
cembra opet predao u ruke Tvrtkove, a na to bje vlast bosan- 
skoga kralja na novo utvrdjena u Dalmaciji!?*). Stoga on ime- 
nova Ivaniša Horvata svojim namjesnikom u Hrvatskoj, a 
Pavla Klešića vojvodom svojih četa"). Taka promjena stvari 
nije mogla biti poćudna republici sv. Marka, pa za to je i 
vidimo, gdje dne. 30. januara 1390. sva zabrinuta šalje jednoga 
































naročitoga poslanika u Budim, da doglasi neugodne novosti 
dalmatinske, a već 3. februara dopunjava svoj izvještaj padom 
Klisa i Vrane, dojavivši podjedno još i to, kako je kralj Stjepan 
Tvrtko ozbiljno pregnuo, da svojoj kruni pribavi svu Dalma- 
Ciju, i kako su poradi toga primorski gradovi u teškoj nevolji '**). 
No Žigmund se i ne mače. Dašto, sada uze Venecija brže bolje 
nastojati, kako bi se dalmatinski gradovi predali njezinoj »za- 
štiti«, te imenova dne 29. aprila 1390. poslanika, koji će obaći 
iste gradove, da ih nagovori na to'?*). Medjutim taj je poslanik 
već zakasnio. jd 

Dok se ovo zbivalo na zapadu, desiše se važni dogadjaji 
na istoku. Kneza Lazara naslijedi u Srbiji s despotskim na- 
slovom sin mu Stjepan Lazarević, koji preko posebnoga tur- 
skoga poslanstva godine 1390. uglavi mir s novim sultanom 
Bajazidom: Stjepan Lazarević se obvezao, da će odsele biti 
sultanu u svim ratovima vjeran saveznik, vojujući sa svojim 
četama pod turskim stijegom, 1 da će plaćati stanoviti danak, 
poglavito iz svojih srebrnih rudnika; u znak garancije toga va- 
zalskoga odnošaja uzima sultan, prema običajima onoga doba, 
najmladju kćer Lazarevu, Oliveru (Milevu) za ženu." Ali uz 
Lazarevića vladao je u svojoj zemlji sa središtem u Prištini 
još 1 Vuk Branković, ne priznavajući ga kao svoga gospo- 
dara, već smatrajući se »gospodarom Srbalja 1 Podunavlja«. 
Narod obično smatra Vuka Brankovića izdajicom kosovskom, 
no u istinu on je to bio tek nakon Vidovdana od god. 1389.; 
jer kad se Žigmund, opazivši srpsku nevolju, odlučio, da je 
još i poveća svojom provalom, onda mu je kod toga posla, 
i ako ne izravno, a ono svakako neizravno pomogao Vuk 
Branković time, što se nije pridružio Stjepanu Lazareviću na 
obranu otadžbine.''') Početkom oktobra godine 1389 '*) provali 
ugarski kralj s velikom vojskom, a u pratnji Stjepana od Ka- 
niže, Stjepana od Korogja, severinskoga bana Stjepana oG 
Lučenca, Ivana od Nagy-Mihalya 1 još nekih drugih velikaša 
u Srbiju, te doskora unatoč junačkoga otpora osvoji sradove 
Borač i Čestin u rudničkom okružju. Grad Borač pao je oka 
IO. novembra, na što ga kralj povjeri pažnji Petra od Gyula- 
haze. Koncem novembra već je rat svršio, jer dne 1. decembra 
nalazimo Žigmunda u Temešvaru.'") Svrha toga rata zacijelo 
je bila, da se Lazarev nasljednik okani poma&anja hrvatskih: 

ustaša, a potvrdu takom mišljenju nalazimo u tome, što je u 
isto doba ban mačvanski Nikola Gorjanski vodio rat protiv 
Ivaniša Horvata u samoj Mačvi, a onda prešavši Drinu i na 
bosanskom teritoriju oko Bijeljine.?*) 

Srečni uspjeh Žiemundov u Srbiji i Mačvi potamni Tvrt- 
kovo napredovanje u Dalmaciji. Spominjasmo, da je predaja 
dalmatinskih gradova u vlast bosansku naken pada Klisa i 
Vrane bilo tek pitanje kratkoga vremena. U aprilu 1390. po- 
šalje Stjepan Tvrtko u Spljet Krbavskoga kneza Jurja Kurjako- 
vića, koji zatraži od grada, da PrVO 1 prvo pusti na slobodu 
sve zarobljenike iz minulih bojeva, a onda da otpremi u Su- 


tjesku svoje poslanike, koji će ugovoriti s njime predaju grada, 


Na taj je poziv gradsko vijeće dne 28. aprila izaslalo posla- 
nike svoje do kraljeva namjesnika Ivaniša Horvata u Irogir i 
k samome Stjepanu Tvrtku u Bosnu. U instrukciji, što ju je 
dne 8. maja dao Spljet svojim bosanskim opunomoćenicima : 
Petru Zoriju, Dionizu Iliću, Nikoli Srići i Mihi Madijevu, kaže 
se, da im je s Tvrtkom ugovoriti mir i slogu na njegovu čast 
i korist općine spljetske, a predaju da izvedu pod što časnijim 
i boljim uvjetima. Na naličan Poziv Tvrtkov učini taj puta grad 
Irogir dne 9. maja za čudo nešto drugo: na predlog Luke 
Mikačića bi zaključeno, da: se očuva Vjernost sv. kruni ugar- 
skoj, a u Bosnu da se uopće ne šalju nikaki poslanici. pa tako 
grad sam da se ne pokori kralju bosanskomu.“"') U Šibe- 
niku našao je Tvrtko prijazniji odziv, jer taj pošalje u Bosnu 
Dujma Juratića i Ivana Naplavića, koji su kralja umolili, da im 
potvrdi privilegija gradska, dana im od ugarskih kraljeva, na- 
ročito Ljudevita 1., što Tvrtko učini dne II. juna, a po tom po- 
lože poslanici u ime svoje općine prisegu vjernosti priznavši 
Sa svojim zakonitim gospodarom, pored kojega oni ne će da 
Za drugoga znadu“, Osim Spljeta i Šibenika odazvaše se 
kralju bosanskomu i otoci Brač, Hvar i Korčula,*%) Spljećani 
su mu se pokorili još 2. juna u Sutjesci,ž%) na što se onda predo- 
misle Trogirani i učine 8. juna isto. Osobito je važno, što je 
i glava crkve dalmatinske i hrvatske, spljetski nadbiskup An- 
drija, pošao u Sutjesku, te se poklonio novom gospodaru 
svome, preporučujući mu svećenstvo svoje. Tvrtko pak dne 
30. augusta potvrdi crkvi spljetskoj i njezinoj glavi sva privi- 
legija i svu imovinu.*'"*) I tako je sredinom godine 1390. kralj 

Stjepan Tvrtko pridružio svojoj državi svu Dalmaciju s oto- 
cima osim jedinoga Zadra, a naravska je stvar da je podjedno 
imao u svojoj ruci i južnu Hrvatsku; kad uze u svoj naslov 
još 1 onaj kralja Dalmacije i Hrvatske, odista je to mogao uči- 
niti većim pravom nego li Žigmund 2%) »On je sada bio, kaže 
Klaić, vladar velikom dijelu zemalja krune Zvonimirove i Du- 
šanove, te je tako polučio, za čim su hrvatski i srpski vladari 
zaludo težili, da naime pod svojim žezlom sjedini Hrvate i Srbe 
u jednu državu. Bosna, koja je nekoć bila prikovana sad uz 
Srbiju, sad uz Hrvatsku, postala je središtem, oko kojega se 
skupiše pojedine česti države hrvatske i srpske.«*) 

Uspjeh svoj nije Tvrtko propustio da javi surevnjivoj Ve- 
neciji (17. juna), ali podjedno zamoli vijeće, da mu u koji dal- 
matinski grad pošalje galiju, koja će poslanike njegove sigurno 
prevesti u Mletke.*%) Dužd se vrlo uslužno odazove kraljevoj 
želji, te čestitajući mu >»radosnim srcem«, najavi za 8. au- 
gusta pomenuti brod u Šibeniku. Stjepan Tvrtko pokušao je 
preko svoga poslanstva, ne bi li naveo republiku, da mu 
svojim brodovljem pomogne osvojiti Zadar; u tu joj je svrhu 
nudio obranbeni savez protiv svih zajedničkih dušmana (čitaj 
protiv Žigmunda), a ito, da će je izmiriti s napuljskim dvorom. 
Konačno je umoli, da mu bude posrednica kod austrijskoga 
vojvode Alberta III. Habsburgovca, čijom se kćerkom naumio 
oženiti, pošto mu je prva žena Bugarkinja Doroteja umrla. 
Odista, treba se diviti pronicavom umu Tvrtkovu, gdje on već 
u to doba jasno upoznaje važnost ženidbene koneksije s po- 
rodicom Habsburgovaca, obzirom na zemlje u donjem Podu- 
navlju. Razumije se, Venecija je najljepšim frazama sve ponude 
Tvritkove odbila, izvinjavajući se, da kao trgovačka država 
želi, da sa svima bude u dobrom prijateljstvu. Jedino ženid- 
beno posredovanje stavi mu u siguran izgled.*“*) No svemu 
uspjehu kraljevu i svim njegovim osnovama učini iznenada 
kraj neumitna smrt: oko 15. februara prestavi se, zacijelo u 
Sutjeski, prvi ponosni kralj bosanski Stjepan Tvrtko, a malo 
zatim u martu, možda dana 23., rastavi se s ovim svijetom 1 
glavni njegov pomagač u Hrvatskoj, bivši prior vranski Ivan 
od Paližne.?!'“) 

Pojava Stjepana Tvrtka upravo je zamjerne veličine. Rački 
ga karakteriše ovim umnim riječima: »Kralj Stjepan Tvrtko 

ide svakako u red najodličnijih vladalaca na slavenskom jugu. 
On je tečajem svoga dugoga vladanja nastojao o tom, kako 
da sebi i svojoj državi steče neodvisnost, samostalnost 1 što 
veću slavu. On je po smrti svoga strica naslijedio banovinu 


hk bosansku i primio je iz ruku kralja Ljudevita I. kao vazal 
9 ugarske krune, javno priznavajući, da je banom bosanskim po 
sro njegovoj »milosti« (1366.). Ali Stjepan Tvrtko umio je oprostiti 


se ove inostrane vrhovne vlasti, te da stavivši sebi srpsku i 

: bosansku krunu na glavu i podignuvši Bosnu na čast kralje- 

f : vine, uzveliča svoju kraljevsku vlast i svoju državu unatoč 
X kruni i državi, čije je vrhovno gospodstvo još nedavno pri- 
znavao. On je i dalje pošao, kad je stao slabiti pravo 1 vlast 
nekadanjega svoga zaštitnika, držeći se načela, da je Bosna 
tim jača, čim je slabija Ugarska, 1 obratno. Zato je poslije 
smrti kralja Ljudevita pristao uz protivnike njegove kćeri i 
| nasljednice, podupirući ustanak hrvatski, a s okrunjenim Žig- 
f“ mundom očito se zaratio (g. 1387.). Tako je Stjepan Tvrtko 
upr'o ugarskoj svoju vlastitu politiku, koja je smjerala na to, 
da od krune ugarske ocijepi kraljevinu Dalmaciju, Hrvatsku 1 
Slavoniju. Govorilo se doduše, da Tvrtko oye zemlje osvaja 
za svoga saveznika i prijatelja Ladisiava Napuljskoga. Pod 


di zastavom kralja Ladislava vojevahu takodjer i hrvatske ustaše 
. (osobito u Slavoniji) podupirane bosanskim četama protiv vojske 
e kralja Žigmunda. Ali niti se u Dalmaciji ova vojna inače tu- 
wi mačila, nego da se radi o osvojenju ove zemlje za Bosnu, niti 


je Stjepan Tvrtko, kuda god je njegovo pobjedonosno oružje 
dopiralo, širio druge do svoje kraljevske vlasti. Gradovi se 
dalmatinski podložiše neposredno žezlu bosanskoga kralja 1 


> njegovih zakonitih nasljednika; on je potvrdio njihove povlasti; 
L. on je postavio svoje namjesnike i vojvode po tim »svojim« 
E kraljevinama, kako ih izrično zove. Kako se Stjepan Tvrtko 


s druge strane držao za baštinika 1 nasljednika Nemanjina roda 


j na srpskom prijestolu, to nam biva dosta jasno, da je bila nje- 
B gova namjera zaokupiti oko Bosne s jedne strane zemlje srpske, 
, a s druge zemlje hrvatske odcijepivši ih od krune ugarske. 
E Politika dakle Stjepana Tvrtka, kako se ona u glavnom nacrtu 
4 ukazuje poslije g. 1377. išla je za tim, da na slavenskom 
'h jugu podigne samostalnu državu koja dopire na 
£ zapadu do jadranskoga mora, a prema sjeveru do 
; 

Dunava i Drave. Što je car Stjepan Dušan iz Srbije, to je 
Stjepan Tvrtko iz Bosne kušao, no ipak medju ostalim s tom 
razlikom, da je srpski car najprije svoje oružje podigao protiv 
vizantijskoga carstva 1 ovomu otimao zemlje, a onda tek stao 
težiti k Posavlju 1 Adriji, dok je bosanski kralj svoju vlast 
samo na ove strane širio, nemajući na istoku pred sobom 
slabih nasljednika Kostantinovih, već silene Muhamedove ha- 
life. Napredak Osmanlija i rastuća moć njihova na Balkanskom 
poluotoku bude uzrokom i povodom rijetkoga, a u političkom 
životu južnih Slavena i jedinoga prizora, zajednice naime iz- 
medju bosanskoga kralja 1 srpskoga kneza protiv zajedničkoga 
dušmana, sloge izmedju vladalaca dviju južno-slavenskih dr- 
žava, ali zajednice i sloge na — krvavom Kosovu. Kamo 
sreće, da je ovaj duh mnogo prije vladaoce i narode država 
bosanske, srpske i bugarske oživio, te da su se oni zajednički 
oprli azijatskim ordijama kod njihova prijelaza u jugoistočni 
poluotok evropski! E, kako bi sada sasma drugo bilo lice 
ovoga prekrasnoga dijela staroga svijeta — sasma drugo 
stanje, državno i kulturno našega naroda!« ?!!) 

: GLAVA TRECA. 

ši. 

“ Zigmund, Stjepan Dabiša i vojvoda Hrvoje. 
Pf 

A (1391.—1396.) 

: Nastup Stjepana Dabiše na prijestol bosanski; Venecija, Dubrovnik, Ugarska 
, i Napulj. — Turski rat od godine 1392. — Stjepan Dabiša, Vuk Vukčić i 
1 Zadrani. — Sastanak Žigmunda i Stjepana Dabiše u Djakovu (drugom po- 

h iovicom jula 1393.). — Odziv bosanske gospode na nj: vojvoda Hrvoje 

B Vukčić i braća Semkovići. — Braća Horvati u sporu s bosanskim kraljem; 

S Omiš prelazi u vlast Stjepana Dabiše (u junu 1394.) — Žigmundova bo- 

sanska vojska i propast braće Horvata (u julu 1394.). — Hrvatska i Dal- 
: macija opet priznaju Žigmunda svojim kraljem (koncem 1394.). — Smrt 
f kraljice Marije (17. maja 1305.) i Stjepana Dabiše (7. septembra 1395.); 


prve posljedice. 


nz, 
MEN mrću Stjepana Tvrtka nastupili su za mlado kraljevstvo 
A bosansko vrlo nemirni dani. U zemlji samoj potis- 
# nulo sena prvo mjesto nesrećno pitanje o nasljedstvu, 
| : u kojem su, kako već spominjasmo, temeljna ova dva 
: momenta: prvo 1 prvo seniorat, to jest, da oca ne naslje- 
I djuje najstariji sin, već najstariji brat, ili bratučed, a drugo, iz- 
borno pravo čelnih velikaša. Direktna je posljedica toga opet 
: bila, da nijedan kralj bosanski od sada više nema slobodnih 
ruku u politici, nego je prosto igračka pojedine vlastele, da- 
pače neki od ovih tjeraju politiku na svoju ruku. To su u prvom 
redu vojvoda Hrvoje Vukčić i brat mu Vuk Vukčić, onda voj- 

voda Sandalj Hranić Kosača iknez Pavao Radđe- 
nović. Porodično imanje Sandalja Hranića još nam nije poz- 

nato, tek znamo, da mu se djed zvao Vuk i da je imao dva 
sina Vukovića, već pomenutoga kosovskoga Vlatka i Hranju ; 





| Hranja Vuković rodio je čuvenoga vojvodu Sandalja.!) Pavao 

Rađenović opet sin je Radina Jablanića, dostojanstvenika Tvrt- 

kova, a otadžbina nalazima mu se izmedju rijeke Bosne i Drine, 
te se prostirala na _ Boračku župu (comitatus Berez), koja je 
' Obuhvatala grad Borač (kod današnje Vlasenice), olovne ru- 
| dokope kod Olova i trgovačko mjesto Praču; na sjeveru gra- 
ničila je nva pokrajina sa Srebrenikom. Osim toga imadjaše 
knez Pavao još i Ustikolinu (izmedju Foče i GGoražda), Dobrun, 
a po svoj prilici i Vrhbosnu.*) 

»Svetopočivši« kralj Stjepan Tvrtko ostavio je dva sina, 
zakonitoga Stjepana Tvrtka i nezakonitoga Stjepana Ostoju, 
no uza sve to naslijedio ga je mladji mu brat Stjepan Dabiša, 
čovjek povodljiv i neodlučan, pa tako malo spodoban da vlada 
u ovo nemirno doba, kad je vladaru trebalo najviše samostal- 
nosti. Žena mu je bila Jelena zvana i »Gruba«, inače nepo- 
znata podrijetla, no bez sumnje kći jedne domaće velikaške 
porodice, Nakon krunisanja svakako je dvor sutješki javio ra- 
dosnu novost susjednim vladama, naročito Veneciji, Dubrov- 
niku, Ugarskoj i Napulju. U znak, da ga priznaje zakonitim 
gledačkiiu, republika sy. Marka skoro po tom, dne I. juna, unese 
Stjepana Dabišu u zlatnu knjigu svojih gradjana.?) No Dubrov- | 
čani su se vladali mnogo opreznije; na glas o smrti Stjepana i 

Tvrtka odmah se požure, da se okoriste izmijenjenom političkom | 
situacijom, Još 17. februara 1391. zaključi vijeće umoljenih, da | 
se otpreme dva plemića u Konavle braći Sankovićima, naime h 
županu Bjeljaku i vojvodi Radiču, koji će im »prigodom pri- 4 
spjelih novosti o smrti kralja bosanskoga«, preporučiti re- | 


> puni u a 1o 


=> ge remi seem ozaeaa se, | “o ma dla ea pe 





| publiku; pored toga još zaključi vijeće, da se jedan plemić po- 
šalje u Kotor, a jedan drugi u dalmatinske gradove s naro- | 
čitim nalogom, da ih uznastojiprivestinatrag u vjer- 
nost kralju Žigmun du. ") Ali pomenuti gradovi nijesu se 
dali zavesti, očito, jer nijesu imali vjere u ugarsku zaštitu, pa 
su u svojim javnim spisima i dalje otvoreno isticali Stjepana 
Dabišu kao svoga kralja.) Kod konavoskoga župana i njegova 
brata bolje su prošli, jer ovi dne I5. aprila _I391. izdadu po- 
Šišić: Vojvoda Hrvoje. 6 

velju, kojom poklanjaju na vječna vremena republici sv. 
Vlaha »župu konavalsku i z Dolnjom Gorom 1 grad Sokol, 
koji je u njoj... i sve, što pristoji župi konavalskoj i sa svim 
mejami i e ei oi koje su s Trebinjem i Vrsinjem i do meje 
i granice dračevičke«, a malo zatim, dne I5. maja izdade voj- 
voda Radič Sanković »u svojih dvorih u Zaborah« Dubrovča- 
nima posebnu povelju, kojom im dozvoli, da slobodno trguju 
po njegovu »vladanju«.%) U ovom činu, gdje vlastela baš na 
svoju ruku poklanjaju od teritorija, koji ipak na koncu konca 
pripada kruni bosanskoj, a za koji se baš toliko borio ener- 
gični Stjepan Tvrtko, prvi nam je znak bosanske velikaške 
oligarhije. No za taj čas ipak još nije na tom ostalo: kralju 
Stjepanu Dabiši odani vojvoda Vlatko Vuković i knez Pavao 
Radenović provale koncem I391. u zemlju braće Sankovića, 
uhvate ih, a onda porazdijele posjede njihove izmedju sebe.“) 
Propast njihova dašto morala se u velike dojmiti i susjednoga 
Dubrovnika: na proljeće 1392. pošalje on u Bosnu kraljevskomu 
paru kao poslanike svoje Stjepana Lukarevića i Rafu Gučetića 
»s počtenimi i mnogocinimi dari i častmi«, da mu se poklone i 
da ga umole za potvrdu općinskih privilegija, naročito onoga, 
što ga je izdao kralj Stjepan Tvrtko g. 1378. Stjepan Dabiša, 
žena mu »Kyr« Jelena i vjerna vlastela, odazovu se toj molbi, 
o čem onda bude dne 17. jula 1392. izdana zvanična isprava ; 
tim činom opet nastupiše prijateljski odnosi izmedju sutješkoga 
dvora i republike dubrovačke,?) 

Daleko važnije bilo je pitanje, kako će se budimski dvor 
vladati spram prekosavskih novosti, a kako opet protivnik mu 
napuljski. Vijest o smrti kralja Stjepana Tvrtka stigla je kralja 
Žigmunda negdje u Erdelju, kud se krenuo drugom polom 
februara poradi prijeteće pogibli od Turaka*). Ti su ga poslovi 
u tolikoj mjeri zaokupili, da u taj čas nikako nije mogao da 
misli na Bosnu; za sada bar nema ni u jednoj ispravi traga 0 
kakoj radnji kraljevoj na jugo-zapadu njegove države. Žigmun- 
dovu nemaru stoji nasuprot osobito žilava akcija napuljskoga 
dvora, koju je poslije Tvrtkove smrti najviše još potaknulo 
krunisanje mladoga Ladislava za kralja napuljskoga, obavljeno 
dne II. maja 1390. po kardinalu Angelu Acciajolu, skrbniku 
njegovu. No to nije sve, jer je nehaj Žigmundov za državne 
poslove imao za posljedicu, da je velik broj najuglednijih ugar- 

skih i hrvatskih velikaša odlučio, i to posredovanjem biskupa 
Pavla Horvata, pokloniti se Ladislavu napuljskomu kao svomu 
kralju. Da što bolje ojača svoju stranku, imenova Ladislav 
dne 17. jula 1391. privolom i dozvolom svoje matere Margarete 
i skrbnika kardinala Acciajola, bosanskoga vojvodu Hrvoja i 
brata mu Vuka banovima hrvatsko-dalmatinskim, dok Ivaniša 
Horvata učini svojim glavnim namjesnikom u Ugarskoj i 
saveznim joj kraljevinama. Drugi brat Hrvojin, Dragiša Vukčić, 
dobije na dar dva sela, Sridu u Sanskoj župi i Zabić, neda- 
| leko Ključa, a braća Pavao i Ivan od Šaroša imanja Žigmun- 
dovca Ivana od Neune i grad Neunu (današnja Levanjska 
varoš) u vukovskoj, te grad Orljavu u požeškoj županiji. 
Napokon javi Ladislav dne 7. oktobra nadbiskupu ostro- 
gonskomu, biskupima veliko-varadinskom, vackom i još nekim 
ugarskim prelatima, ter vojvodi Stjepanu, palatinu ugarskomu, 

banu Ivanišu Horvatu ondješnjemu svomu namjesniku, te Stje- 
panu sinu bivšega vojvode Dioniza, Ladislavu od Lučenca, 
banu Mirku Bubeku i bratu mu Detriku, Gjuri sinu bivšega 

f palatina Nikole Sz€csija, Nikoli Zambovu, blagajniku kraljev- 
skomu 1 drugim velikašima, da ga je _ poruka njihova, što mu 
ju je nedavno donio biskup Pavao Horvat, u velike obradovala, 

pa da im stoga svakomu napose šalje dva svoja poslanika, 
b koji će im usmeno više toga kazati. Ovo je Ladislavljevo 
pismo tim zanimljivije, što nam jasno pokazuje općenito nezado- 
voljstvo medju ugarskim velikašima, a da baš nije bilo tek 
onako prolazno, izlazi otale, što je napuljski kralj dne 8. febr. 
1392. zamolio dužda, da mu stavi na raspolaganje nešto oružanih 
galija, koje će ga prevesti iz Apulije u Senj"). Dužd dakako 
odbije molbu Ladislavljevu, pa tako mu ne preostade drugo, 
nego dne 5. oktobra 1393. izdati u Gaeti dvije naredbe, kojima 
opunovlasti vojvodu Hrvoja za Hrvatsku i Dalmaciju, a Ivaniša 
Horvata i Stjepana Lackovića »palatina ugarskoga« za Ugarsku, 
da u njegovo ime mogu svima i svakomu Žigmundovcu po- hi 
dijeliti amnestiju, dašto, ako ga pripoznade svojim kraljem. | 
Ali pored ove više ili manje ipak negativne akcije, napuljski 
se dvor odluči na jedan sasvim nečuven korak, koji nas tim 
većma iznenadjuje, što znamo, da je mladomu kralju skrbnik bio 
katolički kardinal, a zaštitnik sam papa Bonifacij IX. Dne T8. 
oktobra 1392. naime budu otpremljeni k sultanu Bajazidu po- 

slanici sa zadaćom, da isprose jednu od njegovih kćeri za 
ženu mladomu napuljskomu kralju, a sve je to učinjeno u 
svrhu, da se steče pomoć turska protiv Žigmunda!!). Taki po- 
stupak, dašto, morao je brzo odvratiti simpatije ustaša hrvat- 
skih i ugarskih od sina Karla II. Dračkoga, a to tim radije, 
što je upravo u taj čas svim zemljama, što su se nalazile oko 
donjega Dunava, zaprijetila osobita pogibija od Osmanlija. 
Spominjasmo, da se kralj Žigmund nalazio od druge po- 
lovice februara 1391. u Erdelju; još dne 25. aprila izdao je jednu 
listinu u Kološvaru, a nato se povratio kući, jer dne 23. maja 
boravi u Budimu. Ovdje se on od sada nalazi s malom pro- 
mjenom sve do 20. augusta, kad se preko Duna-Szekcsi-a 
nedaleko Mohača (23. augusta) zaputi u Požegu.'?) Taj je put 
svakako u vezi s naumljenom turskom vojnom, jer od kad se 
despot Stjepan Lazarević izmirio sa sultanom Muradom, svaki 
su čas lake turske konjaničke čete sa srpskim pomoćnim odije- 
ljenjima provaljivale kroz Srbiju u Mačvu 1 Srijem. Takom se 
jednom prilikom skobi Ivan od Morovića kod Nagy-Olasza danas 
Mangjelos u županiji srijemskoj) s njima, te ih unatoč tomu, 
što mu brat Dionizije dopade sužanjstva, do nogu razbije, otevši 
im više barjaka.!'*) Ali su Osmanlije napadale istodobno i Bosnu. 
Imajući u rukama Dušanovo Skoplje, nije im bilo teško još u 
decembru 1391. provaliti u kraljevstvo Stjepana Dabiše, no 1 
tude budu potučeni. Vladalac bosanski skupi brže bolje »bo- 
ljare, vojevode, banove, knezove, tepačije, župane, velmože, 
vlastelu i vlasteličiće«, te «potegne danju i noću« protiv njil. 
U boju, na inače nam nepoznatome mjestu, osobito se odlikovao 
vojvoda Hrvoje Vukčić, pa stoga ga Stjepan Dabiša obdari 
dne 15. aprila 1392. u Sutjesci s dva sela, Kakanjem u Trstiv- 
nici i Hrastom »u Luzijeh«.'*) Medjutim se u to doba kralj 
Žigmund već spremio na vojnu. Osim rodjaka njegova Jodoka, 
markgrofa moravskoga, još su ga pomogli hercog Bolko opeln- 
ski i strelički, te grof Vilim Celjski.'?) Vojna je začela koncem 
maja.!*) Još prije toga predao je ban mačvanski Nikola Gor- 
janski kralju Žigmundu neki posjed svoj na granici srpskoj i 
mačvanskoj, i to poradi» veće sigurnosti banovine mačvanske 
te lakšega pokorenja i ukroćenja Srbije i njenih stanovnika«./'j 
No ni Turci nijesu stajali prekrštenih ruku; vojska sultana Ba- 
jazida utabori se s desne obale Dunava nedaleko Kubina s očitom 

namjerom, da kralju spriječi prijelaz. Žigmund ipak prijedje ri- 
jeku, valjda na drugome mjestu, a sada stade turska sila uzmi- 
cati, a ugarska je goniti dolinom rijeke Mlave sve do grada 
Ždrijela. Odavle se po tom uze Žigmund vraćati, opustošivši 
prije sav kraj, kojim je prolazio.'?) Dne I6. augusta već ga 
nalazimo u Temišvaru.!") Čitava vojna kano da i nije bila za- 
mišljena, da se odlučno riješe osmanlijsko-ugarski odnosi, već 
samo u tu svrhu, da se od te strane bar za neko vrijeme uživa 
mira. Žigmund se napokon namislio većma prihvatiti bosansko- 
hrvatskih zapleta. 

Vidjeli smo, kako Žigmundovi banovi nijesu bili jaki, da 
uspješno spriječe napredovanje Stjepana Tvrtka u južnoj Hr- 
vatskoj i Dalmaciji; baš u tom neuspjehu njihovu imamo i 
tražiti razlog, što su se tako često mijenjali, dapače u martu 
1390. i nema hrvatsko-dalmatinskoga bana, već je odbrana tih 
zemalja povjerena jedino slavonskom banu Detriku Bubeku.*) 
U septembru 1390. nalazio se on s nešto vojske pod Kninom, 
zacijelo s namjerom, da ga osvoji, no ne polučivši ništa, po- 
vrati se natrag.*!) Pa tako Stjepan Dabiša ne samo da je na- 
slijedio potpunu vlast u Dalmaciji, kako ju je sebi pribavio pre- 
šasnik njegov, već je stao i pomišljati na dalja osvajanja. Po- 
slije smrti Ivana od Paližne bude izabran priorom vranskim 
istoimeni stričević njegov Ivan od Paližne, a istodobno nala- 
zimo brata mu Nikolu kao kneza na gradu Ostrovici. Čini se, 
da se ujedared stalo tumačiti na sutješkom dvoru, da Vrana 
i Ostrovica pripadaju kruni bosanskoj, kao što je ista Ostro- 
vica, nakon što- su je predali knezovi Bribirski (1348.) Ljude- 
vitu I., postala vlasništvo kraljevsko ; inače je teško razumjeti, 
s kojega razloga u februaru godine 1392. udara ban Vuk Vukčić 
s bosanskom vojskom na oba brata, te uhvativši ih, stade od 
njih zahtijevati, da mu predadu gradove svoje.*“) Medjutim 
je skoro došlo do povoljna izmirenja po oba brata, jer dne 
26, aprila obnavljaju oni u Vrani s općinom trogirskom ono 
prijateljstvo, što ga je ona sklopila s pokojnim stricem njiho- 
vim »Ivanom priorom vranskim i banom Dalmacije i Hrvatske «. 
Braća lvan i Nikola dozvoliše Trogiranima, da mogu po volji 
dolaziti u Vranu i Ostrovicu i izlaziti iz njih, a izrično budu 
isključeni od te povlastice oni gradjani, »što se još uvijek bune 
protiv grada«, to jest svi Žigmundovci.*) Svakako je važnije 

po politiku bosanskoga dvora bilo to, što mu se u to doba 
stao približavati grad Zadar, kako znamo, jedini od svih dal- 
matinskih gradova, što se nalazio u vlasti Žigmundovoj. Ne 
može biti sumnje, da se motivi te političke promjene imadu 
tražiti u prvom redu u materijalnom stradanju njegovu, na- 
ročito u velikim ratnim troškovima, jer nešto kasnije, dne 20. 
maja 1393., Zadrani se ne mogu dosta najaukati kralju Žig- 
mundu, što sve trpe i podnose poradi »vjernosti« svoje. Imamo 
nekoliko pouzdanih vijesti, kojima nam je omogućeno pratiti 
zadarske prilike. Dne 13. februara 1392. došao je u Zadar knez 
Dragiša Vukčić, brat bana Vuka i vojvode Hrvoja, sa ženom 
i pratnjom, tobože da se pokloni moćima sv. Simeuna, no za 
pravo, da donese poruku brata svoga bana Vuka. To zaklju- 
čujemo odatle, što vidjamo, gdje dne 6. maja polazi uvaženi 
Pavao Pavlović kao poslanik gradski u Klis banu Vuku Vuk- 
čiću, koji je upravo u tom gradu skupljao vojske.*) Ali naj- 
očitiji dokaz zbliženja zadarskoga bosanskoj politici jest to, 
što dne 8. septembra budu za gradjane i vijećnike gradske 
izabrani ban Vuk Vukčić i podban njegov Ivan Mišljenović; 
taj posljednji po tom položi prisegu vjernosti u crkvi sv. Sto- 
šije u ime banovo i svoje pred knezom Nelipićem, sinom Kon- 
stantinovim, i knezom Ivanom Nelipićem, sinom Ivana Cetin- 
skoga.2) Dok se to zgadjalo u južnoj Hrvatskoj i Dalmaciji, 
bile su vojske bosanske zabavljene i u Slavoniji. Još od go- 
dine 1390. često su one provaljivale iz Donjih Kraja u Slavo- 
niju pustošeći spahiluke pograničnih grofova Zrinjskih, Bla- 
gajskih i opatije sv. Marije Topuske. Ponovne navale od go- 
dine 1301. i 1392. prinudiše radi lakše obrane Ivana opata to- 
puskoga, da je dne 27. marta 1392 pred slavonskim banom 
Detrikom Bubekom u Zagrebu dao za godišnjih 320 zlatnih 
forinata u zakup dva crkvena imanja Lestovu i Rukovu, na 
dvadeset i sedam godina.2%) Čini se, da se u julu iste godine 
kralj Stjepan Dabiša spremao na kaku navalu u iste strane, 
jer ga nalazimo, kako sam kaže, »va čestitoj vojsci kraljev- 
stva mi u Donjeh Krajih u Lušcih«, okružena velikim brojem 
velikaša, medju kojima se na prvome mjestu ističe vojvoda 
Hrvoje Vukčić.) 

U to se nakon dovršena rata s Turcima povrati Žigmund 
u Ugarsku. Ne može biti sumnje, da mu je tada svakako naj- 

više briga moralo zadavati hrvatsko-bosansko pitanje, pa stoga 
i vidimo, gdje negdje u augustu, ili septembru 1393. šalje u 
Bosnu kralju Stjepanu Dabiši kao svoga poslanika Ivana od 
Nagy Mihalya, da s njime u njegovo ime uglavi primirje; 
Ivan od Nagy Mihdlya već se početkom decembra nalazio uz 
kralja svoga u Budimu, obavivši misiju svoju). U isto doba 
skine Žigmund s banske časti Detrika Bubeka, imenovavši 
u septembru, ili oktobru junačkoga osloboditelja kraljice Marije, 
Krčkoga kneza Ivana, jedinim banom hrvatsko - slavonsko - 
dalmatinskim?"). Njega je odista čekala i taj puta teška zadaća. 
Prvo i prvo trebalo mu je spriječiti, da se važni grad Zadar 
ne predade sasvim u ruke Stjepanu Dabiši, a onda nastojati, da 
povrati otpale zemlje vlasti kralja Žigmunda. Žilavi ban Ivan 
nesumnjivo se odmah dao na posao, a da ga obadri, već dne 
11. novembra obdari ga kralj osobitom povlasticom, podijelivši 
naime njemu i njegovim potomcima naročito pravo, da mogu 
kroz sav svoj posjed tražiti i izkapavati sve vrste ruda, u 
prvom redu zlato, srebro, bakar, olovo i željezo, pa ih onda 
preradjivati, a da ipak od toga prihoda nemaju da plaćaju kra- 
ljevskoj komori nikake daće ni poreza*). Najviše je posla za- 
davao banu, kako se čini, grad Zadar, šta više, eradjani njegovi, 
zavedeni obećanjima bosanskih velikaša, stadoše mu uskrači- 
vati njegov odredjeni banski dio od gradske tridesetnice, ter 
ne dopuštahu, da se besplatno izvaža u banove komore kra- 
ljevskom naredbom odredjena množina soli; iz toga dakle 
vidimo, da Zadrani nijesu htjeli da priznavaju Ivana Krčkoga 
svojim banom. Dakako, takovo je ponašanje izazvalo samo 
otpor od strane banove, jer čete njegove, smještene u tvrdjavi 
Ljubaću nedaleko Nina, svak čas bi upadale u kotar zađarski, 
te ga nemilice oplijenile. Mora da je ban Ivan Krčki osobito 
ljut bio na nepokorni grad, jer se odluči, da ga čak podsjedne 
s kopna i s mora. U tu svrhu obrati. se u aprilu 1393. preko 
svoga poslanika, biskupa senjskoga Leonarda, na Veneciju, da 
mu uzajmi tri oružane galije; ban naročito naglašuje, da on 
tu silu potrebuje protiv Zadrana, »da budu pokorni kruni i 
kralju ugarskome, a i njemu kao banu dalmatinskome«. Lukava 
republika, voleći vazda isticati odanost svoju kralju Zigmundu, 
ipak odbije njegova bana. »Uvjereni smo, poruči mu ona 29. 
aprila, da i gospodin knez dobro znade, kako smo od srca radi, 

da ugodimo njegovoj velemožnosti u svem štogod se slaže 
s čašću našom; ali pristati na zahtjev njegov bilo bi skopčano 
s prevelikim teretom po nas, dapače i protiv naših načela, 
kojih se vazda, a i sada držimo, naime, da sa svima, naročito 
sa susjedima živimo na miru; a znamo da bi se Zadrani van 


j svake sumnje potužili na nas, kad bismo mi dali njegovoj vele- 
£ možnosti zatražene galije. Stoga molimo, da nas izvinite . .<5/) 
| No uza sve to ban Ivan ipak ne prestade uznemirivati Zadrana 
? po svojim vojnicima. Zato se ovi odluče, da će ga tužiti 


kralju Žigmundu, poslavši mu u Djakovo, kud se spremao 
na izmirenje s bosanskim kraljem Stjepanom Dabišom, naro- 
čito poslanstvo od dva lica: doktora prava Teobalda de Nassis 
i Mazolu de Fanfogna. U instrukciji, datovanoj dne 20. maja, 
navodi se, kako je grad već češće nastojao po raznim posla- 
nicima, da odvrati bana od njegova postupka i da ga navede, da 
isplati odštetu postradalim Zadranima, ali sve je bilo uzalud, 
ban je Ivan dapače zatajio, da je primio pismo kraljevo, kojim 
mu se nalaže, da to učini. Stoga imadu poslanici zadarski za- : 
moliti kralja, da bi blagohotno imenovao drugoga bana za 
Dalmaciju, »samo da se jednom oproste od jarma toga bana, 
& koji ih nastoji toli nesmiljeno i protiv svake pravice i prava 
uništiti«, Dalje su imali poslanici zamoliti kralja, da im ostavi 
čitav prihod od tridesetnice i soli, od čega je do sada dodijeljena 
polovica banu hrvatskomu; to pak mole radi toga, što im taj 
prihod u tim ratnim nemirima vrlo nužno treba za uzdržavanje 
tvrdjave Zemunika. A _da kralja lakše na to sklone, razložit 
će mu važnost grada Zadra po sv. krunu, jer stalna vjernost 
njegova djelovat će za cijelo na ostale odmetnule gradove, pa 
će se oni opet povratiti svome zakonitomu vladaocu. Ne uz- 
: mogne li kralj ispuniti želju zadarsku, onda treba da posla- 
nici naročito istaknu, da ugarski dvor više ne može potpu- 
nom sigurnošću računati na vjernost njihovu, pogotovo onda, 
ako padne Zemunik. Osobito je zanimljiva posljednja čest in- 
strukcije, koja ovlašćuje poslanike, da ponude dvjesta dukata 
palatinu, a trista nadbiskupu ostrogonskomu, kraljevu kance- 
laru, kao redoviti godišnji dar, ako izrade kod kralja, da 
' ukupni dohodak od tridesetnice i soli ostane Zadru). Čini 
se, da su taki darovi tada bili uobičajeni »privatni« prihodi 
prvih državnih dostojanstvenika ugarskih. Medjutim zadarske 

se prilike u brzo promijeniše nenadanim obrtom u politici 
bosanskoj. 

Žigmund i Stjepan Dabiša odista su se sastali drugom 
polom jula 1393. u Djakovu.*) Uz bosanskoga kralja bilo je 
pored kraljice Jelene još i mnogo njegove vlastele, a izravno 
znamo za braću Semkoviće, župana Vukmira, Tvrtka i Stje- 
pana, dok su Žigmunda dopratila čelna gospoda ugarska; Za- 
drani su se svakako nadali nadbiskupu ostrogonskomu Ivanu 
od Kaniže, te kardinalu Valentinu Alsaniju, a možda i palatinu 
Leustahiju od Iišve. Kako su dogovori izmedju oba zavadjena 
vladara tekli, nije nam poznato, ali konačni rezultat njihov 
ipak nam je djelomično jasan. Obje su stranke naime stajale 
na principu »uti possidetis« (kako tko ima, to neka drži), 
stoga se dakle o momentanim teritorijalnim promjenama, kako 
se to obično kod nas uzimlje, taj puta nije radilo: kralj Stjepan 
Dabiša pridržao je državu svoju u onom opsegu, kako ju je 
baštinio od brata svoga Tvrtka; što više, Žigmund ga priznade 
i zakonitim kraljem bosanskim i svojim »milim prijateljem«. 
Stjepan Dabiša opet od svoje strane preuze obvezu, po kojoj 
mu prvo i prvo ima država nakon smrti pripasti kralju Žig- 
mundu, i to kao »pravomu i zakonitomu vladaru«, a onda, da 
više ne će pomagati hrvatskih i ugarskih ustaša, dok će svoje 
velikaše pozvati na »vjernost i vjernu službu« spram ugarskoga 
vladara, jer bez njihove privole čitav ugovor i onako ne bi 
imao vrijednosti. Sklopivši tako mir »na vječna vremena«, Žig- 
mund imenova bosanskoga kralja još i županom šomogjskim.*') 

Spominjasmo, da su se braća Semkovići nalazili u kra- 
ljevoj pratnji u Djakovu, pa tako i vidjamo, gdje se oni odmah, 
nakon što je ugovor bio potpisan, dne 19. jula, Žigmundu ob- 
vezuju kao svome budućemu kralju. Ovaj im potom od svoje 
strane već unaprijed zajamči sva prava, povlasti 1 imetak, a 
izrično naglašuje, da im to čini stoga, »što ste nam yi čistom 
iskrenošću, a privolom i htijenjem slavnoga vladara gospodina 
Stjepana Dabiše, kralja bosanskoga, predragoga nam prijatelja 
i gospodje Jelene, žene njegove, vječnu vjernost obećali, ter 
se pismom svojim obvezali, da ćete naše veličanstvo poslije 
smrti pomenutoga Stjepana Dabiše, sadanjega kralja Bosne, 
za svoga pravoga i zakonitoga vladara primiti, imati i držati«.**) 
Pozivu Dabišinu odazove se i vojvoda Hrvoje Vukčić, koga 

je baš istodobno zajedno s bratom mu, banom Vukom Vuk- 
čićem, Venecija dne 13. jula imenovala svojim začasnim gra- 
djatlenovik dašto, što je Jasno uvidjala, od kolikoga su dojma 
oba brata na političku situaciju u Dalmaciji"). Vojvodu Hrvoja 
Vukčića našao je poziv kralja mu Stjepana Dabiše u Lučanima 
nedaleko Sinja u Dalmaciji; razumjevši, da se za sada ne da 
ništa učiniti (a ugovor u glavnom i onako samo u budućnosti 
ima vrijednost), izdade kralju Žigmundu i kraljici Mariji dne 
23. augusta slijedeće pismo: »Mi Hrvoje Vukčić, vojvoda bo- 
sanskih Donjih Kraja, dajemo na znanje svakomu, komu se 
pristoji, da ovim listom, imajući pouzdanje iskrene privrženosti 
spram prejasnih vladara i gospodara, gospodinu Ži&mundu mi- 
lošću božjom kralju i gospodji Mariji, kraljici Uearske, Dalma- 
cije i Hrvatske, obećajemo po svojoj volji i znanju, da ćemo 
njima od sada na dalje iskazivati svaku vjernost, dužnu pokor- 
nost 1 poštovanje protiv bud kakih mu drago knezova, veli- 
kaša i drugih ljudi koga mu drago stališa, stepena, zvanja, 
dostojanstva, časti i privilegija Jedino se izuzima slavni vladar ž 
gospodin Stjepan Dabiša, kralj bosanski, kojemu želimo vjerno 
služiti, dok živimo, osim ako bi se isti gospodin kralj bosanski 
podigao (što Bože sačuvaj!) protiv pomenutoga gospodina 
kralja i gospodje kraljice ugarske; onda pak dužni smo odustati L 
od službe naše gospodinu kralju bosanskome, ter podnipošto 
ne predati sila svojih, ma na koji način, protiv istoga kralja i 
kraljice ugarske. Poslije smrti pomenutoga Stjepana Dabiše, 
kralja bosanskoga, ne ćemo, dok živimo, nikomu drugomu 
služiti, osim opetovano pomenutomu kralju i kraljici ugarskoj, 
čije ćemo zapovijedi, koliko možemo, jednako i neumorno, 
| slobodno i uspješno vršiti, vjerno im vazda služeći, a i od sada 
. unaprijed stavit ćemo se u službu njihovih želja i naloga mi, 
naši potomci i nasljednici naši«.?") 
Bh Premda ugovor djakovački po kralja Stjepana Dabišu nije 
tako nečastan, kako se on do sada obično shvaćao, ipak valja 
priznati, da je u osnovnoj ideji svojoj potpuna negacija težnja 
Ivrtkovih, te zapravo kompromis izmedju ugarskoga držav- 
noga prava, ili izmedju ugarske državne ideje (kako bismo sada 
kazali) i faktičnoga stanja ondašnje kraljevine bosanske. »Kralj 
pa ugarski, tumači Franjo Rački, priznađe Stjepanu Dabiši kra- 
ljevsku vlast u Bosni, što se inače nije posvema podudaralo 


LI 


ša== - 


2 (lk =a. mda Sedbe + < sim 
kui iaai a : 


(."k = 


m'a 


F 
e “e 


> = 
ix 


. = — == = === o s. o -—= “ču. 
ao _= = : L 





= k 


f CI 


« = —_ -=— = 


s =. - 





Www.marinknezovic.info kaon 


939 


s načelima ugarskoga državnoga prava, kako ih je zastupao Lju- 
devit I. Anžuvinac, a izrijekom prihvatio nasljednik njegov, dok 
je kralj bosanski opet pristao od svoje strane na to, da se 
poslije njegove smrti ta načela ugarskoga prava glede Bosne 
oživotvore, te da se ona tako povrati kruni ugarskoj, da ju 
ona uzmogne predati jednomu vazalu svome, baš onako, kako 
ju je Karlo I. predao Stjepanu Kotromaniću; a Ljudevit nje- 
govu sinovcu Stjepanu Tvrtku«.?) Taki se obrt u politici su- 
tješkoga dvora morao samo veoma neugodno dojmiti dalma- 
tinskih gradova, jer oni, tek nevoljom prisiljeni odreći se po- 
kornosti spram Žigmunda, sada se ujedared nadju medju dvije 
vatre: izmedju faktičnoga stanja i možda skore budućnosti. 
Otale i dolazi ono njihovo na oko nerazumljivo ponašanje, kad 
na čelu svojih isprava ne meću nikakva vladara.*) 

Ali najneugodnije moralo je biti nakon djakovačkoga 
kraljevskoga sastanka hrvatskim ustašama, osobito banu Iva- 
nišu i biskupu Pavlu Horvatu, jer ne samo da su po njem 
izgubili od strane Bosne svaku potporu, nego je i ista lična 
zaštita, kako su je do sada uživali, mogla postati sumnjivom. 
Punktacije djakovačkoga ugovora svakako nijesu bez pred- 
hodnih pregovora onako iznenada utanačene, čemu nalazimo 
u neku ruku dokaz u tome, što je kralj Stjepan Dabiša sa 
svojim dvorom lično pošao na teritorij svoga dušmana Žig- 
munda. Ban Ivaniš Horvat opet mogao je lasno biti ubaviješten 
o toku takih dogovora, s kojima on nije bio sporazuman ; 
zato i vidimo, gdje se već u junu iste godine 1393. preko 
nekoga njemu pouzdana franjevca obraća na Veneciju, ne bi li 
mu ondje uspjelo utanačiti savez protiv Žigmunda izmedju re- 
publike sv. Marka i napuljskoga kralja Ladislava, te njegovih 
pristaša u Hrvatskoj i Ugarskoj (dakle bez Bosne). Naravski, 
vjerno svojoj dojakošnjoj neutralnosti, vijeće ga odbije dne 27. 
juna, motivirajući odluku svoju ovim riječima: »Mi smo prija- 
telji gospodina kralja Žigmunda i gospodina Ladislava, dapače 
božjom smo milošću sa svima u miru i prijateljstvu. Stoga 
ne bi bilo ni nama ni državi našoj korisno, kad bi pristali na 
ono, što ban od nas zahtijeva, jer se iztoga redovito 
radja rat. Pristali bismo (a to pravo pridržavamo sebi), kad 
bi nas na to nukao znamenit razlog« (čitaj: sigurna korist). | 





Neki senatori opet, koji su taki odgovor podupirali, predlagahu 

još i ovo obrazloženje: »Čusmo potpunoma i sve razumjesmo, 
što nam reče i što nam htjede kazati onaj franjevac u ime 
gospodina bana Ivaniša, koga odista držimo našim osobitim pri- 
jateljem(!); ali kako i njegova mudrost lako može uvidjeti i 
osjećati, sav je svijet sada u teškom nemiru i raznim ne- 
prilikama, pa radi toga ne možemo obzirom na ove prilike 
ništa odgovoriti«“). No republika mal da nije u brzo došla u 
oružani sukob s banom Ivanišem. Još od godine 1390. držao 
je on u vlasti svojoj primorski grad Omiš, na ušću rijeke Cetine, 
a darova mu ga kralj Stjepan Tvrtko*!). Omišani su odavna 
na glasu bili kao smioni gusari, pa tako su negdje u julu 
1393. Oplijenili neke mletačke trgovačke ladje. Zapovjednik 
venecijanskoga brodovlja u jadranskome moru, Francesco 
Bembo. izvijesti o tom iz Trogira i Spljeta dne 19. i 28. au- 
gusta svoju vladu, dodavajući, da je naumio udariti silom na 
Omiš, te ga osvojiti, u koju svrhu podjedno i zatraži bom- 
barde i ostale strojeve, koji su potrebni za podsjedanje. 

No vijeće mu odmah dne 7. septembra oštro zabrani 
taki postupak, »jer bi osvojenje Omiša moglo biti po momčad 
našu vanredno pogibeljno«, već mu naloži, da podje s bro- 
dovljem do Omiša, te ondje od krivaca zatraži odredjenu od- 
štetu, a ne dadu li je, onda neka kaže, da će ih od sada, 
sastane li ih gdjegod oružane na moru, smatrati prostim gu- 
sarima**), Ali Omišani nijesu za to marili; početkom 1394. god., 
kad su se vraćale neke mletačke ladje s francuskim hodočas- 
nicima iz svete zemlje, navale oni na njih, te ih kao zaroblje- 
nike dovuku u Omiš, Mletačko vijeće, upravo bijesno poradi 
toga čina, koji je mogao biti samo na štetu njezinu dobrom 
glasu kao pomorskoj vlasti, opremi dne 27. februara poslanika 
svoga banu Ivanišu, a ne bude li njega ondje, njegovim tamoš- 
njim službenicima, te odrješito zatraži, da se zarobljeni Francuzi 
i Mlečani puste na slobodu, te da im se podjedno dade pri- 
mjerena odšteta, jer inače da će republika s njegovim poda- 
nicima postupati na osnovu svoga zakona (koji mu se u jednoj 
kopiji 1 šalje), kao s gusarima. Ne znamo, kako se stvar dalje 
razvila, no vjerojatno je, da je ban Ivaniš zadovoljio pravednoj 
želi mletačkoj*"). Ali su se medjutim već stali kupiti oblaci nad 
glavom banovom. Značajno je, da kralj Stjepan Dabiša dne 2. 
februara 1394. šalje u Veneciju dubrovačkoga svećenika Mihajla 

Dominikova kao svoga poslanika, po nekom nama nepoznatom 
poslu, moleći vijeće, da mu vjeruje sve, što bude kazao u nje- 
govo imet!) Ako se tom prilikom povela riječ o banu Ivanišu, 
mislimo, da ta po njega nije mogla biti povoljna, Još dne 29. 
septembra 1393. Stjepan Dabiša izrično zove bana svojim »vla- 
stelom« #5), dakle vjernim podanikom, a dne 5. juna 1394. progla- 
šuje ga buntovnikom, nevjernikom i drznikom. Razlog bismo 
se usudili tražiti u tome, što je ban Ivaniš nastojao Stjepana 
Dabišu sklonuti, da pogazi djakovački ugovor i što je u tu 
svrhu gledao, da steče pristalica medju bosanskom vlastelom ; 
za bana Vuka Vukčića držimo, da mu se svakako odazvao, 
jer to nam pokazuje dalji tok dogadjaja. Uz to kano da je i 
Venecija radila na sutješkom dvoru na tom, da se ban upro- 
pasti poradi grada Omiša, a i Žigmund zacijelo nije mirno 
gledao, kako se Horvati nalaze i dalje u sigurnosti, što više, 
lako je mogao i saznati za njihovo djelovanje. Bilo, kako mu 
drago, istinito je to, da je kralj Stjepan Dabiša dne 5. juna iz 
Sutjeske dao nalog općinama na Korčuli, Hvaru i Braču, da 
imadu odmah po primitku njegova pisma skupiti svoje ladje, 
momčad i strojeve za podsjedanje, poći pod Omiš, ondje se 
pridružiti četi i komandi njegova stavilca kneza Ivana Radi- 
vojevića*'), te isti grad osvojiti, a kastelane, što se u njem 
nalaze, iz njega istjerati; dapače, kralj izrično kaže, da je 
Omiš njegovo vlasništvo, te da ga želi opet natrag osvojiti i 
u svoje ruke primiti. Pomenute otočne općine poslušale su 
kraljev nalog, pa tako pade koncem juna 1394. grad Omiš u 
ruke Stjepana Dabiše, dok su braća Horvati ponovno ostali 
na hrvatskoj zemlji pravi beskućnici“"). Njima nije sada drugo 
preostalo, nego bježati. Na donjem toku Bosne, već bliže ušću 
njenom u Savu, nalazi se na desnoj obali grad Dobor, koji 
su oni, valjda godine 1387., sagradili kao utvrdu za napadaje 
svoje u Slavoniju i Ugarsku“). Oni su se sada ovamo sklonuli, 

Još u februaru godine 1394. znalo se u Ugarskoj, da će 
doskora biti rata, a u maju bio je on već zvanično oglašen, 
jer vidimo, gdje palatin i državni sudac odgadjaju neka ročišta 
one gospode, što će sudjelovati u vojni, pokrenutoj »u donjim 
stranama na odbranu granica kraljevine« ,“*) a dne 5. jula 
Žigmund u pozivu svom na grad Kremnicu, da mu uzajmi 
1000 dukata, poslavši mu ih najkasnije do Jakovljeva (dne 25. 

jula), izrijekom kaže, da će poslije toga roka povesti vojnu 
protiv bana bosanskoga (a to je Vuk Vukčić) i nekih neprija- 
telja i nevjernika svoga kraljevstva.) Ove nas rane priprave 
najbolje mogu uvjeriti, da su taj puta Žigmund i Stjepan Da- 
biša sporazumno radili. Ugarsko-hrvatski kralj pošao je lijevom 
obalom Dunava i Tise, zacijelo, da povuče k sebi vojsku iz 
Erdelja, što se ondje nalazila poradi Turaka, pa zato ga 1 
nalazimo dne IO. augusta u mjestu Omoru u temišvarskoj žu- 
paniji.*") Koncem istoga mjeseca svakako je već prešao Savu, 
te provalio u Bosnu, U kraljevoj su pratnji bili netom imeno- 
vani ban hrvatsko-dalmatinski Nikola Gorjanski,*) brat mu Ivan 
Gorjanski, kraljevski blagajnik Nikola od Kaniže i dvorski 
vratar Stjepan od Kaniže. Na glas o Žigmundovu dolasku, 
vraća Horvati ostave Dobor, te se dadoše na bijeg, možda 
prema Kninu, gdje se tada nalazio drug njihov, ban Vuk Vukčić. 
Po tom kralj podsjedne grad, osvoji ga, spali, dane bude više 
zakloništem hrvatskih ustaša, a podjedno pošalje potjeru za 
bjeguncima, kojoj braća Horvati izdajom padnu šaka, Padom 
Dobora i uapšenjem hrvatskih ustaša: postade Žigmund go- 
spodar situacije, Njegova politička premoć u taj kobni čas naj- 
bolje se vidi po tome, što se u kraljevu taboru brže bolje 
našao i Stjepan Dabiša. Upirući se na znatnu pobjedu svoju, 
Žigmund zatraži obnovu djakovačkoga ugovora, ali tim do- 
datkom, da se Stjepan Dabiša odreče Hrvatske i Dal- 
macije, dok su one poznate nam dvije točke, naime baštinsko 
pravo Žigmundovo na bosanski prijestol po Dabišinoj smrti i 
nepomaganje ustaša od strane Bosne, ostale i na dalje u krije- 
posti.**) Poslije toga kralj pobjednik uze se vraćati u Ugarsku 
vodeći sa sobom ratne zarobljenike. Oni budu u Pečuhu prema 
nama već poznatom običaju kažnjeni: bana Ivaniša Horvata 
svezaše konjma za repove, koji ga ponesoše pečujskim uli- 
cama; poslije ga štipahu usijanim kliještima, te napokon sjeki- 
rama raščetvoriše, a pojedine dijelove tijela pribiše na gradska 
vrata na užas zaplašenom pučanstvu, Biskupu Pavlu bude kao 
svećeniku život poklonjen, ali kako mu nestaje traga, svakako 
je gdjegod u kakom zabitnom manastiru dovršio dane svoje.?“) 
Iza toga Žigmund se preko Segedina i Čanada zaputi u Jerdeli 


gdje su mu jednake provale turskih konjanika pravile teških 
neprilika, 5) 


1 ći 





Www.marinknezovic.info Ti KE 


dm 


Braću Horvate, biskupa Pavla 1 bana Ivaniša broji histo- 
rija naša medju najvažnije političke ličnosti svoje; prvi se is- 
tiče kao osobit diplomat, na čije se riječi pazilo u Budimu, 
Veneciji, Napulju, Sutjesci i Kruševcu, dok se drugi odlikuje 
kao hrabar i neustrašiv vojskovodja po mnogobrojnim bojiš- 
tima talijanskim, hrvatskim, ugarskim i srpskim. U novije se 
doba u magjarskoj historiografiji počelo obojicu smatrati Ma- 
gjarima, a tome kano da se i srpska približuje;**) ali kad 
uvažimo, da se rad njihov poglavito kretao na prekodrav- 
skom teritoriju, dapače da su taj rad još i poslije njih ovdje 
drugi nastavili, onda ne smijemo toliko važnosti davati nji- 
hovu možda i nesumnjivo magjarskom podrijetlu, jer nije 
se jednom zgodilo, da su pojedine porodice čisto hrvatskoga 
korijena u kasnijim generacijama sasvim u duhu magjarskom 
radile, a i obratno. Čisto narodne hrvatske težnje u modernom 
smislu doduše im se ne mogu pripisati, jer oni su htjeli, da se 
i Ugarska i Hrvatska pod muškim članovima napuljskih Anžu- 
vinaca skupe, zazirući od vlade jedne žene i došljaka Nijemca 
Žigmunda. Ali svakako valja priznati, da onaj svestrani 
odziv, što su ga oni našli baš kod Hrvata i najsrodnije 
im slavenske braće Srba, nije slučajan, već da se on u 
glavnom temelji na plemenskom srodnom osjećaju. Kad narod 
hrvatski danas toplom simpatijom prati njihovu borbu i tužni 
konac, držimo, da to poglavito čini, što u njima s ponosom, a 
i s pravom, gleda krv od svoje krvi. 

Nakon pečujske katastrofe trebalo je provesti okupaciju 
Hrvatske i Dalmacije, jer u tim je stranama taj čas ipak bio 
pravi gospodar ban Vuk Vukčić. Tu je zadaću kralj povjerio 
banu Nikoli Gorjanskomu. 

Znamo, da je ban hrvatski, Ivan knez Krčki, bio u za- 
vadi sa Zadranima. Na njihovu tužbu bude otpremljena onamo 
komisija, sastavljena od krbavskoga biskupa Nikole i ninskoga 
Ivana, koji su u brzo i uspostavili mir i slogu medju obim stran- 
kama. Izmirenje sa Zadrom posljednje je djelo bana Ivana, 
jer još istoga mjeseca, naime 29. novembra 1393. umrije on u 
Senju, gdje bude dne I. decembra svečano sahranjen u crkvi 
franjevačkoj. Iza njegove smrti postade banom Krbavski knez 
Butko Kurjaković, koji se takodjer odmah nastojao sprijateljiti 
s nemirnim Zadranima, a to mu je i uspjelo. Pavao Pavlović 

javlja, da je dne 27. januara god. 1394. hrvatsko-dalmatinski 
ban Butko zajedno sa svojim sinovcem knezom Karlom uta- 
načio savez sa Zadranima. Tri rektora i šest za to odre- 
djenih plemića (a medju njima i naš svjedok), prisegoše tom 
prigodom na svete moći, da će s banom podržavati vječito pri- 
jateljstvo i savez protiv svih dušmana kralja Žigmunda.) Ali 
oko sredine 1394. nije Butko više ban, jer ga zamijeni Nikola 
Gorjanski do sada ban mačvanski. On se poslije pečujske ka- 
tastrole odmah krenuo na Hrvatsku s kraljevskom vojskom ; 
ispod važnoga Knina došlo je do odsudnoga boja, u kojem bude 
ban Vuk potučen.*) Ovom pobjedom kraljevskoga oružja došle 
su Hrvatska i Dalmacija u faktičnu vlast Žigmundovu. Već 30. 
oktobra tuže mu se Mlečani poradi gusarenja nekih Vranjana 
i Šibenčana,") a kad je Vuk Vukčić dne II. januara 1395. sa 
svojom ženom Ankom ušao u Zadar, ne nosi više naslova 
banskoga, već vojvode, dašto bosanskoga.") Žigmund je sada 
odista mogao punim pravom kazati, da je opet zadobio kra- 
ljevinu Dalmaciju i Hrvatsku, te ih pridružio syomu gospod- 
stvu i svojoj vlasti, dapače da je umirio kralja i pučanstvo u 
kraljevini Bosni, te tako sve pomenute kraljevine povratio u pre- 
djašnje stanje.“') Za veću sigurnost kraljevine Slavonije ispred 
eventualnih napadaja od strane Bošnjaka preuze Žigmund od 
knezova Blagajskih, Nikole i Stjepana, njihove gradove Krupu 
i Ostrožac na Uni, davši im u zamjenu dva sela: Omersel i 
Brezovicu, što su pripadala kraljevskom gradu Sokolu neda- 
leko Bišća. U oba grada bude smještena stalna kraljevska 
vojska.) 

Ne može biti sumnje, — ustanak je hrvatski nakon do- 
borskoga i kninskoga poraza bar prividno za taj čas bio ugu- 
šen; nakon mnogo godina dakle opet zavlada po čitavoj dr- 
žavi toliko žudjeni mir, dašto obzirom na nutarnje prilike. Tek 
omanje, ali nesnosne najezde osmanlijske s erdeljske strane, pre- 
kidahu općenitu tišinu. Dok je Žigmund dangubio na toj besko- 
risnoj vojni, umrije kraljica Marija dne 17 maja 1395. u Budimu, 
u dvadeset 1 petoj godini svoga doba; sahranili su je uobiča- 
jenim kraljevskim sjajem pred nogama sv. Ladislava kralja u 
Velikom Varadinu. Vijest o njenom upokojenju stigla je u 
Dubrovnik već 22. maja, na što vijeće umoljenih zaključi, da se 
imadu odslužiti za pokoj vječni njene duše svečane zadušnice, 

kod kojih će gorjeti pored običnih kandila još i šezdeset gole- 
mih duplira. Taj zaključak prihvati dne 7. juna malo vijeće, 
izabravši Matiju Gjorgjića, Marina Gundulića i Mihajla Luka- 
revića u odbor, da se spremi za iste zadušnice.“) »Kraljica 
Marija sjedjela je na prijestolu, kao nasljednica kralja Ljudevita 
I. gotovo trinaest godina,« dobro kaže Rački; »ali nikada i ni 
u čem ne bješe svoje volje, nego lutka u ruku onih, što su se 
otimali za vlast; jedina joj je možebiti krjepost, što je bila 
mukotrpna preko ženskih sila. Pristaše njezine trpili su je na 
prijestolu ponajviše stoga, što je na nj imala pravo nasljed- 
stva, dakle pravni naslov za prijatelje zakonitosti, ali 1 stoga, 
što nijesu htjeli krune ugarske izvrći burnomu takmenju nje- 
zinih pretendenata. Uza sve to, ipak sve ono, što je bilo za 
čvrstu i odlučnu vladavinu, bješe protiv Marije«.*) Ona je za 
pravo bila nekaki obrambeni štit za privrženike zakonitosti 1 
vlade Žigmundove; stoga i jesu mnoge velmože nakon nje- 
zine smrti držale, »da im sada pripada pravo izabrati sebi dru- 
goga kralja, jer da je Žigmund smrću svoje žene prestao biti 
kralj njihov«. Šta više, političku je situaciju u taj čas tako stao 
shvatati i poljski kralj Vladislav Jagielo, muž Marijine sestre 
Hedvige, te se već spremaše, da oružjem u ruci svoje pravo 
izvojšti;j no u tom ga spriječi Žigmundu odani velikaš Ivan od 
Kaniže, utvrdivši brže bolje sve karpatske klance i smjestivši 
vojske u Košicama.) Treba uopće priznati, da se Žigmund u 
taj kritički čas ponajviše zato održao, što je imao jaku vojsku 
na okupu, a i neke osobito odlične državne velikaše. No ipak 
se pokazala potreba, da se nanovo položi prisega vjernosti, 
samo da ne bude nikake sumnje o njegovoj vladalačkoj zako- 
nitosti; grad Dubrovnik učini to dne 22. iebruara 1396.5%) Ove 
državne prilike u Ugarskoj navedu republikansko vijeće grada 
Firenze u Italiji na osobitu misao, koja je odista bila jaka, da 
povrati opći mir. Poznato nam je, da je nesrećni Karlo II. 
Drački ostavio pored sina Ladislava još i kćer Ivanu. Kako je 
Žigmund nakon smrti Marijine ostao udovac, to zamisli općina 
firentinska, da se ponudi za posrednicu, koja će ostvariti že- 
nidbu izmedju obiju dušmanskih kuća, te ih tako izmiriti. Dne 
25. aprila g. 1396. bude stoga izdana firentinskim poslanicima 
Graziju dei Castellani i Lorenzu Buondelmonti instrukcija, u 
kojoj se kaže ovo: Poslanstvo će potražiti kralja Žigmunda 

u Budimu ili gdje već bude, te će ga najprije podsjetiti na 
dobre odnose, što su vazda bili izmedju obiju država, a po- 
gotovo za kralja Ljudevita I. Stoga mu ona predlaže, da uzme 
kćer Karla Il. Dračkoga Ivanu, »ženu prekrasnu i umiljatu, a 
s očeve i materine strane od kraljevske krvi«. Poslanici po- 
zdravit će još 1 onu gospodu ugarsku, što će biti na dvoru, 
kao što su: nadbiskup ostrogonski, kardinal pečujski, biskup 
zagrebački, palatin, vojvoda erdeljski i tavernik, te će im sa- 
općiti svrhu njihova poslanstva, moleći ih podjedno za zagovor. 
Ako kralj prihvati ponudu, onda treba da to odmah jave u Fi- 
renzu po posebnom glasniku. Dapače kad prodju Venecijom, 
neka se ondje svrate poslaniku napuljskoga kralja Ladislava, 
Franji dei Riccardi d' Ortone, te neka mu takodjer saopće misao 
O pomenutoj ženidbi. U ostalom Firenza se već bila obratila 
posebnim pismom na kralja Ladislava i kraljicu udovu Marga- 
retu, a ovi kano da su takodjer upoznali probit take ženidbe. 
Dne 4. juna opet pošalje općina novo poslanstvo u Napulj, 
koje je istaknulo, kako će tom ženidbom kraljevna Ivana baš- 
tiniti po Žigmundovoj smrti Ugarsku i Dalmaciju. No misao 
firentinska, kako je god lijepo bila primljena i u Budimu i u 
Napulju, osim učtive hvale ne postiže ništa važnije: opreke 
izmedju oba vladalačka dvora bile su ipak prejake, a da bi se 
mogle na lak način odstraniti.) 

Malo vremena poslije kraljice Marije umrije u Sutjesci dne 
7. septembra g. 1395. kralj Stjepan Dabiša, doduše nasljednik 
Tvrtkova žezla i krune, ali ne duha njegova, niti odlučne mu 
volje.“*) Pa tako ne samo da on nije znao sačuvati cjelokup- 
nosti državne, već je i istu nasljednu svoju bosansku krunu 
doveo u nekadašnji vazalski snošaj spram krune sv. Stjepana. 
Slaba mu vladavina mogla je biti i poćudna gordoj gospodi 
bosanskoj, no ona je stoga i posijala ono sjeme, iz kojega će 
niknuti plod skore i nagle propasti. Znamo, da ga je po dja- 
kovačkom 1 doborskom ugovoru imao djeda lakoumni Žig- 
mund. Vijest o Dabišinoj smrti zateče ga u Erdelju,%) na što 
odmah na naročiti zahtjev ugarske gospode podje na granicu 
bosansku ili ćak u samu kraljevinu, da oživotvori pravo svoje; 
pouzdano znamo, da se nalazio u Srijemu. Bosanska gospoda, 
od kojih je u taj čas zavisjela čitava stvar, razdijeliše se na dva 
tabora: jedni su bili za njega, a drugi, njih svakako više, 

protiv njega“). Za Vuka Vukčića znamo nesumnjivo, da se 
angažovao za Žigmunda, pa stoga mu i jest dao grad Ostrožac, 
još nedavno vlasništvo knezova Blagajskih “). Ali Žigmund | 
ipak nije uspio: većina izabere (možda njegovom privolom) 
za vladaoca svoga kraljicu udovu Jelenu Grubu, čega on 
nikako nije mogao spriječiti, dašto, poradi svojih teških nepri- 
lika s Turcima. Već 22. decembra 1395. budu dubrovačkom 
vijeću umoljenih stavljena dva prijedloga; jedan traži, da se 
kraljici bosanskoj obećaju i priznadu oni dohotci, što ih je re- | 
publika sv. Vlaha plaćala bosanskim kraljevima, a drugi, da joj 
se najprije pošalju poslanici, kojima će ona potvrditi ugovore 
svojih prešasnika, a onda tek da se obećaju oni dohodci“). 
Dubrovnik je dakle priznao zakonitost nove vlade u Bosni. 
U taj čas nije ni Žigmundu preostalo drugo; u novembru on 
se vraća u Budim"). Riješen tako bosanske nasljedne brige, 
on se odista svom snagom mogao baciti na osmanlijsko carstvo. 

RODOSLOVLJE BOSANSKE VLADALAČKE KUCE KOTROMANICA. 


Prijezda I, 
1232., I255., 1287. 









































ku LaS 7 
Stjepan Tomašević N. Žigmund 1463. Katarina 1463. 
1461.—1463. kralj bosanski (sin). prešao na islam. prešla na islam. 
žena: Jelena Brankovićka (Marija) 
od 1459. T poslije 1446. 


ban bsanski. | 
-— = = = — - - meme 
Stjepan ,Kotroman“ Prijezda II. Vuk 1287. 
1272., 1283., 1287., # oko I3IA. 1287. _—— 
. ban bosanski Jel TIT 
žena: Jelisaveta, kći srpskoga na mao 
kralja Stjepana Dragutina, (t prije 1337). 
di e ae rage A E 
Stjepan Kotromanić Vladislav Inoslav Katarina 
1314.—1353. ban bosanski 1338. £ prije 1353. muž humski knez Nikola. 
žene: I. Jelisaveta kći Kujavskoga žena: Jelena kći Jurja II. 
hercega Kazimira (od 1329.) Bribirskoga (od 1338. £ 
2. N. (od 1335.). poslije 13174). 
DN. NIN: 1333) Jelisaveta Katarina Stjepan Tvrtko I, "Vuk Stjepan Dabiša ? Marija 1352. # 1403. Stanislava 
>>> muž: Ljudevit I. muž: Herman I. 1353.— 1391. 1354. 1360. 1391.—1395 muž: Ulrich Helfensteinski. 1393. 
1333. kralj ug.-hrv. od grof Celjski od ban i kralj bosanski Tibrije 1377. kralj bosanski 
. sinovi nepoznata 1353. F 1387. 1301. # 1385. = žena: Doroteja Bdinska E žena: Jelena »Gruba« 
"mena # prije 1353. do 1374: T prije 1390. Dilnica + 1424. 1395.—1399. 
2 | | = 
Pavao Radišić . Bh ana sos. 
1403. (Sim), 
O Stjepan Tvrko II. (nezakon.) Stjepan Ostoja | 
= 1404.— 1408. i 1420.—1443. 1398.— 1404. i 1408.— 1418. 
O kralj bosanski. kralj bosanski 
= žene: I. Vitača prije 1399. 
O 2. Kujeva 1399, 1415, I4I9. 
s 3. Telena, udova hercega Hrvoja 
= od 1416. 
= g: : = 
se Stjepan Ostojić N. (sin) (nezakon.) Radivoj knez Vrandučki inezakon.) Stjepan Toma 
S 1409.—I421. *I4O1. 1429.—1463. l444.—1461. kralj bosanski 
s kralj bosanski. žena: Katarina (1429.), kći Nikole žene 1. Vojača (1444, 1445). 
= Veličkoga. 2. Katarina (*1424. F 25. okt, 1478), 
Š kći Stjepana Vukčića Kosače, 

PLAN BITKE KOD NIKOPOLJA. 


(25. sept. 1396). 

KRSCANSKA VOJSKA. M 7 ra 
A Tabor Žigmundov 
B Tabor Francuza 


CG Navala Francuza 





TURSKA VOJSKA. 
Bojni red Žigmundov za bijega 


G Laka kavalerija 
francuske vojske: 


H Prvi . ( strijelci 
D Desno krilo pod Lackovićem J Drugi rod konjanici 
R Središte pod Žigmundom K Treći 
F Lijevo krilo: Mirča a Vlasima. 


konjanici pod sultanom 


Mjera: 1 : 75.000. L Srblii: M Tabor Turaka. 

DONJI KRAJI 


POČETKOM XV. VIJEKA. 
Mj. 1 : 600.000. 











jar 
KOZALA 





Slabinja O 





Dubi ški trg 


ne BL BIČEKA ŽUPA 


o Strigovo 






o Vojskovo 






O Podgradci 


\j b> | 










S AN sl A Kozara a “04 : 
ah E 

Japra LEE ba OIvanjska d 

ži Bistrica : 

s ( 
s mI 
: Vrbaški A g 

Zvečaj 
Kola Zemljanik se S 
ZEML\JANIČKA , ST > 
os 'KR Glaž | 
19 
Ponikva e ad LA 
S ZUPA ——> 
: a“ 
Šz, 
PLIVSKA. a 
' ajce 
| vao 
Sokol P mei m E sio 
= So 2 ZPR ia 
< & 
NON «> A 
7 = < s L 
"E Ee o (1 
Cm dr Y 
ife Pa 
2 PPajsa 
ca Webik | 
Re 





RA Šenoa 


